Bangla News » West bengal » Birbhum » West bengal birbhum recruitment scam allegedly tmc leader take money\nRecruitment Scam: প্রাথমিকের জন্য ‘ঘুষ’ ৯ লক্ষ টাকা! আজ তৃণমূল নেতার পায়ে পড়ে যুবকের আর্জি, ‘বাবা অসুস্থ, টাকাটা দিন না’\nবাইকে তৃণমূল নেতা। পথেই ধরলেন অভিযোগকারী। নিজস্ব চিত্র।\nBirbhum: বীরভূমের ইলামবাজারের ইসলামপুরের তৃণমূল নেতা রতন মণ্ডল। তাঁর বিরুদ্ধে অভিযোগ তোলেন জয়দেবের অসীম সিংহ।\nJun 24, 2022 | 7:58 PM\nবীরভূম: ফের চাকরি দেওয়ার নাম করে লক্ষ লক্ষ টাকা নেওয়ার অভিযোগ উঠল। সেই ঘটনায় নাম জড়িয়েছে এক তৃণমূল নেতার। অভিযোগকারী জানান, তিনি চাকরিও পাননি, এখন পুরো টাকাও ফেরত পাচ্ছেন না। এদিকে তাঁর বাবা খুবই অসুস্থ। এই টাকা তাঁর প্রয়োজন। টাকা ফেরত পেতে মরিয়া জয়দেবের ওই বাসিন্দা এখন হাতে পায়ে ধরছেন অভিযুক্ত তৃণমূল নেতা রতন মণ্ডলের। যদিও রতন মণ্ডলের দাবি, তিনি কাউকেই চাকরি দেবেন বলে টাকা নেননি। যা নিয়েছিলেন, তা ধার হিসাবে। সে টাকার সিংহভাগই মেটানো হয়ে গিয়েছে। সবটাই তাঁকে ফাঁসানোর কল।\nবীরভূমের ইলামবাজারের ইসলামপুরের তৃণমূল নেতা রতন মণ্ডল। তাঁর বিরুদ্ধে অভিযোগ তোলেন জয়দেবের অসীম সিংহ। অসীম সিংহ জানান, ২০১২ সালে প্রাথমিক স্কুলে চাকরি দেওয়ার নামে তাঁর কাছ থেকে ৯ লক্ষ টাকা নেন রতন। কিন্তু সে চাকরি তিনি পাননি। কিছু টাকা ফেরান ঠিকই। অসীমের অভিযোগ, “সংসারে অভাব, তারই মধ্যে অসুস্থ বাবা। বাবার চিকিৎসার জন্য তাঁর দেওয়া টাকা থেকেই রতন মণ্ডলের কাছে টাকা চাই। কিন্তু ১ লক্ষ ৮০ হাজার টাকার জন্য হন্যে হয়ে ঘুরলেও তা পাচ্ছি না। বাবার চিকিৎসা করাব। হাতে পায়ে ধরছি। তাও দিচ্ছে না।”\nঅভিযোগকারীর এক বন্ধু শ্যামল সাহা বলেন, “আমার বন্ধু আশিস সিংহ ইসলামপুরের অঞ্চল সভাপতি রতন মণ্ডলকে ২০১২ সালের প্রাইমারি চাকরি করিয়ে দেওয়ার জন্য ৯ লক্ষ টাকা দিয়েছিল। অথচ চাকরি পায়নি। এদিকে আমার বন্ধু জমিজমা বিক্রি করে সেই টাকা দিয়েছিল। এরমধ্যে ১ লক্ষ ৪০ হাজার টাকার জন্য দু’মাস ধরে ঘোরাচ্ছেন।”\nDengue: গায়ে ব্যথা, দাঁত দিয়ে রক্তও বেরিয়েছিল, ভয়ালরূপে লুকিয়ে ছিল মৃত্যু! সাবধান হোন এইবেলা…\nযদিও অভিযুক্ত রতন মণ্ডল বলেন, “আমি প্রাইমারি চাকরির জন্য কোনওরকম টাকা নিইনি। আমি ওর কাছে ৯ লক্ষ টাকা ব্যবসা করার জন্য ধার নিয়েছিলাম। প্রাথমিকে চাকরি দেওয়ার জন্য টাকা নেওয়ার অভিযোগ একেবারেই মিথ্যা। আমাকে ফাঁসানোর জন্য করছে। আমি সাড়ে ৭ লক্ষ টাকা দিয়ে দিয়েছি। বাকি টাকা দেওয়ার জন্য সময় চেয়েছিলাম। সেই সময় পেরিয়ে গিয়েছে মানছি। তাই এসব মিথ্যা গল্প দিয়ে আমাকে ফাঁসানোর চেষ্টা করছে।”


নালিশ করতে থানায় হাজির একদল হনুমান! - The Dhaka Times\nমারধরের নাশিল করতেই নাকি থানায় চলে আসে হনুমানের একটি দল\nদি ঢাকা টাইমস্ ডেস্ক ॥ সত্যিই হনুমানের দল নাকি থানায় এসেছে নালিশ করার জন্য! এও কি সম্ভব? কিন্তু ঘটনাটি আসলেও সত্যি। আর এই ঘটনাটি ঘটেছে আমাদের দেশেই যশোরের কেশবপুর থানায়!\nসংবাদ মাধ্যমে প্রকাশিত এক খবরে জানা যায়, মারধরের নাশিল করতেই নাকি থানায় চলে আসে হনুমানের একটি দল। বাচ্চা কোলে নিয়ে একদল কালো মুখ হনুমান যশোরের কেশবপুর থানায় অবস্থান নেয়। গত রববিার দুপুরে ঘটে এমন একটি ঘটনা। যশোরের কেশবপুরে বিরল প্রজাতির কালো মুখ হনুমানের দল থানার প্রধান ফটকে অবস্থান গ্রহণ করে। এই সময় পুলিশ সদস্যরা হনুমানদের খাবার পরিবেশন করে তাদের শান্ত করার চেষ্টা করেন বলে জানা গেছে।\nব্যতিক্রমি দৃশ্য: জনসমক্ষে হনুমান!\nএই হনুমানের দলটি এক পর্যায়ে ডিউটি অফিসারের কক্ষেও ঢুকে পড়ে। থানা চত্বরে এবং অফিস কক্ষে তাদের লাফ-ঝাঁপে পুলিশ সদস্যরা অনেকটা হতচকিত হয়ে পড়েন। পরে তাদের অতি যত্নে খাবার খাইয়ে শান্ত করার চেষ্টাও করা হয়।\nথানার ভারপ্রাপ্ত কর্মকর্তা (ওসি) মো. শাহিন সংবাদ মাধ্যমকে বিষয়টি সম্পর্কে বলেন, ‘একটি মা হনুমান কোলে বাচ্চা নিয়ে প্রথমে থানায় হাজির হয়। ওই বাচ্চাটিকে মারপিট করে আহত করা হয়েছে। তারপর পরই প্রায় ২০ হতে ২৫টি হনুমান দলবদ্ধভাবে থানার প্রধান ফটকের সামনে এবং ডিউটি অফিসারের কক্ষে অবস্থান গ্রহণ করে। কিছু শুকনো খাবার দিলে ঘণ্টাখানেক অবস্থানের পর হনুমানের দল আবার চলে যায়’।\nহামলাকারীদের বিষয়ে তদন্ত করে দেখবেন বলেও হনুমানদের আশ্বস্ত করেন এই পুলিশ কর্মকর্তা। এর কিছুক্ষণ পরেই তারা থানা এলাকা ত্যাগ করেন।\nকেশবপুর উপজেলা বন কর্মকর্তা আব্দুল মোনায়েম হোসেন জানিয়েছেন, শহর এবং এর আশেপাশের এলাকাতে ৫ শতাধিক হনুমান রয়েছে। তাদের জন্য প্রতিদিন মাত্র ৩৫ কেজি কলা, ২ কেজি বাদাম এবং ২ কেজি পাউরুটি দেওয়া হয়ে থাকে। যা প্রয়োজনের তুলনায় একেবারে কম। খাবার না পেয়ে হনুমান মানুষের বসতবাড়ি এবং অফিসেও অনেক সময় ঢুকে পড়ে। তাছাড়া হনুমান হলো অত্যন্ত স্পর্শকাতর প্রাণী। তাদের উপর কেও হামলা করলে তারা দলবদ্ধভাবে এভাবেই প্রতিবাদ জানায়। হয়তো এই ক্ষেত্রেও এমন কিছু ঘটেছে। তাদের উপর নিশ্চয়ই কোনো হামলা হয়েছে যে কারণে তারা থানায় এসে হাজির হয়েছে। ইতিপূর্বে এই রকম একাধিক ঘটনা ঘটেছে বলেও উল্লেখ করেন ওই বন কর্মকর্তা।\nappeared at the police station to complainHanumanএকদল হনুমাননালিশ করতে থানায় হাজিরহনুমান


খেলা ছাড়তে রাজি কিন্তু করোনার টিকা নিতে রাজি নয় জকোভিচ | ডিএমপি নিউজ\nখেলা ছাড়তে রাজি কিন্তু করোনার টিকা নিতে রাজি নয় জকোভিচ\nফেব্রুয়ারি ১৫, ২০২২ , ৫:৫৭ অপরাহ্ণ বিষয়বস্তু: খেলাধুলা\nকোনও মতেই করোনা ভ্যাকসিন নিতে রাজি নন। দরকার হলে অংশ নেবেন না টুর্নামেন্টে। এককথায়, টিকা না নেওয়ার জন্য যে কোনও মূল্য চোকাতেও প্রস্তুত তিনি। সাফ জানিয়ে দিলেন বিশ্বের এক নম্বর টেনিস তারকা নোভাক জকোভিচ (Novak Djokovic)।\nকরোনা ভ্যাকসিন (Corona Vaccine) না নেওয়ার কারণে তৈরি হয়েছিল আইনি জটিলতা। যার জেরে শেষমেশ অস্ট্রেলিয়ান ওপেনের কোর্টে নামা হয়নি সার্বিয়ান তারকার। রীতিমতো ‘অপমানিত’ হয়েই অস্ট্রেলিয়া ছাড়তে হয়েছিল তাঁকে। এরপরই শোনা গিয়েছিল, ভ্যাকসিন না নিলে ফরাসি ওপেনের ক্ষেত্রেও জোকারের জন্য একইরকম সিদ্ধান্ত নিতে পারে ফ্রান্স সরকারও। কিন্তু তারপরও নিজের সিদ্ধান্তে অনড় ২০টি গ্র্যান্ড স্ল্যাম জয়ী তারকা। বরং এবার রীতিমতো হুঙ্কার দিয়েই জানিয়ে দিলেন, ভ্যাকসিন নেবেন না। তার জন্য যে কোনও মূল্য চোকাতে রাজি তিনি। টিকা না নেওয়ায় যদি ফরাসি কিংবা উইম্বলডন ওপেনে অংশ নিতে না পারেন, তাহলেও কুছ পরোয়া নহি। সাফ কথা জোকারের। তিনি বলে দেন, “হ্যাঁ, সে মূল্য দিতেও আমি রাজি।”\nকিন্তু প্রশ্ন হল, কেন ভ্যাকসিন নিতে তীব্র আপত্তি টেনিস তারকার? কেন এর জন্য সবরকম চ্যালেঞ্জের সম্মুখীন হতেও পিছপা হচ্ছেন না তিনি? জকোভিচের বক্তব্য, “আমার শরীর নিয়ে আমি কী সিদ্ধান্ত নেব, তা আমার একান্ত ব্যক্তিগত ব্যাপার। কোনও টুর্নামেন্ট কিংবা যে কোনও ট্রফি জয়ের থেকেও আমার শরীর আমার কাছে বেশি গুরুত্বপূর্ণ। যতটা ফিট থাকা সম্ভব, ততটাই চেষ্টা করছি।” তবে সঙ্গে এও স্পষ্ট করে দিয়েছেন, যে তিনি টিকাকরণের বিরোধী নন। কিন্তু ভ্যাকসিন বাধ্যতামূলক করা নিয়েও তাঁর আপত্তি। জোকারের মতে, এটা যে কোনও ব্যক্তির ব্যক্তিগত সিদ্ধান্ত হওয়া উচিত। তাঁর কথায়, “আমি কখনওই টিকার বিরোধী নই। জানি, গোটা বিশ্ব টিকাকরণের মধ্যে দিয়ে মারণ ভাইরাসের বিরুদ্ধে লড়াই চালাচ্ছে। আশা করি, তাতে শীঘ্রই সাফল্যও আসবে।”\nতবে কি মেজর চ্যাম্পিয়নশিপের কোর্টে জকোভিচকে দেখা যাবে না? তা জানতে ফ্রান্স কিংবা মার্কিন সরকার কী সিন্ধান্ত নেয়, সেদিকেই তাকিয়ে থাকতে হবে।\nবিক্ষোভ মোকাবিলায় সংগীতের আশ্রয় নিল নিউজিল্যান্ড পুলিশ\nগাড়িতে উঠলেই বমি! কী করবেন?


শরীরের লোমের সঙ্গে নারীর সম্পর্ক জটিল! - Durba TV\nশরীরের লোমের সঙ্গে নারীর সম্পর্ক জটিল!\nশরীরের লোমের সঙ্গে নারীর সম্পর্ক জটিল! দুর্বা ডেস্ক :: নখ বা চুলের মত লোমও মানুষের শরীরের অংশ। আমাদের দেহের নানা জায়গায়- হাতে, বগলের নীচে, পায়ে, পিঠে, পেটে এবং গোপন অঙ্গে কম-বেশি লোম থাকে। কিন্তু তারপরও দেহের লোম নিয়ে মানুষের দ্বিধা-দ্বন্দ্বের অন্ত নেই, বিশেষ করে নারীদের ভেতর। নারীদের বিরাট অংশ শরীরের লোম নিয়ে কুণ্ঠা বোধ করে। বিশেষ করে অনাবৃত অংশের লোম উঠিয়ে ফেলার জন্য অনেক নারী যে কোনো কিছু করতে প্রস্তুত।\nরেজর ব্র্যান্ড জিলেটের সাম্প্রতিক এক সমীক্ষা বলছে, ব্রিটেনে ১৮-৩৪ বছরের মেয়েদের ৫০ শতাংশই সোশ্যাল মিডিয়াতে তাদের ছবি পোস্ট করা থেকে বিরত থাকে।\nনারীদের এই কুণ্ঠা থেকে বের করে আনতে সম্প্রতি ব্রিটেনে ‘জানুহেয়ারি’ (#Januhairy) এবং ‘বডিহেয়ারডোন্টকেয়ার’ (#bodyhairdontcare) হ্যাশট্যাগে অনলাইনে প্রচারণা দেখা গেছে।\nঐ সব প্রচারণায় কিছুদিনের জন্য নারীদের শরীরের লোম শেভ না করার বা লোমের বিষয়টি পাত্তা না দেয়ার জন্য উৎসাহিত করা হয়েছে। তবে তাতে বড় কোনো ফল হয়েছে বলে মনে হয় না।\nবিবিসির সংবাদদাতা নিয়াম হিউজ ব্রিটেনে ভিন্ন জাতি-গোষ্ঠীর ৩ জন নারীর সঙ্গে শরীরের লোম নিয়ে কথা বলেছেন। শোনা যাক তাদের অভিজ্ঞতা, দৃষ্টিভঙ্গি :\nখাদিজা তাহির, ছাত্রী, কেমব্রিজ বিশ্ববিদ্যালয় বলেন, জানুহেয়ারি ধরণের আন্দোলন আমি বা আমার মত এশীয় বংশোদ্ভূত বাদামি চামড়ার মেয়েরা ঠিক বুঝতে পারে না। মনে হয়, আমার সঙ্গে এর কোনো প্রাসঙ্গিকতা নেই, কারণ ছোটবেলা থেকে দেহের লোমকে ঘৃণা করে বড় হয়েছি আমি।\nকবে থেকে তার এই অস্বস্তি? খাদিজা বললেন তার বয়স যখন ১০/১১। ‘আমি দেখতাম আমার সিনিয়র কাজিনরা, আমার মা লোম শেভ করছে। টিভিতে দেখতাম আমার বয়সী মেয়েদের হাত-পা বা মুখে কোনো লোম নেই। তখন থেকেই আমি ধরেই নেই আমাকেও লোমহীন হতে হবে।’\n‘পরে অবশ্য ভেবেছি মাত্র ১১ বছর বয়সের একটি ছেলের মন্তব্যকে গুরুত্ব দেওয়া ভুল হয়েছিল।’ তবে দেহের পশম, চুল নিয়ে সমাজ ভেদে দৃষ্টিভঙ্গিতে পার্থক্য রয়েছে।\n২৫ বছর বয়সী অমৃত শিখ পরিবারের মেয়ে। গোঁড়া শিখ ধর্মীয় রীতি মেনে জীবনযাপন করেন। মাথার চুল পাগড়িতে ঢাকা থাকে। কানের পাশে, থুতনিতে ঠোঁটের ওপরে স্বাভাবিকের চেয়ে বেশি লোম গজিয়েছে, কিন্তু মূলত ধর্মীয় অনুশাসনের কারণে তা কামানোর কোনো চেষ্টা তিনি করেননা।\nতিনি বলেন, তাদের ধর্মে চুলের বিশেষ গুরুত্ব রয়েছে। লম্বা চুল রাখা, চুল না কাটা পবিত্রতার প্রতীক। শিখরা মনে করে, চুল গজানো এবং চুলের বৃদ্ধি ঈশ্বরের ইচ্ছা, সুতরাং তাকে ব্যাহত করা ঠিক নয়। আমাদের ধর্মগ্রন্থ বলে আপনি যখন ঈশ্বরের নাম নেন, তখন আপনার প্রতিটি চুল কাঁপে। শিখ ধর্মে চুলের সাথে আধ্যাত্মিকতার সম্পর্ক আছে।\nঅমৃত জানান, তিনি এবং তার পরিবার চুলকে এতোটাই পবিত্র মনে করেন যে, চিরুনির সঙ্গে যে চুল উঠে আসে তা না ফেলে জমিয়ে পরে তা দাহ করেন।\nআর চুল নিয়ে এই সম্মান ও ভক্তির জন্য শরীরের এবং মুখে গজানো লোমের সঙ্গে তার নারীত্বের বোধের কোনো সংঘাত হয়নি অমৃতের। তবে যখনই তিনি লোকসমক্ষে যান, বা তাকে অন্যের মুখোমুখি হতে হয়, তখন অনেক সময়ই তাকে টিকা-টিপ্পনী শুনতে হয়।\nঅমৃত বলেন, বিরূপ মন্তব্য অধিকাংশ ক্ষেত্রেই আসে পুরুষের কাছ থেকে, বিশেষ করে শ্বেতাঙ্গ পুরুষদের কাছ থেকে। আমার যখন বয়স নয়, তখন একটি ছেলে একদিন বলেছিল অমৃত তোমার গোঁফ গজিয়েছে। আমি এতটাই মুষড়ে পড়েছিলাম যে লুকিয়ে ঠোটের ওপর অংশ ব্লিচ করা শুরু করে দিয়েছিলাম। এখন ভাবি যে মানুষদের সঙ্গে আমার কোনো সম্পর্ক নেই, তার মতামত- মন্তব্যকে গুরুত্ব দেয়ার দরকার কী?\nলা লা লাভ বলেন, আমার বয়স তখন ১১। আমার মা একদিন বলেন তোমার বগলের চুলে তোমাকে অনেক সেক্সি দেখাচ্ছে। আমার মনে হয়েছিল আমিতো কখনো এটা ভাবিনি…মা যখন বলছেন যে বগলের চুলে আমাকে সেক্সি দেখাচ্ছে তাহলে আমি সেক্সি।\nপ্রেমের সম্পর্কে অসুবিধা হয়না? এই প্রশ্নের উত্তরে লা লা লাভ বলেন, তার শরীর, দৃষ্টিভঙ্গি নিয়ে যদি তার পুরুষ সঙ্গী যদি কখনো বাজে কথা বলে, তাকে ছেড়ে দিতে তিনি দ্বিধা করবেন না। আমি যা তাই, কাউকে খুশি করতে আমি আমার স্বাভাবিক ব্যক্তিত্ব বিসর্জন দিতে রাজী নই।


মধ্যরাতে পরপুরুষের সাথে খোলামেলা যৌনতায় মত্ত পুত্রবধূ, দেখে ফেলল শাশুড়ি অতঃপর ঘটলো এক ভয়ানক কান্ড! – NEWS 24\nমধ্যরাতে পরপুরুষের সাথে খোলামেলা যৌনতায় মত্ত পুত্রবধূ, দেখে ফেলল শাশুড়ি অতঃপর ঘটলো এক ভয়ানক কান্ড!\nNo Comments on মধ্যরাতে পরপুরুষের সাথে খোলামেলা যৌনতায় মত্ত পুত্রবধূ, দেখে ফেলল শাশুড়ি অতঃপর ঘটলো এক ভয়ানক কান্ড!\nমধ্যরাতে পরকীয়ায় মগ্ন পুত্রবধূ, দেখে ফেলল শাশুড়ি অতঃপর ঘটলো এক ভ;য়া;নক কান্ড!মধ্যরাতে পরকীয়ায় মগ্ন- মধ্যরাতে পরকীয়া। এটা\nদেখে ফেলায় শাশুড়িকে হ;;ত্যা। স্বচোখে পরকীয়া দেখে ফেলায় কাল হলো ওই শাশুড়ির। এজন্য তাকে প্রাণ হারাতে হলো। হ্যাঁ, নওগাঁর রানীনগর উপজেলায় মাঝরাতে পুত্রবধূর পরকীয়া দেখে ফেলায় শাশুড়িকে শ্বাসরোধে হ;;ত্যার অভিযোগ উঠেছে। রাতে উপজেলার পারইল\nইউনিয়নের বিষা গ্রামে এ ঘটনা ঘটে। এ ঘটনার পর থেকে অভিযুক্ত গৃহবধূ পলাতক রয়েছেন বলে জানা গেছে। নি;হ;ত শাশুড়ি ফরিদা পারভীন (৬৫) ওই গ্রামের মৃ;ত সিরাজুল ইসলামের স্ত্রী। স্থানীয় সূত্রে জানা গেছে, ফরিদা পারভীনের পুত্রবধূ দীর্ঘদিন স্বামী বিদেশে থাকায় স্থানীয় এক যুবকের সাথে পরকীয়া সম্পর্কে জড়িয়ে পড়েন।\nএই ধারাবাহিকতায় বুধবার (১৪ ফেব্রুয়ারি) মাঝরাতে পুত্রবধূ পরকীয়া দেখে ফেলায় ফরিদা পারভীনকে শ্বাসরোধ করে হ;;ত্যা করা হয়েছে। এ ব্যাপারে এলাকাবাসীদের ধারণা, মাঝরাতে শাশুড়ি প্রেমিকের সঙ্গে পুত্রবধূকে হাতেনাতে ধরে ফেলে। এ ঘটনাটি প্রকাশ হওয়ার ভয়ে তাকে শ্বাসরোধে হ;;ত্যা করা হয়েছে। তবে,\nএ বিষয়ে রানীনগর থানার ওসি এএসএম সিদ্দিকুর রহমান জানিয়েছেন, এ ঘটনার খবর পেয়ে ঘটনাস্থল পরিদর্শন করা হয়েছে। লা;;শ উদ্ধার করে ময়;নাতদন্তের জন্য নওগাঁ সদর হাসপাতালে পাঠানো হবে। তিনি আরো বলেন, এ ঘটনার পর থেকে নি;হ;তের পুত্রবধূ পলাতক রয়েছেন। তবে অভিযুক্তকে আটকের জোর চেষ্টা\nচলছে বলেও জানান ওসি এএসএম সিদ্দিকুর রহমান। এ ঘটনার পর থেকে অভিযুক্ত গৃহবধূ পলাতক রয়েছেন\n← মাত্র দশ হাজার টাকায় জানুয়ারি থেকে মালয়েশিয়ায় কর্মী পাঠানো শুরু- প্রবাসী কল্যাণ মন্ত্রী → ‘নৌকা প্রতীক পেলেই চেয়ারম্যান হওয়া যাবে না’ বক্তব্য দেওয়া সেই পুলিশ কর্মকর্তা বদলি


২৪ সেপ্টেম্বর ২০২০, বৃহস্পতিবার, ৬:৪৪\nউপমহাদেশের খ্যাতিমান হোমিওপ্যাথিক চিকিৎসক ডা. আবদুল গাফ্ফার খান (এজি খান) এর ইন্তিকালে গভীর শোক প্রকাশ করে বাংলাদেশ জামায়াতে ইসলামীর সেক্রেটারি জেনারেল ও সাবেক এমপি অধ্যাপক মিয়া গোলাম পরওয়ার ২৪ সেপ্টেম্বর ২০২০ এক শোকবাণী প্রদান করেছেন।\nশোকবাণীতে তিনি বলেন, বরগুনা জেলার কৃতিসন্তান, এশিয়ার অন্যতম খ্যাতিমান হোমিওপ্যাথিক চিকিৎসক ডা. আবদুল গাফ্ফার খান (এজি খান) ২৩ সেপ্টেম্বর দুপুরে হৃদরোগে আক্রান্ত হয়ে ৫৫ বছর বয়সে ইন্তিকাল করেছেন (ইন্না লিল্লাহি ওয়া ইন্না ইলাইহি রাজিঊন)। তার ইন্তিকালে জাতি একজন খ্যাতিমান হোমিওপ্যাথিক চিকিৎসককে হারাল। তার শূন্যতা সহজে পূরণ হবার নয়। আমি তার ইন্তিকালে গভীর শোক প্রকাশ করছি।\nশোকবাণীতে তিনি আরো বলেন, ডা. এজি খান এশিয়া মহাদেশের একজন খ্যাতিমান হোমিওপ্যাথিক চিকিৎসক ছিলেন। তিনি চিকিৎসাসেবার পাশাপাশি বহু জনসেবামূলক ও দীনী কাজের সাথে সম্পৃক্ত ছিলেন। তিনি ইসলামী সমাজ বিনির্মাণের একজন শুভাকাক্সক্ষী এবং বহু মসজিদ, মাদ্রাসা, এতিমখানার পৃষ্ঠাপোষক ছিলেন। তিনি অসংখ্য অসহায় দরিদ্র মানুষের সেবা করে গিয়েছেন। মহান আল্লাহ রাব্বুল আলামীন তার জীবনের নেক আমলসমূহ কবুল করে তাকে জান্নাতুল ফিরদাউসে স্থান দান করুন এবং তার শোকাহত পরিবার-পরিজনদেরকে এ শোক সহ্য করার তাওফিক দান করুন।


The third wave of corona coming to India at the beginning of the new year what the Expert says:ওমিক্রনের হাত ধরেই কী আছড়ে পড়তে চলেছে করোনার তৃতীয় ঢেউ | Indian Express Bangla\nkolkata the third weave of corona coming to india at the beginning of the new year what the expert says\nভারতে ওমিক্রনের হাত ধরেই তৃতীয় ঢেউ আসার আশঙ্কা উড়িয়ে দিচ্ছেন না ‘হু’ এর শীর্ষ কর্মকর্তারা। তার অন্যতম কারণ ভারতের জনঘনত্ব!\nUpdated: December 22, 2021 11:03:05 am\nওমিক্রনের হাত ধরেই কী আছড়ে পড়তে চলেছে করোনার তৃতীয় ঢেউ? প্রশ্ন সকলের\nদীর্ঘ প্রায় ২ বছর করোনার ফাঁড়া অনেকটা কাটিয়ে নিউ নর্মালে ফিরছিল ভারত তথা পৃথিবী। কিন্তু এরই মধ্যে করোনাভাইরাসের নতুন প্রজাতি ‘ওমিক্রন’ ইতিমধ্যেই আলোড়ন সৃষ্টি করেছে গোটা বিশ্বজুড়ে। বি.১.১.৫২৯ কোভিড ভেরিয়েন্ট বা ওমিক্রনের অস্তিত্ব বর্তমানে পৃথিবীর প্রায় ৯১ টি দেশে পাওয়া গিয়েছে। আর যা নিয়ে যথেষ্ট উদ্বিগ্ন বিশ্ব স্বাস্থ্য সংস্থা। বিশেষজ্ঞদের একাংশের মত, ডেল্টা ভ্যারিয়েন্টের থেকেও নাকি শক্তিশালী এই নতুন প্রজাতি। তাই প্রথম থেকেই এবিষয়ে সতর্ক করেছে ‘হু’। এই মুহুর্তে ওমিক্রন আতঙ্কে ত্রস্ত সমগ্র বিশ্ব।\nআর এবার ভারতে ওমিক্রনের হাত ধরেই তৃতীয় ঢেউ আসার আশঙ্কা উড়িয়ে দিচ্ছেন না ‘হু’ এর শীর্ষ কর্মকর্তারা। এদিকে একই সুর ধরা পড়েছে দিল্লির অল ইন্ডিয়া ইনস্টিটিটিউট অফ মেডিক্যাল সায়েন্সেসের ডিরেক্টর রণদীপ গুলেরিয়া গলাতেও। এইমসের ডিরেক্টর সতর্ক করে বলেন, ‘ব্রিটেনের মত পরিস্থিতি যাতে তৈরি না হয়, তার জন্য সবরকম প্রস্তুতি সেরে রাখা উচিত।’ রণদীপ গুলেরিয়ার ধারণা, সামনের দুই থেকে তিন সপ্তাহের মধ্যে ওমিক্রন সংক্রমণের ছবিটা পরিষ্কার হয়ে যাবে। এইমস প্রধান উদ্বেগ প্রকাশ করে বলেন, ‘ভ্যাকসিনের কার্যক্ষমতা কমিয়ে দিতে পারে ওমিক্রন। এমনকী অ্যান্টিবডিকেও ধোকা দিতে পারে। তাই এই ভাইরাল স্ট্রেনের সংক্রমণ থামাতে খুব দ্রুত কার্যকরী পদক্ষেপ করতে হবে। মেনে চলতে হবে সামাজিক দূরত্ব বিধি। মাস্ক পরার ক্ষেত্রেও অনীহা বিপদ ডেকে আনতে পারে”। সেই সঙ্গে ভ্যাকসিন নেওয়া বাধ্যতামূলক, একথাও জানিয়েছেন তিনি।\nদ্বিতীয় ওয়েভে বিশ্বজুড়ে ডেলটা ভ্যারিয়েন্ট প্রাণঘাতী হয়ে উঠলেও ওমিক্রনের ক্ষেত্রে তা হবে না বলেই ধারণা বিশেষজ্ঞদের। এখনও পর্যন্ত গোটা বিশ্বে ওমিক্রনের বলি একজনই। তিনি ব্রিটেনের নাগরিক। আক্রান্তদের উপসর্গও সামান্য। কিন্তু তার পরেও স্বস্তিতে নেই বিশেষজ্ঞরা। কারণ, করোনার এই নতুন ভ্যারিয়েন্টটি কমপক্ষে ৩০ থেকে ৫০ বার অভিযোজিত হয়েছে। ডেল্টার থেকে তিন গুণ বেশি সংক্রামক ওমিক্রন।\n২৫ নভেম্বর দক্ষিণ আফ্রিকায় প্রথম খোঁজ মেলে ওমিক্রন ভ্যারিয়েন্টের। পোশাকি নাম বি১.১.৫২৯ ভ্যারিয়েন্ট। এই মুহূর্তে বিশ্বের ৯১ টি দেশে ছড়িয়ে পড়েছে নতুন ভ্যারিয়েন্টের সংক্রমণ। বিশ্ব স্বাস্থ্য সংস্থাও কিন্তু ওমিক্রন ভ্যারিয়েন্ট নিয়ে সতর্ক করে দিয়েছে। হু-র ধারণা, এখনও পর্যন্ত ওমিক্রন সংক্রমণের যে ছবি সামনে এসেছে, তা বাস্তব চিত্র নয়। প্রকৃত আক্রান্ত আরও বেশি। উল্লেখ্য, ব্রিটেনে ওমিক্রনে আক্রান্তের সংখ্যা প্রায় ৪০ হাজার ছুঁইছুঁই। সেই তুলনায় ভারতের পরিস্থিতি এখনও নিয়ন্ত্রণেই বলা যায়। সবমিলিয়ে গোটা দেশে ওমিক্রন আক্রান্তের সংখ্যা ২০০ পার করেছে।\nবড়দিনের আগে ওমিক্রনের থাবায় জর্জরিত ব্রিটেন!\nইতিমধ্যেই কেন্দ্র রাজ্যগুলিকে ওয়ার রুম সক্রিয় করার জন্য এবং ট্রেন্ড ও সংক্রমণ বৃদ্ধির উপর নজর রাখার কথাও বলেছে। ওমিক্রনের সংক্রমণ বৃদ্ধির লক্ষণ এবং রিপোর্ট পেলেই বিশেষ পদক্ষেপ করার জন্য রাজ্যগুলিকে পরামর্শ দিয়েছে কেন্দ্র। মঙ্গলবার কেন্দ্রীয় স্বাস্থ্যসচিব রাজেশ ভূষণ এই নির্দেশিকা দিয়েছেন। কারণ, গতকালই দেশে ওমিক্রন আক্রান্তের সংখ্যা ২০০ পার করেছে।\nওমিক্রন নিয়ে রীতিমত উদ্বেগ ধরা পড়েছে প্রখ্যাত শিশুরোগ বিশেষজ্ঞ চিকিৎসক ইন্দ্রনীল চৌধুরীর গলাতে। তাঁর কথায়, “যে ভাবে ওমিক্রন দিনে দিনে তার বিস্তার ঘটাচ্ছে তা এখনই রুখতে না পারলেই বিপদ। এ প্রসঙ্গে তিনি বাংলাতে প্রথম করোনা আক্রান্তের স্মৃতি রোমন্থন করে বলেন, ‘বিদেশ ফেরত মাত্র একজন যুবক সেই সময় করোনা আক্রান্ত হয়েছিলেন। বাংলায় সেই সংখ্যাটা ১ থেকে শুরু করে যে সংখ্যায় আজ অবধি পৌঁছেছে তা থেকে আমাদের যথেষ্ট শিক্ষা নেওয়া উচিৎ’! ‘বাচ্চাদের ক্ষেত্রে এই ভ্যারিয়েন্টে আক্রান্ত হওয়ার সম্ভবনা বেশি বলেও তিনি মনে করেন। তিনি আরও জানান, আসন্ন ফেস্টিভ সিজনে আমাদের অনেক বেশি সতর্ক থাকতে হবে”।\nভরতের জনঘনত্বই মাথা ব্যাথার অন্যতম কারণ হয়ে দাড়িয়েছে।\nঅন্যদিকে বিশেষজ্ঞ চিকিৎসক মানস গুমটা ওমিক্রন প্রসঙ্গে জানিয়েছেন, “ওমিক্রন ইতিমধ্যেই মাথা ব্যাথার বড় কারণ হয়ে দাঁড়িয়েছে। আপাতত দুটি রাজ্যে ওমিক্রন আক্রান্তের সংখ্যা বেশি তাই নিয়ে আমাদের আত্মতুষ্টিতে ভুগলে চলবে না। সব প্রস্তুতি এখন থেকেই সেরে ফেলা উচিৎ বলেই মনে করেন তিনি। অন্যদিকে তিনি বলেন, আন্তঃরাজ্য ভ্রমণের ক্ষেত্রে অনেকবশি সতর্কতা নেওয়া প্রয়োজন আরও বেশি নজরদারী, না হলেই যে কোন সময়েই বিপদ থাবা বসাতে পারে আমাদের রাজ্যেও”। তাঁর কথায় দীর্ঘ প্রায় ১৮ মাসে লড়াইয়ে ডাক্তার স্বাস্থ্যকর্মী সকলেই আজ বড়ই ক্লান্ত। এই পরিস্থিতিতে নতুন করে করোনার তৃতীয় ঢেউ আছড়ে পড়লে তা রোখা সত্যিই আমাদের পক্ষে অসম্ভব হয়ে উঠবে। তিনি সরকারের সঙ্গে সাধারণ মানুষকেও এব্যাপারে সতর্ক থাকার পরামর্শ দিয়েছেন”।\nঅন্যদিকে বিশ্ব স্বাস্থ্য সংস্থার দক্ষিণ-পূর্ব শাখার ডিরেক্টরের কথায়, করোনার নতুন প্রজাতি মানেই যে সেটা আগের গুলোর থেকে আরও খারাপ প্রভাব ফেলবে তা নয়, কিন্তু সাবধানতা অবশ্যই অবলম্বন করা উচিৎ, কারণ এই মুহূর্তে নিশ্চয়তা কিছুতেই নেই। তবে দক্ষিণ-পূর্ব এশিয়ার অন্যান্য দেশগুলির সঙ্গে ভারতের উপর বাড়তি সতর্কতা রাখার পরামর্শ দিচ্ছে ‘হু’। এর প্রধান কারণ হিসেবে তুলে ধরা হচ্ছে এই দেশের জন সংখ্যা ও জন ঘনত্ব।\nভারতে ওমিক্রনের থাবা–\nভারতে ইতিমধ্যেই ওমিক্রন আক্রান্তের সংখ্যা ২০০ পার করেছে। যা নিঃসন্দেহে চিন্তার ভাঁজ ফেলেছে দেশের স্বাস্থ্য দফতরের কপালে। তবে এরই মাঝে জোর দেওয়া হচ্ছে ভারতের সার্বিক টিকাকরণ ও জন সচেতনতায়। দেশের প্রতিটি জায়গায় বাধ্যতামূলক রয়েছে মাস্কের ব্যবহার। ওমিক্রন ঠেকাতে সবরকমের প্রয়াস জারি রয়েছে প্রশাসনের পক্ষ থেকে।\nবিশেষজ্ঞরা বলছেন, প্রায় ৫০ বার জিনের বিন্যাস বদলে তৈরি হয়েছে নতুন প্রজাতি। এর মধ্যে ৩২ বার বদলেছে স্পাইক প্রোটিনের চরিত্র। তবে এই প্রজাতি প্রতিরোধ করা যে যাবে না তা একদমই নয়, এমনটাই মত ‘হু’এর। পাশাপাশি বিশ্বের যে যে দেশে এখনও পর্যন্ত ওমিক্রনের দেখা মিলেছে সেই সেই দেশগুলিকে আরও ডেটা জমা দেওয়ার আহ্বান জানিয়েছে ‘হু’। এই ডেটা বিশ্লেষণ করার জন্য বহু বিশেষজ্ঞকে ডাকা হয়েছে। সব তথ্য বিশ্লেষণ করে ওমিক্রন ঠেকানর জন্য যা যা ব্যবস্থা নেওয়ার প্রয়োজন তা নেবে বিশ্ব স্বাস্থ্য সংস্থা, এমনটাই জানিয়েছেন ‘হু’এর শীর্ষ কর্মকর্তা।\nআতঙ্ক শিশুদের নিয়েও!\nসব মিলিয়ে ওমিক্রন আতঙ্কে নাজেহাল বিশ্ব। ভারতে পরিস্তিতি আরও খারাপ হওয়ার আগেই ওমিক্রন ওয়ার রুম তৈরির কথা বলা হয়েছে কেন্দ্রের তরফে। যে সমস্ত জেলায় সংক্রমণের হার বেশি সেখানে নাইট কার্ফু, কোভিড বিধিনিষেধ বাধ্যতামূলক করা হয়েছে, বড় জমায়েতের ওপরেও জারী করা হয়েছে নিষেধাজ্ঞা।\nএকনজরে দেখে নেওয়া যাক ভারতে কোন রাজ্যে ওমিক্রন আক্রান্তের সংখ্যা ঠিক কত–\nসরকারি তথ্য অনুযায়ী, সাতটি রাজ্যে ওমিক্রন এখন দুই সংখ্যা পার করেছে। রাজ্যগুলি হল, মহারাষ্ট্র (৫৪), দিল্লি (৫৪), তেলেঙ্গানা (২০), কর্ণাটক (১৯), রাজস্থান (১৮), কেরল (১৫) এবং গুজরাট (১৪)\nWeb Title: Kolkata the third weave of corona coming to india at the beginning of the new year what the expert says


ঢাকা বিশ্ববিদ্যালয়ের অগ্রজ এক সতীর্থ বোনের জন্য অনুজের প্রায়শ্চিত্য ভাবনা | blog.bdnews24.com - pioneer blog for citizen journalism in bangladesh\nঢাকা বিশ্ববিদ্যালয়ের অগ্রজ এক সতীর্থ বোনের জন্য অনুজের প্রায়শ্চিত্য ভাবনা\nবৃহস্পতিবার ১১ ফেব্রুয়ারি ২০১৬, ০২:১১ পূর্বাহ্ন\nঅধ্যাপক আনিসুজ্জামানের আত্মজীবনী ‘কাল নিরবধি’ পড়ছি। চমৎকার ভঙ্গির লেখা তার। আত্মজীবনী হলেও বইটির বড় অংশ ভাষা, সাহিত্য, ইতিহাস, রাজনীতি, সমাজ ও সংস্কৃতি নিয়েই। এখন পর্যন্ত ৩৩৪ পৃষ্ঠায় এসেছি। অবশ্য মাঝের কিছু পৃষ্ঠা ইতোপূর্বে বিছিন্নভাবে পড়েছিলাম।\nআমার আবার এমন একটি অভ্যাস আছে। যখন কোন সুবৃহৎ কলেবরের বই পড়তে বসি, তখন এ বইয়ের ভিতরের কিছু পৃষ্ঠা বিচ্ছিন্নভাবে পড়ে ফেলি। এতে বইয়ের প্রথমের অবতরণিকায় যে গাঢ় কিংবা অনার্ষণীয় কথাগুলো থাকে, সেগুলোর প্রতি আকর্ষণ বাড়ে।\nযা হোক, অধ্যাপক আনিসুজ্জামানের বইতে আজকের প্রগতিশীলতার পথিকৃৎ ঢাকা ঢাকা বিশ্ববিদ্যালয়ের অতীতের প্রতিক্রিয়াশীলতার কিছু চিত্র পাওয়া যায়। প্রতিষ্ঠালগ্নে এ বিশ্ববিদ্যালয় বেশ কিছু প্রতিবন্ধকতার সম্মুখীন হয়েছিল। কোলকাতা কেন্দ্রীক বুদ্ধিজীবীদের অনেকেই মনে করতেন, ঢাকায় বিশ্ববিদ্যালয় প্রতিষ্ঠিত হলে কোলকাতার গুরুত্ব কমে যাবে এবং ঢাকা কেন্দ্রীক জাতীয়তাবাদের সৃষ্টি হবে যা তাদের বঙ্গভঙ্গ রদের উদ্দেশ্যকে বিপন্ন করবে।। রবীন্দ্র নিন্দুকরা বলেন, আমাদের কবিশ্রেষ্ঠও নাকি ঢাকা বিশ্ববিদ্যালয় প্রতিষ্ঠার বিরোধিতা করেছিলেন। তবে ছাত্রজীবনে দৈনিক সংগ্রাম কিংবা দৈনিক ইনকিলাবে জনৈক কলামিস্টের কলামে ছাড়া আমি এর কোন বস্তুনিষ্ঠতা খুঁজে পাইনি। তবে যারা এ তথ্যে বিশ্বাস করেন, তাদের কাছে হয়তো তার প্রমাণ থাকতেও পারে। আমার রবীন্দ্রপীতির কারণে আমার ঢাকা বিশ্বদ্যালয়ের ঘনিষ্ঠতম সহপাঠীটিও রবীন্দ্রনাথের সেই ঢাকা বিশ্ববিদ্যালয় প্রতিষ্ঠার বিরুদ্ধে অবস্থানকে নিয়ে আমাকে টিটকারি করতে ছাড়ত না।\nযা হোক, আমাদের ছাত্রজীবনেও ঢাকা বিশ্ববিদ্যালয়কে কেন্দ্র করে কম প্রতিক্রিয়াশীলতা লক্ষ করিনি। এমনকি ১৯৯১/৯২ সালেও একটি বড় বিতর্ক শুরু হয়েছিল। এটা ছিল সেই বহুল কথিত বিশ্ববিদ্যালয়ের সূর্যাস্ত আইন নিয়ে। আসলে এই নামে কোন আইনের অস্তিত্ব না থাকলেও আমাদের সময় বিশ্ববিদ্যালয়ের আবাসিক ছাত্রীদের সন্ধা সাতটার মধ্যেই হলে প্রবেশের বাধ্যবাধকতার রীতিটিকে আমার সূর্যাস্ত আইন নাম দিয়েছিলাম। এই সময় আমাদের ছাত্রী বোনরা এ রীতির বিরুদ্ধে আন্দোলন করে। তারা চেয়েছিলেন, অন্তত রাত নয়টা কিংবা বিশ্ববিদ্যালয়ের লাইব্রেরি যতক্ষণ খোলা থাকে ততোক্ষণ পর্যন্ত তাদের হলের বাইরে থাকার অনুমতি দেয়া হোক। কিন্তু বিশ্ববিদ্যালয় কর্তৃপক্ষ সেটা দিতে অস্বীকার করে। এর ফলে মেয়েরা আন্দোলনে নামে। এ নিয়ে বিশ্ববিদ্যালয়ের ছাত্র-শিক্ষক, অফিসার-কেরানি এমনকি ছাত্রীদের অভিভাবকগণ পর্যন্ত দুটো পক্ষে বিভক্ত হয়ে যান। বলাবাহুল্য, সেই সময় আমি এ রীতির বিরুদ্ধে ছিলাম। তবে আমার সহপাঠীদের অনেককেই মেয়েদের দাবিকে অগ্রাহ্য করতে দেখেছি। অনেকে এমনও মন্তব্য করত যে ঢাকা বিশ্ববিদ্যালয়ের মেয়েরা যদি রাতন নয়টা পর্যন্ত বাইরে থাকার সুযোগ পায়, তবে তারা এত বেশি অকামে জড়িয়ে পড়বে যে অনাকাঙ্খিত গর্ভধারণ পর্যন্ত হতে পারে। অনেক প্রতিক্রিয়াশীল ক্রিড়ণককে এমনও মন্তব্য করতে শুনেছি, এই নিয়ম রদ করা হলে বিশ্ববিদ্যালয় কর্তৃপক্ষ যেন প্রত্যেকটি ছাত্রী হলের সাথে একটি করে নিরাপদ গর্ভপাতের জন্য বিশেষ ক্লিনিক খোলেন।\nতবে প্রতিক্রিয়াশীলদের মুখে চুনকালি দিয়ে ঢাকা বিশ্ববিদ্যালয় কর্তৃপক্ষ তখন এ সূর্যাস্ত আইনকে অনেকটাই শিথীল করেছে। এখন ঢাকা বিশ্ববিদ্যালয়ের ছাত্রীগণ সম্ভবত রাত নয়টা পর্যন্ত হলের বাইরে থাকতে পারে। আর প্রতিক্রিয়াশীলদের ভয়টাও অমূলক প্রমাণিত হয়েছে। রাত নয়টা পর্যন্ত হলের বাইরে থাকে বলে এখন পর্যন্ত ঢাকা বিশ্ববিদ্যালয়ের ছাত্রীদের বিরুদ্ধে অনাকাঙিখত গর্ভধারণ কিংবা ক্যাম্পাসে রাত নয়টা পর্যন্ত অবস্থান, লাইব্রেরিতে পড়াশোন এমন কি বাইরে টিউশনি করে রাত নয়টার দিকে হলে ফেরার পথেও সম্ভ্রমহানীর মতো ঘটনায় নিপতিত হয়নি কিংবা তারাও কোন ঘটনার জন্ম দেননি।\nযাহোক অধ্যাপক আনিসুজ্জামানের ‘কাল নিরবধি’ পড়ে আমরা জানতে পারি যে ১৯৫৩ সালে তিনি ঢাকা বিশ্ববিদ্যালয়ের বাংলা বিভাগে অনার্স প্রথম বর্ষে ভর্তি হওয়ার পূর্বে ‘শিক্ষকেরা ছাত্রীদের কমন রুম থেকে মেয়েদের সঙ্গে করে ক্লাসে নিয়ে আসতেন এবং ক্লাস শেষে আবার তাদের সেখানে পৌঁছে দিতেন’। তবে তাদের ‘সময়ে আর সে নিয়ম ছিল না, তবে ছাত্রীরা যথাসময়ে এসে করিডোরে দাঁড়িয়ে থাকতো, ক্লাসঘরে শিক্ষক প্রবেশ করার পরেই তারা সেখানে ঢুকতো এবং তাদের জন্য সামনের সারিতে একটা বেঞ্চি খালি রাখা হত’।\nসেই সময়ও বিশ্ববিদ্যালয়ের দুই ছাত্র-ছাত্রী এক সাথে কথা বলার মতো পরিবেশ ছিল না কিংবা আইন বা বিধিতে তা অনুমোদিত ছিল না। প্রক্টরের কাছে দরখাস্ত করে ‘এক সময়ে সুনির্দিষ্ট কারণ দেখিয়ে — প্রক্টরের উপস্থিতিতেই কেবল ছেলেমেয়ের বাক্যালাপ হতে পারত’। লেখকের ভাষায় সে নিয়ম ফাঁকি দেয়ার জন্যই হয়তো, দেখতে পেতাম, কোন ছাত্রী একটু আগে এবং একটু পেছনে কোন ছাত্র হাঁটতে হাঁটতে জীবনের লেনদেন করছেন’।\nঐ সময় সত্যিই ঢাকা বিশ্ববিদ্যালয়ের ছাত্রছাত্রীগণ একে অপরের সাথে ক্লাসে কিংবা ক্লাসের বাইরেও তেমন বাক্য বিনিময়ও করতেন না। তাই যদি কোন ছাত্রী কোন ছাত্রের কাছে সময়ও জানতে চাইত, সেই ছাত্র কৃতার্থতায় গদগদ হয়ে যেত। লেখকের অভিজ্ঞতায়:\n‘ আমাদের এক সহপাঠির কাছে সময় জানতে চেয়েছিল একটি মেয়ে। তাতেই সহপাঠী কেমন ঘোরের মধ্যে পড়ে গেল—রাফ খাতার অর্ধেকটা জুড়ে তার বিবৃতি আর জিজ্ঞাসা: পাখির নীড়ের মতো চোখ তুলে মেয়েটি কটা বাজে জিজ্ঞেস করলো’।\nযাহোক, এসব কিছুই এখন ইতিহাসের বিষয়। কিন্তু ঢাকা বিশ্ববিদ্যালয়ের সেই সময়ের প্রতিক্রিয়াশীলতা কেবল যে প্রশাসনকেই আবিষ্ট করেছিল তাও নয়। এমনকি বিশ্ববিদ্যালয়ের স্বনামধন্যদের মধ্যেও অনেকেই এই প্রতিক্রিয়াশীলতা শুধু অন্তরে লালনই করতেন না, তা রীতিমত অনুশীলনও করতেন। অধ্যাপক আনিসুজ্জামানের ‘কাল নিরবধি’ ঠিক এমনি একটি হৃদয় বিদারক ঘটনার উল্লেখ করেছেন। অবশ্য ঘটনাটি সেই সময় হৃদয় বিদারক তো দূরের কথা, আলোচনার বস্তুও ছিল না। কিন্তু একজন তরুণ শিক্ষক হিসেবে এই ঘটনার সাথে লেখকের নামটি ভিন্নভাবে জড়িয়ে পড়ায় তিনি তখন বেশ মর্মাহত হয়েছিলেন। ঘটনাটি ঘটেছিল ১৯৫৯ সালের মাঝামাঝি সময়ে। কি সেই ঘটনা? লেখকের জবানিতেই শুনি:\nঅল্পদিন পর কোন শ্রেণীকক্ষে আমাদের বিভাগের এক অনুষ্ঠান হয়েছিল। তাতে মেয়েটি গেয়েছিল তখনকার জনপ্রিয় একটি গান, ‘ময়ূরকণ্ঠী রাতের নীলে/ আকাশে তারাদের ওই মিছিলে/তুমি-আমি আজ চলো ভেসে যাই/শুধু দুজনে মিলে’। সুরেলা কণ্ঠে গানটি সে ভালো গেয়েছিল, কিন্তু ওই গানের কথায় ও ভাবে প্রমাদ গণলেন বিভাগের অধ্যক্ষ। অনুষ্ঠানের শেষে শিক্ষকেরা যখন তাঁর অফিসকক্ষে জমায়েত হলাম, তখন তিনি উষ্মা প্রকাশ করে বললেন, ‘মেয়েটি কেমন—এমন একটা গান সে ছাত্র-শিক্ষকদের সামনে গাইতে পারল!’\nপরবর্তী ঘটনাটি বেশ করুণ। তার (বিভাগীয় প্রধানের) ক্ষোভ শুধু মন্তব্য করেই প্রশমিত হলো না, ছাত্রীটিকে তিনি বাধ্য করলেন, ট্রান্সফার সার্টিফিকেট নিতে’। তার মানে, ছাত্রীটি শুধু এক অনুষ্ঠানে একটি প্রেমের গান গাওয়ার অপরাধে ঢাকা বিশ্ববিদ্যালয় থেকে বহিষ্কৃত হয়েছিল। বলাবাহুল্য, এই বিভাগীয় প্রধান বা অধ্যক্ষ ছিলেন বাংলা সাহিত্যর স্বনামধন্য অধ্যাপক, গবেষক ও লেখক মুহম্মদ আব্দুল হাই। আনিসুজ্জামানের ভাষায়, ‘সাহিত্যের অধ্যাপক হলেও মুহম্মদ আব্দুল হাইয়ের মধ্যে একটা প্রবল রক্ষণশীলতা ছিল। প্রেম ব্যাপারটাকে বোধ হয় তিনি একটা সামাজিক অপরাধ বলে গণ্য করতেন’।\nআত্মজীবনী শুধু পাঠকদের জীবনীকারের আত্মা সম্পর্কেই জ্ঞানলাভে সহায়তা করে না, এটা এমন সব বিষয় পাঠকের সামনে তুলে ধরে যেগুলো কোন ইতিহাস বা সাহিত্য পুস্তকে পাওয়া যাবে না। আত্মজীবনী এমন সব ইতিহাস আমাদের কাছে তুলে ধরে সেগুলো ঐতিহাসিক বা ইতিহাসবেত্তাদের জন্য অতি নগণ্য। কিন্তু সমসাময়কি সমাজ ও রাষ্ট্রকে বোঝার জন্য এগুলো অত্যন্ত গুরুত্বপূর্ণ।\nবিংশ শতাব্দীর পঁঞ্চাশের দশক আর একবিংশ শতাব্দীর দ্বিতীয় দশকের মধ্যে সময়ের ব্যবধান খুব বেশি নয়। কিন্তু এরই মাঝে আমাদের সমাজ, রাষ্ট্র ও সংস্কৃতিতে কত বেশি পরিবর্তন এসেছে তা ভাবলেও অবাক হতে হয়! ঢাকা বিশ্ববিদ্যালয়ের সুরেলা কণ্ঠে গান গাওয়া সেই মেয়েটির মতো আমাদের বর্তমান সময়ে কোন ছাত্রী বিশ্ববিদ্যালয় থেকে বহিষ্কৃত হবে, এখন সেটা আমরা কল্পনাই করতে পারি না। সামাজিক ও সাংস্কৃতিকভাবে আজ আমরা এত বেশি অগ্রসর হয়েছি বহিষ্কৃত ঐ ছাত্রীকে আজ আমরা আমাদের অগ্রগতির আন্দোলনের বিরুদ্ধ শক্তির হাতে প্রথম নির্যাতিতা বলে শনাক্ত করতে পারি।\nঅধ্যাপক আনিসুজ্জামানের ‘কাল নিরবধির’ এই ঘটনাটি আমরা ভিন্ন আঙ্গিকে ব্যাখ্যা করতে পারে। ঐ ছাত্রীটি সেই সময় যে ক্ষতির সম্মুখীন হয়েছিলেন, আমরা ইচ্ছে করলে তা পুষিয়ে দেয়া কিংবা তাকে অগ্রগতির আন্দোলনের প্রথম শিকার হিসেবে তার ক্ষতিপূরণের ব্যবস্থাও করতে পারি। এটা হতে পারে, তাকে খুঁজে বের করে তাকে ঢাকা বিশ্ববিদ্যালয় থেকে সম্মানজনক ডিগ্রি প্রদান করা, নয়তো অন্যূনপক্ষে তাকে বিশ্ববিদ্যালয় ক্যাম্পাসে একটি সংবর্ধনা দেয়া যেতে পারে। আর যদি তিনি জীবীত না থাকেন, তবে তার উত্তরাধীকারদের সংবর্ধিত করা যেতে পারে। পৃথিবীতে অনেকে নজির আছে যেখানে দেখা যায়, অনেক প্রতিষ্ঠান, এমনকি অনেক রাষ্ট্রও তার ইতোপূর্বে কৃত অপরাধ বা অপকের্মর জন্য ভুক্তভোগীদের কাছে আনুষ্ঠানিক ক্ষমা প্রার্থণা করেছে। এমনটি ঢাকা বিশ্ববিদ্যালয়ও আমাদের বঙ্গবন্ধুর বাতিলকৃত ছাত্রত্ব ফেরত দিয়েছে। তাই আমাদের জোরপূর্বক ট্রান্সফার সার্টিফিকেট নিতে বাধ্য করা (যেটা অবশ্যই বহিষ্কারের সামিল) অগ্রজ সতীর্থ বোনটির জন্য ঢাকা বিশ্ববিদ্যালয় কি কিছু্ই করতে পারে না? ( ২৫ জানুয়ারি, ২০১৬, ইউএন হাউজ, জুবা, দক্ষিণ সুদান)\nট্যাগঃ: ‘কাল নিরবধি আত্মজীবনী আনিসুজ্জামান ঢাকা বিশ্ববিদ্যালয়


দেশব্যাপী বিস্তৃত ৫ হাজার ২৯৫টির বেশি ডিজিটাল সেন্টার থেকে গ্রাহকসেবা গ্রহণ করার সুযোগ পাবেন দেশের শীর্ষ ডিজিটাল কোম্পানি রবি’র গ্রাহকরা। বন্দরনগরী চট্টগ্রামে সম্প্রতি ২০১৯ সালে ২শ’ উদ্যোক্তার প্রশিক্ষণের মাধ্যমে প্রাথমিকভাবে এ প্রকল্পের কার্যক্রম শুরু হয়।\nসরকারের অ্যাকসেস টু ইনফরমেশনের (এটুআই) সহযোগিতায় উদ্যোগটি বাস্তবায়ন করছে রবি।\nশুরুতে এসব সেন্টারে নতুন সিম নিবন্ধন, চলবে রবি, এমএনপি, ইউটিলিটি বিল পরিশোধ, বিডিটিকেটস, বিডিঅ্যাপস, রবি টেন মিনিট স্কুলের শিক্ষণ কন্টেন্ট ও রবি ক্যাশের সেবা পাবেন গ্রাহকরা। ভবিষ্যতে অন্যান্য সেবা যোগ করে দেশজুড়ে পরিপূর্ণ গ্রাহকসেবা প্রদানের পরিকল্পনা রয়েছে অপারেটরটির।\nবিপুল চাহিদা থাকায় রবির সেবা প্রদান করে কীভাবে ব্যবসায়িক অগ্রগতি হতে পারে এ ব্যাপারে প্রশিক্ষণার্থীদের বিস্তারিত জানান রবির ক্লাস্টার মার্কেট ডিরেক্টর মুহাম্মদ মেহেদী হাসান, মিডিয়া কমিউনিকেশন্স অ্যান্ড সাস্টেইনেবিলিটির ভাইস প্রেসিডেন্ট ইকরাম কবীর এবং এটুআই’র ই-সার্ভিস স্পেশালিস্ট মোহাম্মদ আশরাফুল আমিন। অনুষ্ঠানে চট্টগ্রামে রবির রিজিওনাল ম্যানেজার মো. আশরাফুল কবিরও উপস্থিত ছিলেন। সংবাদ বিজ্ঞপ্তি।\nট্রাক চালকদের জন্য চার মহাসড়কে বিশ্রামাগার\nডা. এবিএম আবদুল্লাহ ইউজিসি প্রফেসর হলেন\nইউপি শক্তিশালী না হলে গ্রামীণ উন্নয়ন হবে না\nবাকৃবির হলে সিটের দাবিতে ছাত্রীদের বিক্ষোভ\nপ্রসূতির জরায়ুতে সুই-সুতা রেখেই সেলাই


সীতাকুণ্ডে আ. লীগের বর্ধিত সভায় হট্টগোল | Darpan Bangla\n৪৫ মিনিট আগের আপডেট ; রাত ২:৪৫ ; সোমবার ; অক্টোবর ১৪, ২০১৯\nচাঁপাইনবাবগঞ্জ সদর উপজেলা পরিষদ নির্বাচন কাল\nচুয়াডাঙ্গায় বখাটের আগুনে আহত প্রবাসীর স্ত্রী, গ্রেপ্তার ২\nবঙ্গবন্ধু ফিল্ম সিটিকে আন্তর্জাতিক মানে গড়ে তোলা হবে\nফরিদপুরে ৮৫০ বোতল ফেনসিডিলসহ দুই কারবারি আটক\nলিফট ক্রয়ে বিদেশ সফর, প্রকাশিত সংবাদ নিয়ে সংবাদ সম্মেলন\nরিফাত হত্যা মামলায় আসামির আত্মসমর্পন\nঝালকাঠিতে ৪০ হাজার মিটার কারেন্ট জাল ও এক মণ ইলিশ উদ্ধার\nমৃত ব্যক্তির ভাতার টাকা তুললেন ইউপি সদস্যের স্বামী\nসীতাকুণ্ডে আ. লীগের বর্ধিত সভায় হট্টগোল\nঅনলাইন ডেস্ক ০৩:০০, ১০ অক্টোবর ২০১৯\nচট্টগ্রামের সীতাকুণ্ড উপজেলা আওয়ামী লীগের সম্মেলন ঘিরে আহ্বান করা বর্ধিত সভা নেতাকর্মীদের হট্টগোলে ভেস্তে গেছে। ফলে ওই সভায় আওয়ামী লীগের ওয়ার্ড কমিটিগুলোর সম্মেলনের সিদ্ধান্ত হওয়ার কথা থাকলেও তা আর হয়নি। তবে উপজেলা আওয়ামী লীগের সম্মেলন পূর্বনির্ধারিত ১৬ নভেম্বরেই অনুষ্ঠিত হবে বলে সংশ্লিষ্টরা জানিয়েছেন।\nদলীয় সূত্রে জানা যায়, সর্বশেষ ২০১২ সালে সীতাকুণ্ড উপজেলা আওয়ামী লীগের সম্মেলন অনুষ্ঠিত হয়। গঠনতন্ত্র অনুযায়ী ত্রিবার্ষিক সম্মেলন হওয়ার কথা থাকলেও কার্যত সাত বছরেও আর কোনো সম্মেলন হয়নি। ফলে সম্মেলন নিয়ে দলে বিভিন্ন সময় মতানৈক্য সৃষ্টি হয়। অতি সম্প্রতি চট্টগ্রাম উত্তর জেলা আওয়ামী লীগের সভায় আগামী ১৬ নভেম্বর সীতাকুণ্ড উপজেলা সম্মেলনের সিদ্ধান্তে পৌঁছেন নেতাকর্মীরা। তবে এর আগে ৯টি ইউনিয়ন ও প্রত্যেকটি ওয়ার্ড কমিটির সম্মেলন করতে বলা হয়। এ সম্মেলন সমন্বয়ের দায়িত্ব দেওয়া হয় উত্তর জেলা আওয়ামী লীগের সহসভাপতি ও মহানগর পিপি অ্যাডভোকেট ফকরুদ্দিনকে।\nএ বিষয়ে সিদ্ধান্ত নিতেই বুধবার বিকেলে জেলা পরিষদ পাবলিক লাইব্রেরি মিলনায়তনে আওয়ামী লীগের ভারপ্রাপ্ত সভাপতি ইসহাকের সভাপতিত্বে শুরু হওয়া এ সভায় উপস্থিত হন চট্টগ্রাম-৪ সীতাকুণ্ড আসনের সংসদ সদস্য দিদারুল আলম, উপজেলা চেয়ারম্যান এস এম আল মামুন ও থানা আওয়ামী লীগ সাধারণ সম্পাদক সাবেক উপজেলা চেয়ারম্যান আব্দুল্লাহ আল বাকের ভূঁইয়াসহ নেতাকর্মীরা। এতে সিদ্ধান্ত হয় যে আগামী ২ নভেম্বর থেকে ১৩ নভেম্বরের মধ্যে সব ইউনিয়ন আওয়ামী লীগের সম্মেলন অনুষ্ঠিত হবে।\nএকইভাবে ওয়ার্ড আওয়ামী লীগের সম্মেলন বিষয়ে আলোচনা শুরু হলে বাড়বকুণ্ড ইউনিয়ন আওয়ামী লীগের আহ্বায়ক কমিটি ও বারৈয়াঢালা আওয়ামী লীগের আহ্বায়ক কমিটি নিয়ে নেতাকর্মীরা মতানৈক্যে জড়িয়ে পড়েন। এসব কমিটিকে এক পক্ষ বৈধ দাবি করলেও আরেক পক্ষ অবৈধ আখ্যা দেয়। একপর্যায়ে এসব কমিটি নিয়ে পাল্টাপাল্টি বক্তব্য দেন এমপি দিদারুল আলম ও থানা আওয়ামী লীগের সাধারণ সম্পাদক আব্দুল্লাহ আল বাকের ভূঁইয়া।\nএমন পরিস্থিতিতে শেষ পর্যন্ত ওয়ার্ড আওয়ামী লীগের কাউন্সিলের বিষয়ে কোনো সিদ্ধান্ত নেওয়া সম্ভব হয়নি। শেষে বর্ধিত সভা মুলতবি করা হয়। অন্যদিকে সীতাকুণ্ডের এমপি দিদারুল আলমের সঙ্গে কথা বলতে চেয়েও তাঁর মোবাইল ফোন বন্ধ পাওয়ায় তা সম্ভব হয়নি।\nযারা যুবলীগ, ছাত্রলীগ করে তাদের এত তাড়া কিসের?\nসুবর্ণচরের সেই গণধর্ষণ মামলার সাক্ষ্যগ্রহণ শুরু


05 May 2021, 07:41 PM ক্রীড়াভুবন শেয়ার:\nএকটা ২০ ফুট স্কয়ার রিং ঘিরে হাজারো দর্শকের উল্লাস-হর্ষধ্বনি, পুরো স্টেজ-জুড়ে বিপুল আলো আর ধোঁয়ার কারিশমা, স্টেজের ওপরে টেলিভিশনের বিশাল পর্দা থেকে ভেসে আসছে বিচিত্র সব আওয়াজ- এমন সময়ই সব কিছু ছাপিয়ে ধারাভাষ্যকারের চিৎকার... আর তখনই সবার চোখ পড়ে স্টেজে ঢোকার রাজকীয় দরজার দিকে ; যেখান থেকে হেঁটে আসছেন বিশালদেহী এক রেসলার...! বলছিলাম সারাবিশ্বে অত্যন্ত জনপ্রিয় খেলাধুলাভিত্তিক বিনোদন সংস্থা, ওয়ার্ল্ড রেস্লিং এন্টারটেইনমেন্ট [ডাব্লিউ ডাব্লিউই]-তে প্রচারিত একটি রেস্লিং শোয়ের কথা। কিন্তু যে সংস্থাটি গোটা দুনিয়ায় প্রায় ৩৬ মিলিয়ন দর্শকের মনোযোগ কেড়ে নিয়েছে ; তার সম্পর্কে আপনি কতটুকু জানেন..? চলুন তবে, আর দেরি না করে জেনে আসি এই উন্মাদনার ইতিবৃত্ত...\nপ্রাচীন কুস্তি বা মল্লযুদ্ধই যে, আজকের দিনের আধুনিক রেসলিংয়ের পূর্বসূরি সে-বিষয়ে কোনো সন্দেহ থাকার অবকাশ নেই। অনেক ইতিহাসবিদের মতে, এই কুস্তি বা মল্লযুদ্ধই হচ্ছে মানুষের আবিষ্কৃত প্রাচীন খেলাগুলোর মধ্যে অন্যতম। পুরুষের শারীরিক শক্তি আর সামর্থ্য প্রদর্শনের এই প্রতিযোগিতা ঠিক কবে থেকে শুরু হয়েছিল এ-বিষয়ে নির্দিষ্ট কোনো তথ্য পাওয়া যায় না। কিন্তু খ্রিষ্টের জন্মেরও প্রায় ৭০০০ বছর আগে অর্থ্যাৎ নবোপলীয় যুগের গুহাচিত্রে দুটি নগ্ন পুরুষের মল্লযুদ্ধ আর তাদের ঘিরে থাকা জনতার ছবি উদ্ধার করা হয় মঙ্গোলিয়ার বায়ংকহোঙ্গার প্রদেশ থেকে। এটাই এখন পর্যন্ত আবিষ্কৃত কুস্তির সবচেয়ে প্রাচীন নিদর্শন হিসেবে স্বীকৃত। পরবর্তীসময়ে আরো অনেক চিত্রে, নথিতে কিংবা ব্যবহার্য সামগ্রীতে এই খেলার প্রমাণ পাওয়া যায়। সে সব কতকাল আগের কথা...\nতবে আধুনিক কুস্তি বলতে আমরা যে খেলাটিকে বুঝি- তার শুরুটা হয়েছিল উনিশ শতকের শুরুর দিকে, ইউরোপে। সে-সময়কার কিছু বিখ্যাত কুস্তি প্রতিযোগিতার নাম ছিল ‘এডওয়ার্ড দ্য স্টিল ইটার’, ‘বোনাট, দ্য অক্স অব লো আল্পস’ বা ‘গুস্তাভ ডি অভিগনন, দ্য বোন রেকার’। এ সময় থেকেই ফ্রেঞ্চ, গ্রিক এবং রোমানদের হাত ধরে প্রতিযোগিতামূলক কুস্তি খেলা সারা ইউরোপে প্রসার লাভ করে। এ কারণে গোটা মহাদেশেই ব্যাপকভাবে শরীরচর্চা কেন্দ্রগুলো গড়ে উঠতে থাকে, যেগুলো থেকে আনুষ্ঠানিকভাবে কুস্তি প্রতিযোগিতার আয়োজন করা শুরু হয়। উনিশ শতকের শেষ দিকে এসে এই খেলার জনপ্রিয়তা পৌঁছে যায় তৎকালীন গ্রেট ব্রিটেন ছাড়িয়ে মার্কিন যুক্তরাষ্ট্র পর্যন্ত। এ সময়ের কিছু বিখ্যাত এবং জনপ্রিয় কুস্তিগির ছিলেন : জর্জ হ্যাকস্চমিট, মার্টিন ফার্মার বার্ন, উইলিয়াম মুলদুন, ফ্রাঙ্ক গচ, কনস্ট্যান্ট লাউক্স এবং স্ট্যানিসলাস জবিস্কো প্রমুখ।\nবিশ শতকের শুরুতে এসে পেশাদার কুস্তি প্রতিযোগিতায় একটা মজার পরিবর্তন আসে, যার কাছে আজকের পেশাদার রেসলিং বিশেষভাবে ঋণী। এর আগে পর্যন্ত কুস্তিকে কেবল শক্তিমত্তার প্রতিযোগিতা হিসেবেই গণ্য করা হতো। কিন্তু এই সময় থেকে কুস্তিতে নানারকম শারীরিক কসরৎ, অঙ্গভঙ্গি এবং কোরিওগ্রাফির প্রচলন শুরু হয়, যা কুস্তি অনুষ্ঠানটিকে কেবল প্রতিযোগিতা নয় ; বরং একটি বিনোদনমূলক আয়োজনে রূপ দিতে থাকে। এরই এক পর্যায়ে, গত শতকের দ্বিতীয় দশকে রেসলিং আয়োজনকারী প্রতিষ্ঠানগুলো দুটো স্বতন্ত্র বিভাগে ভাগ হয়ে যেতে শুরু করে ; যার একদলের উদ্দেশ্য সুষ্ঠু প্রতিযোগিতা নিশ্চিত করা আর আরেক দলের উদ্দেশ্য কেবল দর্শকদের বিনোদন দেওয়া। ১৯২১ সাল থেকে অপেশাদার এবং প্রতিযোগিতামূলক কুস্তি আয়োজনের নিয়ন্ত্রক হিসেবে ইন্টারন্যাশনাল ফেডারেশন অব অ্যাসোসিয়েটেড রেসলিং স্টাইলস (FILA) দায়িত্ব গ্রহণ করে। আর বিনোদনমূলক এবং কাহিনিনির্ভর পেশাদার রেসলিং চলতে থাকে তার আপন গতিতে, যার সবচেয়ে বড়ো বাজারটা আজ WWE-এর নিয়ন্ত্রণে।\nক্যাপিটল রেসলিং করপোরেশন লিমিটেড (CWC), যার শুরু হয়েছিল ১৯৫২ সালে রডরিক জেমস ম্যাকম্যান (যিনি জেস ম্যাকম্যান নামেই বেশি পরিচিত) এবং টুটস মোন্ট-এর হাতে, এটাকেই আজকের ওয়ার্ল্ড রেসলিং এন্টারটেইনমেন্ট (WWE) এর পূর্বসূরি বলা যায়। এর মাত্র দুই বছরের মাথায় জেস ম্যাকম্যান মারা গেলে তাঁর ছেলে ভিনসেন্ট জে. ম্যাকম্যান CWC-তে যুক্ত হন। শুরুতে সংস্থাটি বেশ ভালো ব্যবসা করতে থাকলেও, ছয়ের দশকের শেষ দিকে এসে বিভিন্ন আইনি জটিলতার কারণে এর কার্যক্রম বন্ধ হয়ে যায়। এর প্রায় ২০ বছর পর, সেই ভিন্স জে. ম্যাকম্যান-এর ছেলে কেনেডি ম্যাকম্যান এবং তাঁর স্ত্রী লিন্ডা ম্যাকম্যান মিলে প্রতিষ্ঠা করেন ‘টাইটান স্পোর্টস’; যার ট্রেডমার্ক ছিল ‘ওয়ার্ল্ড রেসলিং ফেডারেশন’ (WWF)। ব্যবসা শুরুর মাত্র তিন বছরের মাথায় সারা যুক্তরাষ্ট্রে একযোগে ডডঋ-এর ম্যাচগুলোর টেলিভিশন স¤প্রচারের ব্যবস্থা করেন। ব্যস, তারপর থেকে আর এ সংস্থাটিকে পেছনে ফিরে তাকাতে হয়নি। ২০০১ সালেই WWF তাদের অন্যতম প্রতিদ্ব›দ্বী ‘ওয়ার্ল্ড চ্যাম্পিয়নশিপ রেসলিং’ (WCW) কিনে নেয়, এবং সারাবিশ্বের মধ্যে সবচেয়ে বড়ো রেসলিং বিনোদন বিপণনকারী কোম্পানি হিসেবে আত্মপ্রকাশ করে। মাঝে ২০০২ সালে ওয়ার্ল্ড ওয়াইল্ড লাইফ ফান্ড-এর দায়ের করা একটি মামলার কারণে নিজেদের ট্রেডমার্ক পরিবর্তন করে ‘ওয়ার্ল্ড রেসলিং এন্টারটেইনমেন্ট’ (WWE) রাখতে হয়।\n২০১৯ সালের হিসাব অনুযায়ী, এ সংস্থাটির মোট আয় প্রায় ৯৬০.৪ মিলিয়ন মার্কিন ডলার!\nভারতীয় রেসলিং উন্মাদনা\nমার্কিন যুক্তরাষ্ট্রের পরে, WWE-এর সবচেয়ে বড়ো ফ্যানবেজ ভারতের দখলে। কিন্তু পেশাদার রেসলার তৈরিতে এর প্রভাব খুব একটা লক্ষণীয় নয়। তবে সা¤প্রতিক সময়ে বেশ কিছু আলোচিত রেসলার WWE-এর সঙ্গে চুক্তিবদ্ধ আছেন। এখানে পাচ্ছেন এ যাবৎ কাল পর্যন্ত WWE-এর সঙ্গে কাজ করা ভারতীয় কয়েকজন রেসলার সম্পর্কে অজানা কিছু তথ্য।\nরেসলিং জগতে গামা সিং নামে পরিচিত ভারতীয় বংশোদ্ভূত প্রথম রেসলারের পিতৃপ্রদত্ত নাম গার্দোয়ার সিং সাহোটা। ১৯৮০ সালে WWE-এর সঙ্গে চুক্তিবদ্ধ হওয়ার মাধ্যমে পশ্চিমা বিশ্বের এই জনপ্রিয় খেলাটির সঙ্গে ভারতবর্ষের নাম যুক্ত করেন এ রেসলার। ১৯৮৫ সালে WWE TV-এর প্রাইম টাইম রেসলিং শো-তে জনি রোডস্-কে হারিয়ে ভারতের তথা গোটাবিশ্বের দর্শকদের নজরে আসেন তিনি। তবে, তিনি মূলত আন্ডারকার্ড ম্যাচগুলোতেই অংশগ্রহণ করতেন।\nপরবর্তী সময়ে, ১৯০০ শতকের গোড়ার দিকে গোটা ভারতের অপরাজিত কুস্তিগির হিসেবে তাঁর নামকরণ হয় ‘গ্রেট গামা অব ইন্ডিয়া’। বর্তমানে তিনি ‘দেশি হিট স্কোয়াড’ নামে একটি রেসলিং সংগঠনের ব্যবস্থাপক হিসেবে কর্মরত। তাঁর আরেকটি বড়ো পরিচয় হচ্ছে, তিনি প্রাক্তন WWE চ্যাম্পিয়ন ‘জিনদার মহল’-এর চাচা।\nটাইগার আলি সিং\nগুরজিৎ সিং হান্স ; রেসলিং রিংয়ের টাইগার আলী সিং। কানাডায় জন্মগ্রহণ করা দ্বিতীয় প্রজন্মের এই ভারতীয় রেসলার WWE-এর সঙ্গে যুক্ত হন ১৯৯৭ সালে। পেশাদার খেলোয়াড়ি জীবনের শুরুতেই কুয়েত কাপ জিতে নিয়ে নিজেকে এক অনন্য উচ্চতায় নিয়ে যান তিনি। এর পরের দুই বছর ; ১৯৯৮ সালে ‘ক্যাপিটাল কার্নেজ’ আর ১৯৯৯ সালের ‘রয়্যাল রাম্বেল’ এর মতো বড়ো আসরে অন্তর্ভুক্ত হওয়ার মাধ্যমে একটা আকাশচুম্বি ক্যারিয়ারের স্বপ্নই দেখছিলেন তিনি। কিন্তু এত কম সময়ের মধ্যেই ক্যারিয়ারের এই ঊর্ধ্বগতির পরও, তৎকালীন ভক্তদের কাছে নিজেকে ঠিক মেলে ধরতে পারেননি এই কুস্তিগির। ফলে কুস্তি দক্ষতা উন্নয়নের নামে তাঁকে পাঠানো হয় পুয়ের্তো রিকো-র ‘ইন্টারন্যাশনাল রেসলিং এসোসিয়েশন’-এ। সেখানেই এক ইনজুরিতে পড়েন তিনি, যেটাকে তাঁর ক্যারিয়ারের সবচেয়ে বড়ো আঘাত হিসেবেই দায়ী করেন তিনি নিজেই।\nঝাড়া ৭ ফিট ১ ইঞ্চি উচ্চতার দালিপ সিং রানা ; রিং নেইম ‘দ্য গ্রেট খালি’-কে রেসলিং রিং ছাড়া সিনেমাতেও দেখে থাকতে পারেন। ভারতের মুম্বাইয়ে জন্ম নেওয়া এই আমেরিকান রেসলার হচ্ছেন WWE ইতিহাসের প্রথম ভারতীয় যিনি ‘ওয়ার্ল্ড হেভিওয়েট চ্যাম্পিয়নশিপ’ জেতেন। ২০০০ সালে ‘অল প্রো রেসলিং’-এর হাত ধরে পেশাদার রেসলিং জীবনের শুরু করলেও ২০০৬ সালে WWE Universe-এ তাঁর অভিষেক হয় ; স্ম্যাকডাউনে দ্য আন্ডারটেকারকে হারানোর মধ্য দিয়ে। ২০১৪ পর্যন্ত তিনি WWE-এর সঙ্গেই ছিলেন। ২০১৫ সালে পাঞ্জাবে ‘কন্টিনেন্টাল রেসলিং ফেডারেশন’ নামে নিজেই একটি রেসলিং স্কুল প্রতিষ্ঠা করেন। পরবর্তীসময়ে ২০১৭ সালে আবার WWE তে তাঁকে দেখা গেলেও, বছরখানেকের বেশি তিনি সেখানে সময় দেননি। রেসলিংয়ের পাশাপাশি তিনি বেশ কিছু টিভি শো-সহ চারটি হলিউড এবং দুটি বলিউড মুভিতে অভিনয়ও করেছেন।\nভারতীয় বংশোদ্ভূত কানাডিয়ান জিনদার মহলের জন্ম নাম যুবরাজ সিং ধেশি। WWE-এর মূল মঞ্চে পারফর্ম করা ভারতীয় রেসলারদের মধ্যে তাঁকে এখন পর্যন্ত সবচেয়ে সফল রেসলার হিসেবে বিবেচনা করা হয়। চাচা গামা সিংয়ের হাত ধরে ইন্ডিপেন্ডেন্ট সার্কিটে তাঁর খেলোয়াড়ি জীবনের সূচনা হয় ২০০২ সালে। ২০১০ সালে WWE-এর সঙ্গে চুক্তিবদ্ধ হলেও, তাঁর অভিষেক হয় পরবর্তীবছরে আরেক ভারতীয় রেসলার দ্য গ্রেট খালির মুখোমুখি এক ম্যাচের মধ্য দিয়ে। তার পর থেকে অল স্টার রেসলিং, কন্টিনেন্টাল রেসলিং ফেডারেশন, প্রেইরী রেসলিং এলায়েন্স এবং স্ট্যাম্পেড রেসলিং-এর মতো নামি-দামি পেশাদার সংগঠনগুলোতে নিয়মিতভাবে পারফর্ম করার মধ্য দিয়ে নিজের ক্যারিয়ারকে সমৃদ্ধ করে চলেছেন। WWE-এর মঞ্চে তাঁর অর্জনটাও যেকোনো পেশাদার রেসলারের জন্য ঈর্ষণীয়। ২০১৭-১৮ সালের WWE চ্যাম্পিয়নশিপ, একবার WWE United States চ্যাম্পিয়নশিপ আর দ’বারের WWE ২৪/৭ চ্যাম্পিয়নশিপ জিতে নেওয়া ছাড়াও আরও অনেক সম্মাননায় ভূষিত হন তিনি। বর্তমানে হাঁটুতে ইনজুরির কারণে রেসলিং রিং থেকে কিছুটা দূরে থাকলেও, ভক্তদের কাছ থেকে কতটা দূরে- সে প্রশ্ন থেকেই যায়।\nWWE-তে অংশগ্রহণ করা ভারতের প্রথম পেশাদার নারী রেসলার কবিতা দেবী জন্ম গ্রহণ করেন হরিয়ানা প্রদেশের ঝিন্দ জেলায়। জন্মের পর তাঁর নাম রাখা হয়েছিল কবিতা দালাল। তিনি মূলত ওয়েটলিফ্টিং দিয়েই তাঁর খেলোয়াড়ি জীবনের সূচনা করেন। ২০১৬ সালে অনুষ্ঠিত ১২তম সাউথ এশিয়ান গেমস-এ নারী ওয়েটলিফ্টিং-এর ৭৫ কেজি ক্যাটাগরিতে স্বর্ণপদক জয়ী এই নারী, সেই বছরই দ্য গ্রেট খালির তত্ত¡াবধানে ‘হার্ড কেডি’ নামে পেশাদার রেসলিংয়ের সঙ্গে জড়িয়ে পড়েন। শুরুতে বছরখানেক কন্টিনেন্টাল রেসলিং ফেডারেশন-এর মঞ্চে নিজের কুস্তি দক্ষতার প্রমাণ দেন। এর পরের বছর, ২০১৭ সালে Mae Young Classic টুর্নামেন্টের জন্য মনোনীত হলেও প্রথম রাউন্ডেই বাদ পড়ে যান। একই বছরের অক্টোবরে WWE-এর সঙ্গে চুক্তিবদ্ধ হন এবং ২০১৮ থেকে WWE পারফরম্যান্স সেন্টারে প্রশিক্ষণ গ্রহণ শুরু করেন। এর পর থেকে নিয়মিতভাবে Wrestle Mania Women’s Battle Royal এবং NXT লাইভের মতো বড়ো আসরগুলোতে অংশগ্রহণ করেছেন। বর্তমানে তিনি ইনজুরির জন্য রিংয়ের বাইরে থাকলেও এখনো ডডঊ-এর সঙ্গে চুক্তিবদ্ধ আছেন।\nপ্রাক্তন জাতীয় কিক-বক্সিং স্বর্ণপদক জয়ী ভারতীয় রেসলার সৌরভ গুরজার ; রেসলিং রিংয়ে ‘ডেডলি ডান্ডা’ নামেও পরিচিত। ভারতীয় রেসলিং সংগঠন Total Nonstop Action Wrestling টুর্নামেন্টের মধ্য দিয়ে পেশাদার রেসলার জীবনের শুরু করেন ২০১১ সালে। ২০১৮ সালের জানুয়ারি থেকে WWE-এর সঙ্গে চুক্তি স্বাক্ষরের মাধ্যমে WWE পারফরম্যান্স সেন্টারে প্রশিক্ষণ নিতে শুরু করেন এবং একই বছর ফ্লোরিডার ওরলান্ডোতে অনুষ্ঠিত NXT লাইভ ইভেন্টের মাধ্যমে WWE-তে অভিষিক্ত হন। ২০২০ সাল থেকে তিনি আরেক ভারতীয় রেসলার রিংকু সিং-এর সঙ্গে জুটি বেঁধে ‘ইন্দাস শের’ নামে ট্যাগ টিম গঠন করেন ; যা এখনো সংস্থাটির সঙ্গে চুক্তিবদ্ধ। তাঁর সম্পর্কে আরেকটি তথ্য না দিলেই নয়...! ২০১৯ সালে ‘ব্রহ্মাস্ত্র’ নামে একটি বলিউড মুভিতে প্রথমবারের মতো খল চরিত্রে অভিনয় করেন, যা ২০২১ এ রিলিজ হবে বলে ধারণ করা হচ্ছে। এছাড়াও তিনি আরও দুটি ভারতীয় টিভি সিরিজেও অভিনয় করেছেন।\nগুর্ভ সেহ্রাÑ রিং নেম সুনীল সিং এবং হার্ভ সেহ্রা ওরফে সমীর সিং বিশ্বজোড়া রেসলিং ভক্তদের কাছে দ্য সিং ব্রাদার্স এবং দ্য বলিউড বয়েজ নামেই বেশি পরিচিত। ২০০৫-২০০৬ এর দিকে এককভাবে নিজেদের ক্যারিয়ার শুরু করলেও দুই ভাই একত্রে WWE-এর মূল মঞ্চে অভিষিক্ত হন ২০১৬ সালে। এখন পর্যন্ত তাঁরা WWE-এর সঙ্গে চুক্তিবদ্ধ আছেন। ২০১৭ সালের WWE চ্যাম্পিয়নশিপ-এর মঞ্চে জিনদার মহলের সাইডকিক হিসেবে তাঁকে চ্যাম্পিয়ন করার পেছনেও এই দুই ভাই গুরুত্বপূর্ণ ভূমিকা পালন করেন। ২০১৯ পর্যন্ত তারা জিনদার মহলের ম্যানেজার হিসেবেই দায়িত্ব পালন করেন। এরপর থেকে তারা ২০৫ লাইভ আর ডডঊ ২৪/৭ চ্যাম্পিয়নশিপ-এ ফিরে আসেন। এখনো পর্যন্ত দুইভাই মিলে ৯ বার WWE ২৪/৭ চ্যাম্পিয়নশিপ জেতা ছাড়াও, RKK Tag Team Championship Ges Global Force Wrestling Tag Team Championship এর মতো বড়ো আসরগুলোতে নিজেদের প্রমাণ করেছেন এই রেসলার ভাতৃদ্বয়।\nরিংকু সিং রাজপুত\n২০০৮ সালে টিভি রিয়েলিটি শো ‘দ্য মিলিয়ন ডলার আর্মস’-এ প্রথম হওয়া এই ভারতীয় রেসলারের শৈশব কাটে উত্তর প্রদেশের ভাদোহী এলাকায় অত্যন্ত দরিদ্রতার মধ্যে। এই টিভি শো-এর কল্যাণেই সারাদেশের প্রায় ৩৭ হাজার প্রতিযোগীকে পেছনে ফেলে তিনি অর্জন করেন প্রথম ভারতীয় হিসেবে আমেরিকান পেশাদার বেসবল লিগে অন্তর্ভুক্তির বিরল সম্মাননা। পরবর্তী সাত বছর ‘পিটসবার্গ পাইরেট’-সহ বেশ কিছু মাইনর লিগের হয়ে বেসবল কোর্ট মাতিয়েছেন তিনি। এরপর হঠাৎই জীবনের বাঁক বদলে পেশাদার রেসলার হিসেবে ২০১৮ সালে WWE-এর সঙ্গে চুক্তিবদ্ধ হন এবং একাধিক NXT লাইভে অংশগ্রহণ করেন। ২০২০ এর মার্চে ভারতীয় রেসলার সৌরভ গুরজার এবং ম্যানেজার ম্যালকম বিভেন্স-এর সঙ্গে জোট বেঁধে গঠন করেন ট্যাগ টিম ‘ইন্দাস শের’।\nতাঁর জীবনের নাটকীয় কাহিনি নিয়ে ২০১৪ সালে ক্রেইগ গিলেস্পির পরিচালনায় নির্মিত হয় সিনেমা ‘মিলিয়ন ডলার আর্ম’; যা প্রযোজনা করে বিশ্বখ্যাত প্রতিষ্ঠান ওয়াল্ট ডিজনি পিকচার্স।


সাপ্তাহিক লগ্নফল - ১৯ থেকে ২৫ এপ্রিল - WNL News সাপ্তাহিক লগ্নফল - ১৯ থেকে ২৫ এপ্রিল - WNL News\nসাপ্তাহিক লগ্নফল – ১৯ থেকে ২৫ এপ্রিল\nএই সপ্তাহে ভাগ্যের ব্যাঙ্কে কি অপেক্ষা করে রয়েছে আপনার জন্য। কর্মস্থলে হতাশা কাটবে নাকি বেড়েই চলবে? পারিবারিক অশান্তি থেকে কি মুক্তি মিলবে? কি হবে আপনার কেরিয়ারের ভবিষ্যৎ? জানতে দেখুন বিখ্যাত জ্যোতিষী অরূপ ভট্টাচার্য্যর কলমে “সাপ্তাহিক লগ্নফল” ১৯ থেকে ২৫ এপ্রিল।\nমেষঃ চিন্তাভাবনা বৃদ্ধি। অর্থচিন্তা। ধনাগমের ইঙ্গিত ভবিষ্যতের জন্য। দাম্পত্যে মিলন। প্রেমে সুখ। নতুন কর্মের যোগাযোগ। পেশাগত শুভ ইঙ্গিত। শত্রুবিজয়। গবেষণায় সাফল্য। উত্তেজনা। মাথাগরম। লাল ও নীল শুভ রঙ। মঙ্গলবার ও শনিবার শুভ করমাদি করুন।\nবৃষঃ স্বাস্থ্য উন্নতি। পেশাগত পরিবর্তন চিন্তা। অর্থাগমের আভাস। নতুন কিছু করার ভাবনা। শিক্ষায় বাধা ও অমনোযোগ। মানসিক কষ্ট। পারিবারিক উত্তেজনা বৃদ্ধি। কলহ ও বিবাদ। প্রেমে সুখ বা নতুন যোগাযোগ বৃদ্ধি। দাম্পত্যে অভিযোগ। গবেষণায় সাফল্য। কর্ম ও আর্থিক বিষয়ে চিন্তিত হবেন। শুভ রঙ সবুজ। বুধবার শুভ করমাদি করুন।\nমিথুনঃ পেশাগত চিন্তা। ধনাগম হতে পারে। আর্থিক চিন্তা ও মানসিক দুশ্চিন্তা পিছু ছাড়বেনা। খরচ বৃদ্ধই। হঠাৎ বিপদের যোগ। কিছু পরিচিত মানুষের সহযোগিতা। ফাঁড়া। প্রেমে দুঃখ। দাম্পত্যে অশান্তি। গুপ্তপ্রেম। লোকসান হতে পারে। শুভ রঙ পিঙ্ক। রবিবার শুভ করমাদি করুন।\nকর্কটঃ অর্থচিন্তা। পেশাগত পরিবর্তন ভাবনা। নতুনত্বের খোঁজ। পানভোজন। শিক্ষায় সাফল্য। হঠাৎ ধনাগমের আভাস। শত্রুবিজয়। পারিবারিক সুখ। পানভোজন। শিক্ষায় সাফল্য। মানসিক হতাশা। প্রেমে ইঙ্গিত ও সুযোগ। দাম্পত্যে প্রেম ও শারীরিক সুখ। শুভ রঙ দুধ সাদা। শুক্রবার শুভ করমাদি করুন।\nসিংহঃ নতুন কিছু করার চিন্তা। পেশাগত দুশ্চিন্তা। খরচ। শিক্ষায় বাধা। শারীরিক উদ্বেগ। মাথাব্যথা। নানারকমের চিন্তাভাবনা। পারিবারিক সদস্যের জন্য উদ্বেগ। শত্রুতা ও মানসিক যন্ত্রণা। পিঠ, কোমড় ও পেট সংক্রান্ত কষ্ট পেতে পারেন। প্রেমে কষ্ট। দাম্পত্যে হঠাৎ অশান্তি। পরিবর্তন চিন্তা। শুভ রঙ সাদা। শুক্রবার শুভ করমাদি করুন।\nকন্যাঃ পেশাগত দুর্ভাবনা সত্বেও শুভ ইঙ্গিত থাকবে ভবিষ্যতের জন্য। ধনাগম। পারিবারিক শুভ। শিক্ষায় সাফল্য। প্রেমে নতুন যোগাযোগ বা সুখ। দাম্পত্যে ভালোবাসা। সন্তানের বিষয়ে শুভ। শত্রুরা পরাজিত হবে, ধৈর্য্য ধরুন। মানসিক দুশ্চিন্তা ভাবাবেই। নতুন কিছু পরিকল্পনা। শেয়ার বা মিউচ্যুয়াল ফান্ডে বিনিয়োগের চিন্তা। হঠাৎ মাথাগরম ও অভিমান করতে পারেন। শুভ রঙ সবুজ। সোমবার ও বুধবার শুভ করমাদি করুন।\nতুলাঃ দুর্ভাবনা। পেশায় দুশ্চিন্তা। পারিবারিক আনন্দ। পারিবারিক সদস্যর জন্য চিন্তা। শিক্ষায় শুভ। প্রেমে উত্তেজনা। নিকট ব্যক্তির সঙ্গে কলহ। শত্রুতা। আর্থিক উৎকন্ঠা। পরিচিতদের সঙ্গে বিরোধ। নতুন কিছুর খোঁজ। শুভ রঙ গোলাপী। রবিবার শুভ করমাদি করুন।\nবৃশ্চিকঃ উৎকণ্ঠা। কর্ম সংক্রান্ত।চিন্তা ও উদ্বেগ। স্বাস্থ্য উদ্বেগ। পরিবারের জন্য স্বার্থ্যত্যাগ। প্রেমে যোগাযোগ বৃদ্ধি। সঞ্চয়ের প্রচেষ্টা। খরচা না চাইলেও বাড়বে। নিজেট দক্ষতায় উন্নতি। হঠাৎ হঠাৎ চাপবৃদ্ধি। দাম্পত্যে সুখ। ভবিষ্যতের পরিকল্পনা। নতুন কিছুর উদ্যোগ। সম্পত্তি ক্রয় চিন্তা। শুভ রঙ গোলাপী। রবি ও বুধবার শুভ করমাদি করুন।\nধনুঃ ধনলাভের আভাস থাকবে ভবিষ্যতের জন্য। অল্প কথায় কাজ। কর্মের শুভাশুভ ফল। খরচা হবেই। প্রেমে আনন্দ তবে কিছু হতাশা। দাম্পত্যে চিন্তা। নিজের বুদ্ধি ও দক্ষতায় সাফল্য। ভোজন সুখ। সংসারের জন্য ত্যাগ। মানসিক অশান্তি। স্পষ্ট বক্তব্য পেশ করবেন। মাথাগরম। পরোপকারে আনন্দ। শুভ রঙ দুধ সাদা। শুক্রবার শুভ করমাদি করুন।\nমকরঃ স্বাস্থ্য নিয়ে উদ্বেগ। ধনব্যয়। মানসিক অশান্তি। বন্ধুবান্ধবদের সহযোগিতা। প্রেমে আনন্দ ও নব যোগাযোগ। দাম্পত্যে অশান্তি। পরিচিত মানুষ বা পারিবারিক সদস্যদের সাথে কলহ হতে পারে বা মতবিরোধ যোগ। হঠাৎ ব্যয় বৃদ্ধি। কিছু নতুনত্বের খোঁজ। শিক্ষায় শুভ। শুভ রঙ লাল। মঙ্গলবার শুভ করমাদি করুন।\nকুম্ভঃ মানসিক যন্ত্রনা। ধনব্যয়। প্রেমে চিন্তা। দাম্পত্যে যোগাযোগ বৃদ্ধি। শিক্ষায় অমনোযোগ। শত্রুতা। লোকসান। খরচ বৃদ্ধি। সঞ্চয় কমবে। অশান্তি ও কষ্ট। শারীরিক রোগ ভয়। বিনাকারণে সমালোচিত হবেন। শুভ রঙ গোল্ডেন।\nমীনঃ পারিবারিক দুশ্চিন্তা। কর্মচিন্তা তবে ভবিষ্যতে শুভ ইঙ্গিত আছে। অর্থাগম। ভবিষ্যতে ধনাগমের আভাস। প্রেমে শুভ যোগাযোগ। দাম্পত্যে মিলন ও প্রেম। নতুন কিছু শুরুর উদ্যোগ। শুভ যোগাযোগে ভবিষ্যতে লাভ হবে। শেয়ার হতে প্রাপ্তি। মানসিক উদ্বেগ। শত্রুবিজয়। মাথাগরম। বিপরীত লিঙ্গের প্রতি তীব্র আকর্ষণ। শুভ রঙ নীল। মঙ্গলবার ও শনিবার শুভ করমাদি করুন।


দৌলতপুরে নদী ভাঙ্গনে শতাধিক বাড়ি নদী গর্ভে বিলীন । ভাঙ্গন রোধে প্রধানমন্ত্রী ও স্থানীয় সাংসদদের সুদৃষ্টি কামনা – কালের কাগজ\nদৌলতপুরে নদী ভাঙ্গনে শতাধিক বাড়ি নদী গর্ভে বিলীন । ভাঙ্গন রোধে প্রধানমন্ত্রী ও স্থানীয় সাংসদদের সুদৃষ্টি কামনা\neditor ৩রা ভাদ্র, ১৪২৬ বঙ্গাব্দ breaking সারাদেশ\nমানিকগঞ্জ প্রতিনিধি ঃ ২৫ এপ্রিল-২০১৯,বৃহস্পতিবার।\nহঠাৎ যমুনা নদীতে পানি বৃদ্ধির ফলে মানিকগঞ্জের দৌলতপুর উপজেলার যমুনা নদীর তীরবর্তী বাচামারা ও চরকাটারী ইউনিয়নের জনপদের ৪ টি গ্রামে ভাঙ্গন শুরু হয়েছে । ভাঙ্গনের ফলে প্রায় শতাধিক বসত বাড়ি,কয়েক শত বিঘা আবাদি জমি নদী গর্ভে বিলীন হয়ে গেছে।\nসরেজমিনে গিয়ে দেখা দেখা গেছে,ভাঙ্গনে ক্ষতিগ্রস্ত কয়েকটি পরিবারের লোক জন বাচামারা পাকা সড়কের পুর্ব পাশে অন্যে জায়গায় ঘর-দরজা,ধান-চাল,জিনিসপত্র ,গবাদি পশু, নিয়ে আশ্রয় নিয়েছে ।\nভাঙ্গনে ক্ষতিগ্রস্ত অরেচ মোল্যা আক্ষেপ করে দৈনিক কালের কাগজকে বলেন, আমাগো বাড়ি ঘর গাংগে ভ্যাংগা গেছে,আর বাপু কত বছর ধইর‌্যা তো খালি ছবি তুলছাও গ্যাং ভাংঙ্গা বন্ধ হয়না তো ?\nভাঙ্গনে ক্ষতিগ্রস্ত বাচ্চু মন্ডল দৈনিক কালের কাগজকে বলেন,চরের মানুষগো খালি আশা দেহাও টিভিতে পেপারে আমাগো ছবি দেহাইলে গাং ভাংঙ্গা বন্ধ ওইবো , কবে ওইবো আমরা মরার পড়ে ওইবো না কি?\nযেভাবে গ্যাং ভাংঙ্গা শুরু ওইছে এবার বাচামারা শেষ হইয়া যাইবো ।\nএদিকে বাচামারা ইউনিয়ন চেয়ারম্যান আব্দুল লতিফ দৈনিক কালের কাগজকে জানান, হঠাৎ যমুনা নদীতে পানি বৃদ্ধির ফলে যমুনা নদীর তীরবর্তী এলাকায় ভাঙ্গন দেখা দিয়েছে। নদীতে তীব্র স্রোতে গত ১৫/২০ দিনে বাচামারা উত্তর খন্ড,বাচামারা শুকুর মিয়ার পাড়ার ৮০/৯০ টি পরিবারের বসত বাড়ি-আবাদি জমি নদী গর্ভে বিলীন হয়েছে।\nএদিকে চরকাটারী ইউনিয়নের চেয়ারম্যান আব্দুল বারেক মন্ডল দৈনিক কালের কাগজকে জানান, অসময় হঠাৎ যমুনা নদীতে পানি বৃদ্ধির ফলে লালপুর,কাঁঠালতুলী এলাকায় নদী ভাঙ্গন শুরু হয়েছে । এভাবে নদীর ভাঙ্গন চলতে থাকলে চরকাটারী ইউনিয়নের অস্তিত্ব থাকবে না । জনপ্রতিনিধি ও এলাকা বাসী নদী ভাঙ্গন রোধে মাননীয় প্রধানমন্ত্রী জননেত্রী শেখ হাসিনা ও স্থানীয় সংসদ সদস্য নাঈমুর রহমান দূর্জয়ের সুদৃষ্টি ও হস্তক্ষেপ কামনা করছেন ।\nআশুলিয়ায় ফ্লেক্সিলোডের ১০০ টাকার জন্য বিকাশ এজেন্টকে কুপিয়ে হত্যা, আটক ৩


বিশ্বকাপে কোহলিকে দলে নিতে চান মাশরাফি! বিশ্বকাপে কোহলিকে দলে নিতে চান মাশরাফি! – নরসিংদী প্রতিদিন\nবিশ্বকাপে কোহলিকে দলে নিতে চান মাশরাফি!\nপ্রকাশের তারিখ | শুক্রবার, ২৪ মে, ২০১৯\n১০ দলের অংশগ্রহণে শুরু হচ্ছে ইংল্যান্ড এন্ড ওয়েলস বিশ্বকাপ। প্রতিটি দলটি প্রত্যেকের সঙ্গে একটি করে ম্যাচ খেলবে। সেই হিসাবে প্রতিটি দলকেই খেলতে হবে অন্তত ৯টি ম্যাচ। কিন্তু যদি সুযোগ থাকতো, প্রতিপক্ষ যেকোনও দলের যে কোনও একজন খেলোয়াড়কে নিজের একাদশে নেয়ার তাহলে মাশরাফি কোন দলের কাকে বেছে নিতেন?\nবৃহস্পতিবার লন্ডনে আইসিসি আয়োজিত ‘মিট দ্য ক্যাপ্টেন’ অনুষ্ঠানে দশ দেশের ক্যাপ্টেনদের উদ্দেশ্যে এক এক করে একটিই প্রশ্ন ছুড়ে দেয়া হয়েছিল। আর সেটি হচ্ছে- সুযোগ থাকলে অন্য দলের কোন একজনকে বেছে নিতেন তারা।\nস্বাগতিক অধিনায়ক ইয়ুন মরগান অবশ্য শুরুতেই বলেন- ‘কাউকে নয়, নিজ দলের প্রতিই পূর্ণ আস্থা রাখবো।’\nভারত অধিনায়ক কোহলি সুযোগ পেলে দক্ষিণ আফ্রিকার অধিনায়ক ফ্যাফ ডু প্লেসিসকে দলে টানার কথা বললেন।\nএর পর পাকিস্তান অধিনায়ক সরফরাজ আহমেদ, ওয়েস্ট ইন্ডিজ অধিনায়ক জেসন হোল্ডার, আফগানিস্তান অধিনায়ক গুলবাদিন নাইব ঘুরে প্রশ্ন এসে পড়লো মাশরাফির কাছে।\nখানিটা দূরে বসে থাকা কোহলির দিকে হাত উঁচিয়ে মাশরাফি উত্তরে বললেন- ‘দিস ম্যান, কোহলি, আমি তাকে নেবো।’\nওটা তো গেল মজা করার একটা মহড়া। কিন্তু পরক্ষণেই সিরিয়াস মাশরাফি বলেন, ‘বিশ্বকাপে যেকোনও প্রতিপক্ষকে হারানোর আত্মবিশ্বাস আমরা রাখি। তবে মূল বিষয়টা হল শুরুটা ভালো করতে হবে। মানসিকতাকে দৃঢ় রাখতে হবে।’


রবি শাস্ত্রিতেই আস্থা রাখছে ভারত! | JogaJog24.com\nHome খেলাধুলা রবি শাস্ত্রিতেই আস্থা রাখছে ভারত!\nরবি শাস্ত্রিতেই আস্থা রাখছে ভারত!\nরবি শাস্ট্রীতেই আস্থাবান ভারত। ছবি-সংগৃহীত\nভারতীয় ক্রিকেট দলের কোচিং স্টাফদের চুক্তির মেয়াদ শেষ হয় বিশ্বকাপের পরপরই। তবে পুরনোদের সঙ্গে নতুনভাবে চুক্তি নবায়ন না করে ভারতীয় ক্রিকেট বোর্ড (বিসিসিআই) নতুন কোচ নিয়োগ দেয়ার জন্য বিজ্ঞপ্তি প্রকাশ করে। তবে পুরনোদের অটোমেটিক প্রার্থী হিসেবে গণ্য করে নেয়া হয়। অর্থ্যাৎ রবি শাস্ত্রীরা আবেদন না করলেও চলতো।\nগায়কোয়াড় বলেছেন, ‘শুধু যদি ম্যাচের ফল দেখেন, তা হলে বলতেই হবে রবি শাস্ত্রি যথেষ্ট ভাল কাজ করেছে।’ তবে তিনি মনে করেন, বাকি কোচিং স্টাফ এবং সাপোর্ট স্টাফের জায়গায় বদল হতেই পারে। গায়কোয়াড় বলেন, ‘আমার মনে হয় রবির (শাস্ত্রি) জায়গা ছাড়া বাকি কোচিং এবং সাপোর্ট স্টাফের জায়গা নিয়ে আলোচনা হতে পারে। এবার দেখতে হবে, কারা আবেদন করেছে, তাদের যোগ্যতা কি, ভারতীয় ক্রিকেট বোর্ডের শর্তাবলী পূরণ করতে পারছে কি না, ইত্যাদি।’\nPrevious articleএবার রাশিয়াকে গিলে খাবে চীন?\nNext articleসখি গবেষণা কারে কয়!


হুয়াওয়ে ডোন্ট ওয়োরী ! | টেক সংবাদ\nস্যামসাং- এর ‘‘থ্যাঙ্কস ফর ইউর লাভ, টাইম টু সেলিব্রেট’’ - 44 mins ago\nশাওমির ৩টি মডেলের ফোনে আকর্ষণীয় ছাড় -2hours ago\nহুয়াওয়ে ডোন্ট ওয়োরী !\nহুয়াওয়ে নোভা টুআই ক্রয়ের সঙ্গে ২ বছরের ওয়ারেন্টি গ্রহণের সুযোগ পাবেন ক্রেতারা। অতিরিক্ত মাত্র ৪০০ টাকা পরিশোধ করেই ‘ডোন্ট ওয়োরি’ নামের এ অফারটি উপভোগ করা যাবে। দেশব্যাপি হুয়াওয়ের যেকোনো ব্র্যান্ডশপ এবং বিস্তৃত সার্ভিস সেন্টারগুলো থেকে উল্লেখিত অফার গ্রহণের সুযোগ থাকছে।\nসাধারনত, যেকোনো হ্যান্ডসেট ক্রয়ে এক বছরের বিক্রোয়ত্তর সেবা দিয়ে থাকে হুয়াওয়ে। তবে উপরোক্ত হ্যান্ডসেটটি ক্রেতারা বিদ্যমান ওয়ারেন্টির সঙ্গে বর্ধিত ওয়ারেন্টি যুক্ত করার সুযোগ পাবেন। ক্রেতারা নোভা টুআই ক্রয়ের ১০ মাসের মধ্যে বর্ধিত ওয়ারেন্টি সুবিধা গ্রহণ করতে পারবেন।\nএ প্রসঙ্গে হুয়াওয়ে টেকনোলজিস (বাংলাদেশ) লি.-এর ডিভাইস বিজনেসের ডেপুটি কান্ট্রি ডিরেক্টর জিয়াউদ্দিন চৌধুরী বলেন, “সম্মানিত ক্রেতাদের অকৃত্রিম ভালোবাসায় আজ আমরা বাংলাদেশের বাজারে শীর্ষস্থানীয় স্মার্টফোন ব্র্যান্ডে পরিণত হয়েছি। অত্যাধুনিক প্রযুক্তি, দৃষ্টিনন্দন ডিজাইন, দুর্দান্ত প্রসেসর ও মনোমুগদ্ধকর ক্যামেরার সমন্বয়ে হুয়াওয়ের হ্যান্ডসেটগুলো ইতিমধ্যে এ দেশের মানুষের মন জয় করে নিয়েছে। আর এখন আমরা আরো উন্নত সেবা প্রদান নিশ্চিৎ করার প্রত্যয়ে বিক্রোয়ত্তর সেবায় নিয়ে এসেছি অভিনব ওয়ারেন্টি গ্রহণের সুযোগ। ‘ডোন্ট ওয়োরি’ অফারের মাধ্যমে আমরা সম্মানিত ক্রেতাদের ভালোবাসার প্রতিদান দেয়ার ক্ষুদ্র চেষ্টা করেছি মাত্র।”


অন্ধকার জগতে শুভ্র দেব ন্যান্সি! অন্ধকার জগতে শুভ্র দেব ন্যান্সি! – Sylhet Protidin\nঅন্ধকার জগতে শুভ্র দেব ন্যান্সি!\nপ্রকাশের সময় : সোমবার, ১৩ আগস্ট, ২০১৮ ১২:৩২ পূর্বাহ্ণ\nবিনোদন ডেস্ক:: যখন গান গাইতে শুরু করেছিলেন শুভ্রদেব, তখন তিনি ছিলেন মিউজিক ইন্ডাস্ট্রির ইয়ং সুপারস্টার। তার গায়কী ও সুদর্শন চেহারা মুগ্ধ করে রেখেছিলো নব্বই দশকের প্রজন্মকে। অনেকেই ভাবতেন এত সুন্দর হাসির যুবক সিনেমার নায়ক হচ্ছেন না কেন! সিনেমায় তার দেখা না মিললেও শুভ্রদেবকে দেখা গিয়েছিলো কোমল পানীয়ের বিজ্ঞাপনে। দারুণ জনপ্রিয় ছিলো সেটি। শুনেছি অনেক মেয়েরই স্বপ্নের মানুষ ছিলেন শুভ্রদেব। আমি তখন অনেক ছোট। নইলে হয়তো আমিও তার প্রেমে পড়তাম। উনার গানের গলা খুব ভালো লাগে।’ শুভ্রদেবকে নিয়ে এভাবেই বলছিলেন মধুকণ্ঠি গায়িকা ন্যান্সি।


টঙ্গীতে খ্রিস্টান ফাদার অপহরণের ঘটনায় মামলা, রিমান্ড শুনানী রোববার |\nটঙ্গীতে খ্রিস্টান ফাদার অপহরণের ঘটনায় মামলা, রিমান্ড শুনানী রোববার\nPublished: 04-10-2017, 9:43 pm\nগাজীপুর সিটি কর্পোরেশনের টঙ্গীতে খ্রিষ্টান পাদ্রিকে অপহরণের পর মুক্তিপণ দাবির ঘটনায় মামলা হয়েছে। ফাদার শিশির নাতালে গ্রেগরি বাদি হয়ে ৪ জনকে আসামি করে টঙ্গী মডেল থানায় এ মামলা দায়ের করেন। অন্যদিকে অভিযুক্ত আসামি টঙ্গী সরকারি কলেজ শাখা ছাত্রলীগের সাংগঠনিক সম্পাদক শামছ কবির ওরফে সৌরভের রিমান্ড শুনানি ৮ অক্টোবর রোববার ধার্য করা হয়েছে।\nমঙ্গলবার দুপুরে মামলার তদন্তকারী কর্মকর্তা টঙ্গী মডেল থানার ওসি (তদন্ত) মো. হাসানুজ্জামান আসামি সৌরভকে ৫ দিনের রিমান্ড চেয়ে গাজীপুর আদালতে হাজির করেন। তাকে গাজীপুরের চিফ জুডিশিয়াল ম্যাজিস্ট্রেট আদালতে হাজির করা হলে ওই আদালতের বিচারক মোহাম্মদ আসসামছ জগলুল হোসেন শুনানী শেষে এ দিন ধার্য করেন।\nএদিকে মামলার তদন্তকারী কর্মকর্তা টঙ্গী থানার ওসি (তদন্ত) মো. হাসানুজ্জামান জানান, তিনি ঘটনাস্থল পরিদর্শন করেছেন। আসামি সৌরভকে ৫ দিনের রিমান্ড চেয়ে আদালতে প্রেরণ করা হয়েছে। রিমান্ডে নেয়ার পর জিজ্ঞাসাবাদে ঘটনার প্রকৃত কারণ জানা যাবে। সৌরভের দেয়া তথ্য অনুযায়ী অপহরণের ঘটনায় জড়িত তার অন্য সহযোগীদের গ্রেফতারের চেষ্টা চলছে। থানায় প্রাথমিক জিজ্ঞাসাবাদে সৌরভ তার সহযোগী হিসেবে যাদের নাম প্রকাশ করা হয়েছে তাদেরকেও এই মামলায় এজাহার নামীয় আসামী করা হয়েছে। এই আসামিরা হল, জয়নাল (২৭), জেমস (২৫) ও হাসান (২৬)। পুলিশের জিজ্ঞাসাবাদে সৌরভ সহযোগীদের পুরো ঠিকানা প্রকাশ করেনি।\nউল্লেখ্য, ঢাকার কাকরাইলের গির্জার ফাদার শিশির নাতালে গ্রেগরিকে অপহরণের অভিযোগে টঙ্গী সরকারি কলেজ ছাত্রলীগের সাংগঠনিক সম্পাদক শামস কবির সৌরভকে সোমবার রাতে টঙ্গীর পাগাড় এলাকা থেকে গ্রেফতার করা হয়।\nসোমবার বেলা সাড়ে ১২টায় অপরিচিত একটি মোবাইল থেকে ফাদার শিশির নাতালে গ্রেগরিকে ফোন করে বলা বলা আপনার বোন সড়ক দুর্ঘটনায় গুরুতর আহত হয়েছেন, তিনি এখন টঙ্গীর পাগাড় ফকির মার্কেটে আছেন। তার অবস্থা খুব খারাব, আপনি দ্রুত আসুন এই ফোন পেয়ে তিনি কাউকে কিছু না জানিয়ে দ্রুত টঙ্গীর উদ্দেশ্যে রওনা দেন। তিনি বিকেল ৩টায় ফকির মার্কেটে ফোনদাতার কাছে পৌঁছান এবং তার বোনের অবস্থান জানতে চান। এসময় তাকে বোনের কাছে নেওয়ার কথা বলে ফকির মার্কেটের কাছে একটি কক্ষে নেয়া হয়। সেখানে আগে থেকে আরো ৪ জন অপেক্ষা করছিল। এসময় তাকে ওই কক্ষে আটকে রেখে অপহরণকারীরা তার মোটরসাইকেল, একটি আইফোন, হাত ঘরি ও পকেট হাতিয়ে ১৩শ টাকা লুটে নেয় এবং ভেতর দিক থেকে তাকে কক্ষে আটকে রেখে আরো ৩ লাখ টাকার মুক্তিপণ দাবি করে। একপর্যায়ে সন্ধ্যা ৭টায় তিনি কৌশলে রুম থেকে বেরিয়ে ডাক চিৎকার শুরু করেন। এসময় আশপাশের লোকজন এগিয়ে এলে অপহরণকারীরা পালিয়ে যাওয়ার সময় সৌরভকে হাতেনাতে ধরে পুলিশে সোপর্দ করেন স্থানীয়রা।


রাজবাড়ীতে ধূমপান ত্যাগের শপথ নিয়েছেন ধূমপায়ী পরিবহন শ্রমিকরা রাজবাড়ীতে ধূমপান ত্যাগের শপথ নিয়েছেন ধূমপায়ী পরিবহন শ্রমিকরা – রাজবাড়ী টেলিগ্রাফ\n/ জীবনযাপন, রাজবাড়ী জেলা, রাজবাড়ী সদর, রাজবাড়ীর অন্যান্য, লিড সেকশন\nরাজবাড়ীতে ধূমপান ত্যাগের শপথ নিয়েছেন ধূমপায়ী পরিবহন শ্রমিকরা\nসুজন বিষ্ণুঃ বিশ্ব তামাকমুক্ত দিবস উদযাপন উপলক্ষে রাজবাড়ীতে ধূমপান ত্যাগের শপথ নিয়েছেন ধূমপায়ী পরিবহন শ্রমিকরা।\nসোমবার (৭ জুন) সকাল সাড়ে দশটার দিকে জেলা প্রশাসনের উদ্যোগে রাজবাড়ী অফিসার্স ক্লাব মঞ্চে জেলা প্রশাসক দিলসাদ বেগম ৫০ জন ধূমপায়ী পরিবহন শ্রমিককে এ শপথ পাঠ করান। পরে তাদের পুষ্টিকর পুষ্টিকর খাদ্য সামগ্রী হিসেবে ০১ (এক) লিটার দুধ, ৩০ (ত্রিশ) টি ডিম এবং ১.০-১.৫ কেজি মুরগির মাংস প্যাকেটজাত করে বিতরণ এবং “মুজিব বর্ষে অঙ্গীকার ধূমপান করবই পরিহার” লেখা লোগো সম্বলিত টি-শার্ট প্রদান করেন।\nঅনুষ্ঠানে অতিরিক্ত জেলা প্রশাসক (রাজস্ব) সরকার আব্দুল্লাহ আল বাবুর সভাপতিত্বে উপস্থিত ছিলেন জেলা প্রশাসক দিলসাদ বেগম, সিভিল সার্জন ডা. মোহাম্মদ ইব্রাহিম টিটোন, সদর উপজেলা নির্বাহী কর্মকর্তা (ইউএনও) ফাহমি মো. সায়েফ,মোঃ আরিফুর রহমান, সহকারী কমিশনার (ভূমি), রিকশা ও ভ্যানচালক সমিতির উহাব আলী সরদার, রাজবাড়ী সদরসহ প্রিন্ট ও ইলেকট্রনিক মিডিয়ার সাংবাদিকবৃন্দ।\nজেলা প্রশাসক দিলসাদ বেগম বলেন, মাননীয় প্রধানমন্ত্রী ২০৪০ সালের মধ্যে বাংলাদেশকে ধূমপানমুক্ত করার যে ঘোষণা দিয়েছেন তা বাস্তবায়ন করার ক্ষেত্রে সকলের সহযোগিতা কামনা করেন। দেশ ও সমাজকে ধূমপানমুক্ত করতে সবার সহযোগিতা প্রয়োজন। যেকোনো নেশা জাতীয় দ্রব্য শুধু স্বাস্থ্যগত ক্ষতিই করে না, আর্থিকভাবেও মানুষকে বিপর্যস্ত করে তোলে। ধূমপান স্বাস্থ্যের জন্য ক্ষতিকর জেনেও অনেকে ধূমপান করেন। এর মধ্যে শ্রমিকদের সংখ্যা বেশি। আজকের এই অনুষ্ঠানের মাধ্যমে ৫০ জন ধূমপায়ী শ্রমিককে শপথ করানো হলো। তারা আগামীতে আর ধূমপান করবেন না। এদের দেখে অন্য ধূমপায়ীরা ধূমপানে নিরুৎসাহিত হবেন।\nমুজিব শতবর্ষে সকলে মিলে ধূমপান ও তামাকমুক্ত দেশ গড়ার প্রত্যয় ব্যক্ত করার মধ্য দিয়ে অনুষ্ঠানের সমাপ্তি ঘোষণা করা হয়।


পিসিপির ২৮ বছরঃ আদর্শিক চেতনায় ছাত্র আন্দোলন জোরদার করুন – বাচ্চু চাকমা | Indigenous Peoples News | Bangladesh\nপিসিপির ২৮ বছরঃ আদর্শিক চেতনায় ছাত্র আন্দোলন জোরদার করুন – বাচ্চু চাকমা\nসারা বাংলাদেশে রাজনৈতিক অস্থিরতা চলছে। তথাকথিত গনতন্ত্রের অবমাননার মিথ্যার ধুয়া তুলে অগনতান্ত্রিক কায়দায় দেশ পরিচালনা করা হচ্ছে। এক অদ্ভুত বৈপরীত্যের মধ্যে গোটা দেশের মানুষ এগিয়ে যাচ্ছে। সারাদেশে সন্ত্রাস, দুর্নীতি, র্দূবৃত্তায়ন, অনিয়ম অতীতের মতই অব্যাহত রয়েছে। পাকিস্তানী কায়দায় সাম্প্রদায়িক অপশক্তির মেলবন্ধনে কোমলমতি শিশুদের পাঠ্যপুস্তকের সাম্প্রদায়িকীকরণ হয়েছে। বাংলাদেশের আদিবাসী ও সংখ্যালঘু জনগোষ্ঠীর উপর চলছে নির্যাতন-নিপীড়ন, অত্যাচার-অবিচার। সাম্রাজ্যবাদী শক্তিগুলোর সঙ্গে লেজুরবৃত্তি করে বিদেশের বড়-বড় কোম্পানির সাথে চুক্তি করে দেশকে বিকিয়ে দেওয়া হচ্ছে। বিএনপির সময়ে জামাতকে কোলে নিয়ে নির্বাচনের রাজনীতি অপসংস্কৃতির সূচনা করেছিল। সেই রাজনীতির অপসংস্কৃতি থেকে মহাজোটের নেতৃত্বাধীন সরকার আওয়ামীলীগও সাম্প্রদায়িক একটি দল হেফাজত ইসলামকে কোলে নিয়ে একই কায়দায় নির্বাচনের টিকে থাকতে মরিয়া হয়ে উঠেছে। যে যায় লংকায় সে হয় রাবন-বর্তমান আওয়ামীলীগ নেতৃত্বাধীন সরকার ও তাই হয়েছে। পার্বত্য চট্টগ্রামে চারিদিকে রুদ্ধশ্বাস এক পরিস্থিতি ও আমাদের জুম্ম জনগনের বুকের উপর দিয়ে বয়ে চলেছে। সেনাশাসন ও নির্যাতন চলছে নির্বিচারে। অত্যাচার ও শোষণের মাত্রা দিনের পর দিন বৃদ্ধি পেতে চলেছে। শোষণের কালো থাবায় জর্জরিত পাহাড়ের জুম্ম জনগন। আমাদের চোখের সামনে বোনকে ধর্ষণ করা হয়, ভাইকে বেয়নেট দিয়ে ক্ষতবিক্ষত করা হয়। কেড়ে নেওয়া হচ্ছে আমাদের পূর্ব পুরুষদের আবাদ করা সমস্ত জায়গা জমি ও বসতভিটা। বিজাতীয়রা ব্যবসা বানিজ্যগুলো একচ্ছত্র আদিপত্য বিস্তার করে চলেছে। পার্বত্য চট্টগ্রামের অফিস, আদালত সমস্ত কিছু বিজাতীয়দের দখলে। নির্মম ও নিষ্ঠুর পরিস্থিতির মধ্যে এগিয়ে যাচ্ছে পার্বত্য চট্টগ্রামের জুম্ম ছাত্র ও যুব সমাজ। অন্যায়ভাবে আমাদের পাহাড়ের সাধারণ মানুষ ও সংগঠনের কর্মীদের জেলে আটকানো হয়। বন্দী কারাগারে অমানষিক জীবন কাটাতে হয়। শাসকগোষ্ঠীর নগ্ন থাবায় পৈশাষিক অত্যাচারে আমাদের জীবনগুলো আজ ক্ষতবিক্ষত ও বিলুপ্ত প্রায় আমাদের জাতীয় অস্তিত্ব ও জন্মভূমির অস্তিত্ব। পার্বত্য চট্টগ্রামের চারিদিকে সাম্প্রদায়িক বিষবাষ্প ছড়ানো হচ্ছে। সামাজিক মাধ্যম ফেইসবুক, মেডিয়ায়, দৈনিক প্রকাশিত কিছু পত্রিকা ও অনলাইনগুলোতে চুক্তি বিরোধী এবং জুম্মস্বার্থ পরিপন্থী রাজনৈতিক অপপ্রচার চালানো হচ্ছে। উগ্র মৌলবাদী গোষ্ঠীগুলো পাহাড়ের বুকে মাথা সাড়া দিয়ে উঠেছে। ধর্মীয় উন্মাদনায় মেঠে উঠেছে মৌলবাদী গোষ্ঠী। ইসলামী সম্প্রসারণবাদ আজ প্রকট আকার ধারণ করছে। যা পার্বত্য চট্টগ্রামের পরিস্থিতিকে জটিল থেকে জটিলতর করে তুলেছে। শাসকগোষ্ঠীর কাছে মানবতা বলতে কিছুই আর অবশিষ্ট নেই। অনৈতিক সমস্ত কার্যক্রম ঘটে চলেছে। পার্বত্য চট্টগ্রামের জুম্ম জনগনের কোন মূল্য নেই, কুকুর শৃগালের মত রাস্তাঘাটে মানুষ মারা গেলেও তার কোন বিচার হয় না। আইনের শাসন বলতে কিছুই আর অবশিষ্ট নেই। চারিদিকে নৈরাজ্যকর পরিস্থিতি বিরাজ করছে। আমাদের সমাজ ব্যবস্থা আজ বিশৃঙ্খলার চরম সীমায় অবস্থান করছে। পাহাড়ের বুকে আজ হাহাকার নৈরাজ্য ও অরাজকতা। সামাজিক অধ:পতনের দিকে জুম্ম ছাত্র ও যুব সমাজকে ঠেলে দেওয়া হচ্ছে। মানবিক বিকাশের পথে বাধা সৃষ্টি করছে শাসকশ্রেনী। বেদনাকর নিষ্ঠুর ও অমানষিক শোষণ ও নির্যাতন চালিয়ে শাসকশ্রেণী জুম্ম জাতির ইতিহাসের পৃষ্টাকে কলংকিত করছে।\nরাজনৈতিক অধিকার ছাড়া কোন জাতি পৃথিবীর বুকে বেঁচে থাকতে পারেনি। জুম্ম জনগনের রাজনৈতিক অধিকারের প্রাথমিক সনদ পার্বত্য চট্টগ্রাম চুক্তি আজ পদদলিত। কঠিন এক বাস্তবতার মুখোমুখী ছাত্র ও যুব সমাজ। পার্বত্য চট্টগ্রামের বুকে চারিদিকে মদ, গাজা, হেরোইন, জুয়ার আসর জমজমাট। ছাত্র ও যুব সমাজ আসক্ত হয়ে উঠেছে মরণ নেশায়। শহরের ক্লাবগুলোতে চলছে অবাধে মদ, জুয়ার আসর। শাসকশ্রেণী কৌশলে সেই মরণ নেশার আসর আয়োজন করে রেখেছে। আমাদের জুম্ম তরুন ছাত্র ও যুব সমাজকে যদি নেশায় মত্ত করে রাখা যায় তাহলে শাসকগোষ্ঠীর আসল উদ্দেশ্য স্বার্থক। যুগ যুগ ধরে জুম্ম জনগনকে শাসন শোষণ করে দরিদ্র করে রাখা হয়েছে। সাম্প্রতিক সময়ে বাঘাইছড়ি উপজেলা সাজেক ইউনিয়নের দূর্গম এলাকায় যে খাদ্যের সংকট দেখা দিয়েছে, সেখানে ঠিকমত চাউল পৌঁছানো কষ্টকর হয়েছে। জুম্ম শিক্ষার্থী বন্ধুরা ত্রাণ উত্তোলন করে সেখানে চাউল পৌঁছানোর জন্য যারা দায়িত্ব পালন করে চলেছেন-তাদের সকলকে ধন্যবাদ জানাতে চাই। অনন্তকাল ধরে পাহাড়ের সম্পদগুলো সমতল এলাকা থেকে এসে লুট করে নেওয়া হয়েছে, এখনো তা অব্যাহত রয়েছে। জুম্ম জনগন পাহাড়ের বুকে কোনদিন দরিদ্র ছিল না, আমাদেরকে দরিদ্র করে রাখা হয়েছে। দীর্ঘ দুই যুগের অধিক বীরত্বপূর্ণ স্বশস্ত্র লড়াই সংগ্রাম হয়েছিল পাহাড়ের বুকে। জুম্ম জাতির বীর সেনানীরা অসীম সাহসিকতা নিয়ে শত্রু বাহিনীর সাথে লড়াই করেছিল। সেই বীর সেনানীদের সাহস ও শক্তি যুগিয়েছিল প্রত্যন্ত এলাকার খেতে-খাওয়া নিরন্ন মানুষ-যারা জুমচাষ করে, যারা চাষাবাদ করে, যারা ক্ষেত খামারে কাজ করে, যারা গরীব মেহনতি মানুষ। শত্রু বাহিনীর কবল থেকে অনেক বীর যোদ্ধার প্রাণ তারা রক্ষা করেছিল। সেই প্রত্যন্ত এলাকায় আবারও ছাত্র ও যুব সমাজকে ফিরে যাওয়ার সময় এসেছে। পার্বত্য চট্টগ্রাম জুম্ম জনগন হাজারো র্মমান্তিক হৃদয় বিদারক কালো অধ্যায় পেরিয়ে এসেছিল। বর্তমান ও ভবিষ্যতে আরও অনেক কঠিন বাস্তবতা পেরিয়ে ছাত্র ও যুব সমাজকে পথ চলতে হবে। ভিয়েতনামে মার্কিন সা¤্রাজ্যবাদ কনসেট্রেশন ক্যাম্প নির্মাণ করে সেখানকার জনগনকে বন্দী জীবনে নিক্ষেপ করেছিল। পাহাড়ের বুকে এক সময় জুম্ম জনগনের উপর একইভাবে মধ্যযুগীয় কায়দায় বর্বরতম নির্যাতন চালিয়েছিল। গুচ্ছগ্রাম, শান্তি গ্রাম, আদর্শ গ্রাম নাম দিয়ে জুম্ম জনগনকে একটা নির্দিষ্ট জায়গায় জড়ো করা হতো। চারিদিকে সেনা বেষ্টনী দিয়ে ঘিরে রাখা হতো। সেনাবাহিনীদের অনুমতি ছাড়া সেনা বেষ্টনী থেকে কোথাও বাহির হতে পারতো না। বন্দী নিবাসে পাহাড়ের মানুষের জীবন অতিবাহিত করতে হয়েছে। জুম্ম জাতির সেই কালো অধ্যায়গুলোর কথা ছাত্র ও যুব সমাজকে কখনো ভুলে থাকতে পারে না।\nবিশ্বের দরবারে জুম্ম জাতিকে স্থান করে দেওয়ার মহান দায়িত্ব আমাদের কর্মী বন্ধুদের নিতে হবে বলে আমি মনে করি। আমাদের জুম্ম জনগনের জীবন্ত কিংবদন্তী প্রাণপ্রিয় নেতা জ্যোতিরিন্দ্র বোধিপ্রিয় লারমা বলেছেন, মানুষ চিরদিন বাঁচে না, বস্তুর ধ্বংস ও সৃষ্টির অনিবার্য পরিনতির দিকে আমাকেও এগিয়ে যেতে হবে। সংগ্রামের মধ্য দিয়ে আমরা চুক্তি স্বাক্ষর করে দিয়েছি, তাই বলে কি আমাদেরকে চুক্তি বাস্তবায়ন করে দিতে হবে? চুক্তি যথাযথ বাস্তবায়নের দায়িত্ব ছাত্র ও যুব সমাজের উপর ছেড়ে দিয়েছেন। ছাত্র সমাজের সংগ্রামের ঐতিহ্যকে স্মরন করে দিয়ে বলতে চাই, ৫২ এর ভাষা আন্দোলন, ৬২ শিক্ষা আন্দোলন, ৬৯ এর গনআন্দোলন, ৭১ এর মহান মুক্তিযুদ্ধ এবং ৯০ এর সৈরাচার এরশাদ সরকারের বিরুদ্ধে ছাত্র আন্দোলন-ছাত্র সমাজের ঐতিহ্যমন্ডিত ভূমিকা স্মরণযোগ্য। তাই মানব সভ্যতার অগ্রগতি, শ্রমজীবী মানুষ, মেহনতি মানুষ ও নিপীড়িত জুম্ম জাতির সংগ্রামের ইতিহাস গভীরভাবে উপলদ্ধি করতে হবে। মানব সমাজের ইতিহাস হলো উৎপাদন সংগ্রাম, শ্রেণীসংগ্রামের ইতিহাস। পৃথিবীব্যাপী যা কিছু অগ্রগতি ও পরির্বতন, বির্বতন হয়েছে শ্রমজীবী ও মেহনতি মানুষের শ্রমের বিনিময়ে হয়েছে। সেকারনে জুম্ম জাতির অধিকার প্রতিষ্ঠার জন্য পাহাড়ের বুকে বেঁচে থাকা নিরন্ন ক্ষেতে খাওয়া মেহনতি মানুষগুলোকে ঐক্যবদ্ধ ও জাগ্রত করার দায়িত্ব ছাত্র সমাজের উপর বেশি। জন্মভূমি ও জাতীয় অস্তিত্ব সংরক্ষণের জন্য যারা জীবন বাজি রেখে লড়াই করেছিলেন তাদের জীবনে বর্তমান বাস্তব চিত্রগুলো আপনাদের উপলদ্ধি করতে হবে-তারা কিভাবে বেঁচে রয়েছে। প্রতিকূল পরিস্থিতি ও কঠিন বাস্তবতার সাথে লড়াই করে আজো তারা নীতি, আদর্শ থেকে বিচ্যুৎ হয়নি। জেল, জুলুম, পুলিশ, নির্যাতন-নিপীড়ন, দমনপীড়ন মৃত্যু কিছুতেই তারা ভয় পায় না। রক্তাক্ত সংগ্রামের পথ বেয়ে চলার তাদের জীবনের অভিজ্ঞতালদ্ধ যে জ্ঞান, সেটা আহরণ করে ভবিষ্যত দিনগুলোতে আমাদের কর্মী বন্ধুদের সংগ্রাম চালিয়ে যেতে হবে। বীর যোদ্ধাদের আদর্শের ঝান্ডা বহন করে জন্মভূমি ও জাতীয় অস্তিত্ব রক্ষার সংগ্রামে আপনাকে সামিল হতে হবে। পৃথিবীর বুকে কোন শাসকশ্রেণী অধিকার বঞ্চিত কোন জাতিকে সংগ্রাম ছাড়া, বিপ্লব ছাড়া অধিকার দেয়নি। পাহাড়ের বুকে জুম্ম জাতির তিক্ত অভিজ্ঞতা ও বাস্তবতার আলোকে ঐতিহাসিকভাবে প্রমানিত হয়েছে-অধিকার কেউ কাউকে দেয় না, অধিকার আদায় করে নিতে হয়। আপনাদের নিশ্চয় অজানা নয়, স্বাধীনতা অর্জনের চেয়ে স্বাধীনতা রক্ষা করা আরো কঠিন। সেই কঠিন কাজটি বাস্তবায়নের জন্য দাবী আদায়ের সংগ্রাম নিরন্তরভাবে চালিয়ে যেতে হবে।\nআমাদের চোখের সামনে কত অন্যায় অবিচার ঘটে যাচ্ছে, সেটাকে দেখার পরেও যদি আমাদের মানবতাবোধ জাগ্রত না হয়, তাহলে সংগ্রাম করার মানে কি! প্রয়াতনেতা এম এন লারমা যে, আদর্শকে বুকে নিয়ে বাস্তব জীবনে প্রয়োগ করে দেখিয়েছেন, সেটাকে অন্তর দিয়ে লালন করা ছাড়া আমাদের বেঁচে থাকা সম্ভব নয়। আপনাদের মধ্যে যে চেতনা ও আদর্শ রয়েছে সেটা জাগরিত করা দরকার। আজ আমরা অধিকারহীন, জুম্ম জাতি অধিকার চায়, নির্যাতন-নিপীড়ন থেকে মুক্তি চায়। জুম্ম জাতির মুক্তির জন্যে নিজেকে বলীয়ান সৈনিক হয়ে সামনে এগিয়ে আসার সংখ্যাটা খুবই কম দেখা যায়। আপনাদের স্মরণ করে দিতে চায়, পাহাড়ের বুকে অপ্রতিরোধ্য ছাত্র আন্দোলনকে দাবিয়ে রাখার জন্য এক সময় শাসকশ্রেণী কঠোর পদক্ষেপ হাতে নিয়েছিলেন। দমন-পীড়ন, অত্যাচার, জেল, জুলুম, হুলিয়া জারী করে ছাত্র আন্দোলনকে ভিন্ন পথে নিয়ে যাওয়ার ব্যর্থ অপচেষ্টা চালিয়েছিল শাসকগোষ্ঠীরা। নিপীড়নের নগ্ন বহি:প্রকাশ জুম্ম ছাত্র সমাজ প্রত্যক্ষ করেছে। পাহাড়ের বুকে গুলি করে হত্যা করেছিল মিছিলে আসা শহীদ ভরদ্বাজমনি, ক্যজই মারমা, লাল রিজার্ভ বম, সনজিৎ তঞ্চঙ্গ্যা, রুপম, সুকেশ, মনতোষ, সমর বিজয়, ভূবনমনি, দীঘিনালার রিংকু, পেজকা মারমা, মংচসিং মারমাসহ আরো অনেক বীর যোদ্ধাদের। লড়তে লড়তে তারা মৃত্যুকে আলিঙ্গণ করে চলে গেছেন, তারপর ও তারা পরাজয় মানেননি। তাঁদের অজেয় শক্তি, র্দুদান্ত সাহসিকতার কথা ছাত্র সমাজকে ভুলে গেলে চলবে না। শাসকশ্রেণী রাষ্ট্রযন্ত্রের সমস্ত হাতিয়ার আমাদের জুম্ম জাতির উপর নিক্ষেপ করছে। উৎপীড়ক শাসকশ্রেণী প্রতিটি ক্ষেত্রে নগ্ন থাবা বিস্তার করে চলেছে। জাতিগত নিপীড়ন ও বৈষম্যের শিকার আমরা চারিদিকে, ন্যায় বিচার আমরা কোথাও পায় না। হয়রানি ও বিমাসুলভ আচনের শিকার হয়ে জুম্ম জনগন সর্বোচ্চ হারাচ্ছে। অনন্তকাল ধরে বসবাসরত আমাদের পূর্ব পুরুষদের ভিটামাটি প্রতিদিন বেদখল করে নেওয়া হচ্ছে। শাসকশ্রেণীর প্রত্যক্ষ সহযোগিতায় নিরবে প্রতিদিন বেআইনীভাবে বহিরাগত বাঙ্গালী অনুপ্রবেশ ঘটানো হচ্ছে। সেই বহিরাগত বাঙ্গালী দ্বারাই সংগঠিত হয়েছে গনহত্যা, লুটতরাজ, অগ্নিসংযোগ, নারী ধর্ষণ, ভূমি বেদখল ও মানবতা বিরোধী সকল কর্মকান্ড। চুক্তি অনুযায়ী ভূমি বিরোধ নিষ্পত্তি কমিশন আইন ২০০১ যথাযথ সংশোধন হলেও শাসকশ্রেণীর আন্তরিকতার অভাবে কমিশন এখনো আলোর মূখ দেখেনি। এভাবে চুক্তির মৌলিক বিষয়গুলো ঝুলিয়ে রাখা হয়েছে। চুক্তি যথাযথ বাস্তবায়ন না করে বরং উল্টো সরকার নিজেই চুক্তি বিরোধী ও জুম্মস্বার্থ পরিপন্থী কার্যক্রম অব্যাহত রেখেছে। এমনিতর পরিস্থিতি ও বাস্তবতায় পার্বত্য চট্টগ্রামের সামগ্রিক পরিস্থিতি কঠিন থেকে কঠিনতর অবস্থায় নিয়ে যেতে শাসকগোষ্ঠী বাধ্য করছে। ৭০ দশকের মতো অগনতান্ত্রিক পথে চলে যেতে ছাত্র ও যুব সমাজকে বাধ্য করা হচ্ছে। আর নয় দুদুল্যমানতা-আন্দোলনের প্রতি দ্বিধা, সংশয় না রেখে এম এন লারমার সংগ্রামী চেতনাকে বুকে নিয়ে, সন্তু লারমার নেতৃত্বে লড়াই-সংগ্রামে ঝাঁপিয়ে পড়া ছাড়া আর কোন উপায় নেই। যতক্ষন ছাত্র অবস্থায় থাকবো-ততক্ষণ ঘন্টা বাজাবো-এই সুবিধাবাদী নীতি পরিহার করে জুম্ম জাতির মুক্তিই হবে ছাত্র সমাজের একমাত্র লক্ষ্য ও উদ্দেশ্য।\nশাসকগোষ্ঠী পাহাড়ের বুকে গনতান্ত্রিক আন্দোলনের প্রক্রিয়াকে এক সময় স্তব্দ করে দিতে চেয়েছিল। পাহাড়ের বুকে মুখোশ বাহিনী, আঙ্গুল বাহিনী স্পাই বাহিনী, গুগ্রুক বাহিনী, আর কত বাহিনী গড়ে তুলেছিল, জনসংহতি সমিতির আন্দোলনকে স্তমিত করে দেয়ার জন্য। ছাত্র আন্দোলনের অপ্রতিরোধ্য গতিধারাকে কালিমালেপন করতে মরিয়া হয়ে উঠেছিল। শাসকগোষ্ঠীর সমস্ত হাতিয়ার আন্দোলনের বিপক্ষে ব্যবহার করেছিল। ছাত্র ও যুব সমাজের অপ্রতিরোধ্য লড়াইয়ের কাছে শাসকশ্রেণীর সমস্ত ষড়যন্ত্র অপকৌশল, কুটচাল চূর্নবিচূর্ন হয়ে গিয়েছিল। সেই রক্তাক্ত সংগ্রামের ইতিহাস বুকে ধারণ করে আজো আমাদের পার্টির নেতৃত্বে পাহাড়ী ছাত্র পরষদ আপোষহীন লড়াই চালিয়ে যাচ্ছে। শাসকশ্রেণীর অমানবিক আচরণ প্রতিদিন-প্রতিমুর্হুত দেখে চলেছি। জুম্ম জনগনের জীবনযাত্রা জুম্ম জাতীয় জীবনে বিষাক্ত হয়ে উঠেছে। সকল মৌলিক অধিকার থেকে, মানবিক অধিকার থেকে আমাদের জুম্ম জনগনকে বঞ্চিত করে রাখা হয়েছে। পৃথিবীর মানচিত্র থেকে আমাদের জুম্ম জাতির নাম ঠিকানা মুছে দিতে চায়। ভিয়েতনামের মুক্তির দিশারী হো চি মিন বলেছিলেন-“বাঁচতে চাও তো বিপ্লবের কাজে লেগে যাও”। পার্বত্য চট্টগ্রামের জুম্ম জনগন যেকোন মূল্যে পাহাড়ের বুকে মানুষের অধিকার নিয়ে বেঁচে থাকতে চায়। জুম্ম জাতির জাতীয় জীবনে বারেবারে সংকট নেমে এসেছিল। জাতির দূর্দিনে সংকট মোকাবেলায় অসীম সাহস নিয়ে পাহাড়ের বুকে আমাদের জুম্ম জাতির বীর সেনানীরা এগিয়ে এসেছিল। তাঁদের মেধা, ঘাম, রক্ত ও জীবন দিয়ে গড়ে উঠেছে জুম্ম জাতির সংগ্রামের গৌরবোজ্জল ইতিহাস। মুক্ত মানবের মুক্ত সমাজ প্রতিষ্ঠাই হলো আপনাদের লক্ষ্য। কিন্তু সেই মুক্ত সমাজ প্রতিষ্ঠা করতে গিয়ে প্রবল বৈরি ¯্রােতে দাঁড়িয়ে আপনাদের লড়াই করতে হচ্ছে। সমাজের প্রগতিশীল চেতনাকে বুকে ধারণ করে সামনে দিকে এগিয়ে চলতে হবে। আমাদের চলার পথকে কেউ রুদ্ধ করে দিতে পারে না-যদি আমরা মহান মুক্তির মহান আদর্শকে ধারণ করতে পারি এবং সেটা বাস্তব জীবনে প্রয়োগ করতে পারি। জুম্ম জনগনের করুন পরিনতির জন্য দায়ী হলো এই রাষ্ট্র ব্যবস্থা। দুঃখ, যন্ত্রণা, অভাব জুম্ম জাতির মানুষগুলোকে যন্ত্রণায় দগ্ধ করেছে এবং অন্ধকারাচ্ছন্ন জীবনের দিকে ঠেলে দিচ্ছে। ভূমির উপর অধিকার, বনের উপর অধিকার, জন্মভূমির উপর অধিকার প্রতিষ্ঠার জন্য আমাদের লড়াই চালিয়ে যেতে হবে। আমাদের লড়াই কোন জাতির বিরুদ্ধে নয়, আমাদের লড়াই শাসকগোষ্ঠীর বিরুদ্ধে, যারা আমাদের জুম্ম জাতিকে বঞ্চিত করে রাখতে চায়, ন্যায্য অধিকার দিতে চায় না। সাম্প্রদায়িকতা, উগ্র মৌলবাদ ও ইসলামী সম্প্রসারণবাদের বিরুদ্ধে আমাদের কন্ঠ প্রতিধ্বনিত হবে পাহাড়ের বুকে।\nজন্ম হলেই মানুষের মৃত্যু অবধারিত। একজন মানুষকে হত্যা করা যায়, কিন্তু একটি মানুষ যখন একটি আদর্শ বা একটি জাতির আশা আঙ্খাকার প্রতীক হয়ে উঠে তখন তাকে হত্যা করা গেলেও তিনি যে আদর্শ বা চিন্তাধারার প্রতীক তাকে কখনো হত্যা করা যায় না। ত্রিশ বছর বন্দী থেকেও দক্ষিণ আফ্রিকার নেতা নেলসন ম্যান্ডেলা সেই আদর্শকে অবলম্বন করেই তাঁর স্বদেশকে বর্নবাদী শাসন ও শোষণ থেকে মুক্ত করতে সক্ষম হয়েছিলেন। জুম্ম জাতির মুক্তির পথ প্রদর্শক মহাননেতা এম এন লারমাকে হত্যা করা গেলেও তাঁর আদর্শ ও চিন্তা চেতনা আজো জুম্ম জনগনের কাছ থেকে মুছে দিতে পারেনি। তাঁর আদর্শকে বহন করে স্বপ্ন বাস্তবায়নের জন্য পাহাড়ের বুকে আমাদের বীর সেনানীরা লড়াই করেছিল। নতুন সমাজ বির্নিমাণের জন্য যখন আপনারা স্বপ্ন দেখবেন, আপনার এমন একটি আদর্শকে লালন করতে হবে-যে আদর্শের মৃত্যু নেই। যে আদর্শ পৃথিবীর বুকে অজেয় এবং সবচেয়ে প্রগতিশীল। যে আদর্শ মানুষকে মানুষ হিসেবে মর্যাদা দেবে। যে আদর্শ ধনী, গরীব, উচু-নিচু, নারী-পুরুষ ভেদাভেদ সৃষ্টি করে না। অসাম্প্রদায়িক চেতনা নিয়ে আপনাদের সংগ্রাম করতে হবে নিরন্তর, জাতিগত বৈষম্যের বিরুদ্ধে আমাদের লড়াই করতে হবে। মহৎ আদর্শের জন্য যারা লড়াই করে সমাজে তারা মরেও অমর। শাসকগোষ্ঠী পার্বত্য চট্টগ্রামে ইসলামীকরণ নীতি প্রয়োগ করছে। এক সময় রাশিয়ায় জার শাসনামলে অরুশীয় জাতিসমূহকে বলপূর্বক রুশীকরণের নীতি তারা অনুসরণ করেছিল। ঠিক একইভাবে শাসকগোষ্ঠী পার্বত্য চট্টগ্রামে মসজিদ, মাদ্রাসা ব্যাঙের ছাতার মতো গড়ে তুলে ইসলামী সম্প্রসারণবাদ কায়েম করে জুম্ম জাতির নাম নিশানা মুছে দেওয়ার সুগভীর ষড়যন্ত্র চালিয়ে যাচ্ছে। ইসলামীকরণের নীতির ফলে জুম্ম জনগনকে জোর পূর্বক ইসলাম ধর্মান্তকরণ করা হচ্ছে। এসব ষড়যন্ত্রের বিরুদ্ধে ছাত্র ও যুব সমাজকে প্রতিরোধের দেয়াল নির্মাণ করতে হবে। মহান পার্টির বীর সেনানীরা প্রমাণ করে দিয়েছেন, ক্ষুদ্র শক্তি নিয়েও শাসকগোষ্ঠীর কাছ থেকে অধিকার ছিনিয়ে আনা সম্ভব। বৃহৎ শক্তির সাথে লড়াই করার জন্য আমাদের প্রয়োজন সাহস, মেধা, যোগ্যতা ও আদর্শ। নীতি, আদর্শগত সুসংগঠিত কোন জাতিকে কোন শাসকগোষ্ঠী পরাজিত করতে পারেনি। পার্বত্য চট্টগ্রামের ইতিহাস মানেই হলো নির্যাতিত, নিপীড়িত মানুষের ইতিহাস। জুম্ম জাতির ইতিহাস রক্তক্ষয়ী সংগ্রামের ইতিহাস। রক্তের বন্যা বয়ে গেছে পার্বত্য চট্টগ্রামের বুকে, আজো তা প্রবাহমান। পার্বত্য চট্টগ্রামের বুকে আপনাদের জন্য, পার্বত্য চট্টগ্রামের মাটি ও প্রকৃতির সাথে আপনাদের বেড়ে উঠা। রক্তাক্ত লাশ এবং নৃশংস গনহত্যার নীরব স্বাক্ষী আপনারা, পাহাড়ের বর্তমান নাজুক পরিস্থিতি আপনাদের প্রতিবাদী ও বিদ্রোহী করে তুলেছে। পাহাড়ের বুকে যখন আপনারা পরাধীনতার মুক্তির বানী নিয়ে জনগনের কাছে হাজির হবেন, তখন জনগনের ভাষায় আপনাদের কথা বলতে হবে। আপনাদের ব্যবহার, চলাফেরা, কথার্বাতা এবং আদর্শ দেখে জুম্ম জনগন আপনাদের আপন করে নেবে, নিজেদের মানুষ হিসেবে গন্য করবে। জুম্ম জনগনকে রাজনৈতিকভাবে সচেতন এবং সংগঠিত করার দায়িত্ব আপনাদের সকলকে নিতে হবে।\nপৃথিবীর বুকে এক সময় রোমান সা¤্রাজ্যকে সর্বশক্তিমান বলে মনে করতেন। সম্পূর্ণ দাস প্রথার উপর ভিত্তি করে গড়ে উঠেছিল রোমান সা¤্রাজ্য। দাসদের গরু ছাগলের মতো হাট বাজারে বিক্রি করা হতো। সমস্ত ধরণের নির্যাতনের স্ট্রিম রোলার চালানো হতো দাসদের উপর। দাসদের মুক্তির পথ প্রদর্শক হয়ে জন্মগ্রহণ করলো স্পার্টাকাস। তাঁর নেতৃত্বে স্বশস্ত্র ঐক্যবদ্ধ দাস বাহিনীর বিরাট অভ্যুত্থান, সেই রোমান সা¤্রাজ্যের উপর বছরের পর বছর ধরে আঘাত হেনেছিল। এই ঘটনার পর পৃথিবীব্যাপী উৎপীড়ক শাসকশ্রেণীগুলোর ভিত নড়ে উঠেছিল। পাহাড়ের বুকে জুম্ম জাতির ঐক্যবদ্ধ শক্ত ভিত দেখে শাসকগোষ্ঠী টনক নড়েছিল। জাগ্রত জুম্ম জনতা যখন ঐক্যবদ্ধভাবে আন্দোলন মূখর হয়েছে ঠিক তখনি সারা দেশের রাজনীতির নামে অপরাজনীতির চক্রান্ত শুরু করা হয়েছে তা পার্বত্য চট্টগ্রামের বুকেও প্রয়োগ করা হচ্ছে। চুক্তি বাস্তবায়িত না হওয়ার ফলে এখানকার মৌলিক সমস্যাগুলো এখনো আগের মতোই রয়েছে, কোন কোন ক্ষেত্রে তা অধিকতর জটিল আকার ধারণ করেছে। চুক্তি বাস্তবায়নে রাষ্ট্রীয় অনীহা, উপরন্তু অপারেশন উত্তরণের নামে চলছে পার্বত্য চট্টগ্রাম জনসংহতি সমিতি ও তার অঙ্গ সংগঠন, সহযোগী সংগঠনের নেতৃবৃন্দসহ সাধারণ জুম্ম জনগনের উপর চলমান ধড়পাকড়, মধ্যযুগীয় কায়দায় মারধর, হত্যা, অস্ত্র গুঁজে দিয়ে ষড়যন্ত্রমূলক গ্রেফতার, মিথ্যা মামলায় জড়িত করে জেল হাজতে প্রেরণ ও মানবতা বিরোধী কার্যকলাপ অব্যাহত রয়েছে। জুম্ম জনগনের উপর চলমান আগ্রাসন পার্বত্য চট্টগ্রাম সমস্যাকে দিনদিন জটিল থেকে জটিলতর করে তুলছে যা জুম্ম জনগনকে কঠিনতর আন্দোলনের দিকে নিয়ে যেতে শাসকগোষ্ঠী বাধ্য করছে। চীনের মানুষ এক সময় আফিম খেয়ে ঘুমাতো, ঝিমাতো-আজ সেই চীনের মানুষ কত উন্নত সংস্কৃতির পরিচয় দিচ্ছে। আফিমের বিরুদ্ধে তারা গ্রাম থেকে শহরে, শহর থেকে গ্রামে সংগ্রাম করেছে। সেই দেশের ছাত্র ও যুব সমাজ আফিমের কড়ালগ্রাসে নিমজ্জিত ছিল। কিন্তু পরবর্তীতে তারা সংগ্রামের মাধ্যমে তার পরিবর্তন ঘটিয়েছে। পার্বত্য চট্টগ্রামের বুকে জাতীয় ভবিষ্যত নির্মাণকারী ছাত্র ও যুব সমাজকে ধ্বংস করার শাসকগোষ্ঠী কৌশলে অবাধে মাদক সেবনে ব্যবস্থা করে রেখেছে। ভবিষ্যৎ প্রজন্মকে তিলে তিলে নির্মূল করাই হলো আসল উদ্দেশ্য। শাসকগোষ্ঠীর এই অপকৌশলের বিরুদ্ধে আপনাদের রুখে দাঁড়াতে হবে। তরুন ছাত্র ও যুব সমাজকে সচেতন করে দেওয়ার মহান দায়িত্ব সকলকে নিতে হবে। ভারতের স্বাধীনতা সংগ্রামীদের ইংরেজ শাসকরা বলতো সন্ত্রাসবাদী। পার্বত্য চট্টগ্রামে স্বশস্ত্র সংগ্রাম চলাকালীন সময়ে জুম্ম জাতির জন্য অধিকারকামীদের ও শাসকগোষ্ঠী সন্ত্রাসী, বিচ্ছিন্নতাবাদী বলে অপবাদ দিয়েছিল। সন্ত্রাসী বলে মিডিয়াতে প্রচার করেছিল, এখনো সেই ষড়যন্ত্র অব্যাহতভাবে চালিয়ে যাচ্ছে শাসকগোষ্ঠী। কিন্তু জুম্ম জনগন পার্বত্য চট্টগ্রাম জনসংহতি সমিতি বীর সেনানীরা জন্মভূমি ও জাতীয় অস্তিত্বের জন্যে সংগ্রাম করেছে। আমরা সন্ত্রাসী নয়, আমরা অধিকারকামী। আমরা নির্যাতন নিপীড়ণের করুন বাস্তবতা থেকে মুক্তি পাওয়ার স্বপ্ন নিয়ে সংগ্রাম করছি। দুনিয়াব্যাপী অধিকারহীন মানুষকে সামরিক শক্তি দিয়ে দাবিয়ে রাখার ব্যর্থ অপপ্রয়াস চালানো হয়েছিল, আজো হচ্ছে। জুম্ম জাতিকে ও শাসকগোষ্ঠী সামরিক শক্তি দিয়ে দাবিয়ে রাখার চেষ্টা করেছিল। বিগত দীর্ঘ দুই যুগের অধিক স্বশস্ত্র লড়াই সংগ্রামে জুম্ম জাতির ঐক্যবদ্ধ সংগ্রামের কাছে সামরিক শক্তির পরাজয় ঘটেছে। শাসকগোষ্ঠী স্বীকার করে নিতে বাধ্য হয়েছিল যে, সামরিক শক্তি দিয়ে পার্বত্য চট্টগ্রামের রাজনৈতিক স্থায়ী সমাধান হতে পারে না। সামরিক শক্তি দিয়ে বলপ্রয়োগ করে কোন জাতিগোষ্ঠীকে সাময়িক কালের জন্য শাসন শোষণ করা যায়, কিন্তু তা দীর্ঘস্থায়ী নয়। সামরিক শক্তি দিয়ে আফ্রিকার নিগ্রোদের নিশ্চিহৃ করা যায়নি। জুম্ম জাতিকে ও পৃথিবীর মানচিত্র থেকে নিশ্চিহ্ন করতে পারবে না। এক সময় জার্মান জাতি পৃথিবীর বুকে শ্রেষ্ঠত্ব প্রমাণের জন্য ফ্যাসিবাদী কায়দায় শাসন বিস্তার করেছিল। হিটলারের জার্মান জাতির শাসন শোষণ ইতিহাসের বুক থেকে চির বিদায় নিতে হয়েছে। জুলুম ও নির্যাতন করে বিশ্বের বুকে কোন শাসকগোষ্ঠী বেশি দিন টিকে থাকতে পারেনি। পার্বত্য চট্টগ্রামের জুম্ম জনগনকেও বেশি দিন আর শাসন শোষণ করে দাবিয়ে রাখা যাবে না। শোষণের কারাগার পার্বত্য চট্টগ্রামের গনমানুষ একদিন ভাঙবেই, ভাঙবে।\nবাচ্চু চাকমা, সভাপতি পাহাড়ী ছাত্র পরিষদ\n২০ মে পিসিপির ২৮তম প্রতিষ্ঠাবার্ষিকী\nচা-শ্রমিকদের মুল্লুকে চলো আন্দোলনঃ একটি অলিখিত আখ্যান – মোহন রবিদাস


দক্ষিণ এশিয়ার প্রথম নারী চিকিৎসক কাদম্বিনী গাঙ্গুলী - Taramon\nJune 30, 2020669\nদক্ষিণ এশিয়ার প্রথম নারী চিকিৎসক কাদম্বিনী গাঙ্গুলী\nআমাদের দেশে নারী অধিকার ও নারী শিক্ষা সবসময়ই এক অনবদ্য বিতর্কের বিষয়।\nImage Source: anandabazar.com\nকলকাতার এক বনেদী বাড়ির বড় কর্তা কেবলই শেষ নিঃশ্বাস ত্যাগ করলেন। স্ত্রী-সন্তান দাস-দাসীরা কান্নায় ভেঙে পড়লো। শিয়রে ডাক্তার পালস্ দেখে ঘোষণা করলেন মৃত্যু সংবাদটা। তিনি কিন্তু নড়লেন না, অবিচল ভঙ্গিতে শুকনো মুখে বসে রইলেন কিছুক্ষণ। এত বছরের সঙ্গী, মহীরুহের মত যিনি ছায়া দিয়ে গেছে তার সমস্ত সংগ্রামমুখর জীবন জুড়ে, তার কাছ থেকে তিনি উঠে যেতে পারছেন না, আবার অন্যদের মত সহসা কাঁদতেও পারছেন না। চিকিৎসার ভার যে তার উপরেই ছিল! অঙ্গহানীর মত যন্ত্রণা নিয়ে বসে রইলেন তিনি। সকাল পেরিয়ে বিকেল হল। ২য় স্ত্রী হিসেবে দাহ করার সব ধর্মীয় কর্তব্যকর্মও তিনি সমাধা করলেন। এমন সময় কলকাতার এক জমিদার বাড়ি থেকে প্রসব করানোর জন্য ‘কল’ এলো। সকালের স্বামীহারা চিকিৎসক বিকেলে তাঁর ব্যাগপত্র নিয়ে সেখানে রওনা হলেন। হতবাক ও অসন্তুষ্ট আত্মীয়রা রে রে করে উঠলে তিনি বললেন, ‘‘যে গেছে সে তো আর ফিরবে না, যে নতুন প্রাণ পৃথিবীতে আসছে তাকে আনতে সাহায্য করতে হবে যে!”\nএই অসম সাহসী দৃঢ়চেতা চিকিৎসক হলে কাদম্বিনী গাঙ্গুলী।\nআমাদের দেশে নারী অধিকার ও নারী শিক্ষা সবসময়ই এক অনবদ্য বিতর্কের বিষয়। ব্রিটিশ শাসনামল থেকে বর্তমান সময় পর্যন্ত ঘরে-বাইরে সর্ব স্তরে নারীদের নিজেদের অধিকার নিয়ে সংগ্রাম করে যেতে হয়। এই বাস্তবতায় সংসার ছাড়া অন্য কোন পেশায় কাজ করা, আর্থিক, সামাজিকভাবে স্বাধীন হওয়া এখনো এদেশীয় বেশিরভাগ নারীদের কাছে স্বপ্নের অতীত। তবুও এমন স্বপ্ন পূরণের আশার আলো দেখাতে হাতেগোনা যে কজন সাহসী নারী এগিয়ে এসেছিলেন তারমধ্যে কাদম্বিনী গাঙ্গুলী অন্যতম।\nকে ছিলেন এই কাদম্বিনী গাঙ্গুলী?\nকাদম্বিনী গাঙ্গুলী, এক অসামান্য মহিয়সী নারী, যিনি ছিলেন ভারতীয় উপমহাদেশের প্রথম দুই জন নারী গ্রাজুয়েটের একজন এবং উপমহাদেশের প্রথম নারী চিকিৎসক। ভাগলপুরের আধুনিক ভাবধারায় প্রভাবিত পরিবারে ১৮৬১ সালের ১৮ই জুলাই জন্মগ্রহন করেন। বাবা ব্রজকিশোর বসু পেশায় শিক্ষক হলেও ছিলেন ব্রাহ্ম সমাজের অনুসারী। ঘরে বইতো উদারচেতা দর্শনের হাওয়া। নারীশিক্ষাকে এগিয়ে নিতে আগ্রহী বাবার আদর্শে অনুপ্রাণিত কাদম্বিনী ১৮৭৩ সালে ‘হিন্দু মহিলা বিদ্যালয়ে ভর্তি হন। পরে স্কুলটি ১৮৮৭ সালে বেথুন স্কুলের সাথে একাত্ম হয়। বেথুন স্কুল থেকে কাদম্বিনীই ছিলেন প্রথম এন্ট্রান্স অথবা বিশ্ববিদ্যালয়ের প্রবেশিকায় বসা একমাত্র নারী। পরীক্ষায় মাত্র এক নম্বরের জন্য প্রথম বিভাগ না পেলেও সমস্ত নারীশিক্ষা সমালোচকের মুখ বন্ধ করে দিয়েছিলেন তিনি। খোদ লর্ড লিটন তাঁর প্রশংসা করেছিলেন। তাঁর সাফল্যের মাধ্যমেই স্কুলটি বেথুন কলেজ পর্যন্ত উন্নীত হয়েছিল। কাদম্বিনী প্রাইভেটে এন্ট্রান্স দিয়ে পাশ করা আরো এক নারী, চন্দ্রমুখী বসুর সাথে ১৮৭৯ সালে এফএ পাশ করেন এবং তাঁদের যুগ্ম সাফল্য বেথুন কলেজে বিএ পড়ানোর দরজা খুলে দেয়। চন্দ্রমুখী পড়ার বিষয় হিসেবে বেছে নিয়েছিলেন পলিটিক্যাল ইকনমি আর কাদম্বিনী গণিত। ১৮৮৩ সালের জানুয়ারিতে ইতিহাস গ’ড়ে বিএ পাশ করেন দেশের প্রথম দুই মহিলা গ্র্যাজুয়েট। এরপর কাদম্বিনী সেসময়কার ব্রিটিশ শাসনামলে নারীদের জন্য এক দুঃসাহসী পদক্ষেপ স্বরূপ চিকিৎসক হওয়ার ব্রত নিয়ে মেডিকেল কলেজে ভর্তি হন।\nদুঃসাহসী জীবনের সফরসঙ্গী – দ্বারকানাথ গাঙ্গুলী\nশুধু শিক্ষাজীবন নয় ব্যক্তিজীবনেও কাদম্বিনী বার বার সমাজের ভ্রূকুটি উপেক্ষা করেছিলেন। ১৮৮৩ সালের ১২ই জুন তিনি ব্রাহ্ম সমাজে নারীমুক্তি আন্দোলনের আরেক পুরোধা দ্বারকানাথ গাঙ্গুলীকে বিয়ে করেন। বিদুষী, সুন্দরী কাদম্বিনীর বিয়ের সময় বয়স ছিল ২১ এবং দ্বারকানাথের ৩৯। দ্বারকানাথ ছিলেন তাঁর বিদ্যালয় জীবনের শিক্ষক, বিপত্নীক এবং দুই সন্তানের জনক। তাই, তাদের বিয়ের সময় ব্রাহ্ম সমাজে সমালোচনার ঝড় বয়ে গিয়েছিল। বিয়ে মানতে না পেরে অনেক নিমন্ত্রিত ঘনিষ্ঠজনই নিমন্ত্রণ রক্ষা করেননি। কিন্তু, কাদম্বিনী-দ্বারকানাথের দাম্পত্য জীবন ছিল ব্যতিক্রম।\nকাদম্বিনী হয়তো এমন একজনকে জীবনসঙ্গী হিসেবে চেয়েছিলেন যিনি উদারমনস্ক এবং নারীস্বাধীনতার বুলি শুধু মুখে না আউড়িয়ে মনে-প্রাণে সে আদর্শে অটল থাকবেন। ‘বঙ্গবাসী’ পত্রিকাগোষ্ঠী একবার স্ত্রী স্বাধীনতাকে কটাক্ষ করে সরাসরি কাদম্বিনীকে ‘চরিত্রহীনা’ বলেছিলেন। দ্বারকানাথ ১৮৯১-এ মামলা করলেন শুধু কাদম্বিনীর জন্য নয়, সমস্ত নারী সমাজের জন্য! তিনি জয়ী হয়েছিলেন। ‘বঙ্গবাসী’র সম্পাদক মহেশচন্দ্র পালের একশো টাকা জরিমানা, ছ’মাসের কারাদণ্ড হয়েছিল।\nপ্রথম নারী হিসেবে মেডিকেল জীবন সংগ্রাম এবং যুদ্ধজয়\nযেসময় ঘরের বাইরে বের হতেই বেশিরভাগ নারী আড়ষ্ট বোধ করতেন সেসময় উপমহাদেশে প্রথম নারী চিকিৎসক হওয়ার সফরটা কাদম্বিনীর জন্য মোটেই সহজসাধ্য ছিল না। কলকাতা মেডিকেল কলেজ প্রথমবার কাদম্বিনীর আবেদনে সাড়া না দিলেও বিএ পাশ করার পর ১৮৮৩ সালে কাদম্বিনী পুনরায় আবেদন করেন। বিয়ের কিছুদিন পর তিনি কলকাতা মেডিকেল কলেজে ভর্তি হন। কিন্তু, মেডিকেল কলেজের প্রফেসরদের একাংশ ছাত্রী ভর্তি হওয়ার বিপক্ষে অবস্থান করে। এর ফলস্বরূপ তাঁকে এমবিএ বা ব্যাচেলর অফ মেডিসিনের ফাইনাল পরীক্ষার এক বিষয়ের মৌখিক পরীক্ষায় এক নম্বরের জন্য এমন একজন প্রফেসর ফেল করিয়েছিলেন। তখন অধ্যক্ষ জে এম কোটস কাদম্বিনীর সাথে অন্যায় হচ্ছে বুঝতে পেরে নিজের অধিকারবলে কাদম্বিনীকে ‘গ্র্যাজুয়েট অফ দ্য মেডিক্যাল কলেজ অব বেঙ্গল’ বা জিএমসিবি উপাধি দেন।\n১৮৮৮ সালে কলকাতা মেডিকেল কলেজের পড়াশোনা শেষ করে তিনি তখন থেকেই প্রাইভেট প্রাকটিস শুরু করেছিলেন। ইডেন হাসপাতালে তাঁকে কাজের সুযোগ করে দেন কোটস। কিন্তু যেহেতু ডাক্তারির এমবি বা এলএমএসের ডিগ্রি তাঁর ছিল না, তাই সেখানে তাঁকে নার্সের মর্যাদা দেওয়া হত। রোগ নির্ণয় বা অস্ত্রোপচার করতে দেওয়া হত না। ১৮৯০-এ তিনি লেডি ডাফরিন হাসপাতালে চাকরি পান। বেতন হয় তিনশো টাকা। কিন্তু, সমাজের এক পক্ষ এমবিএ ডিগ্রী না পাওয়ায় তাকে ডাক্তার হিসেবে দায়িত্ব দেয়াটাকে বিদ্রূপ শুরু করল। এরপর তিনি জেদ করে বিলেত গিয়ে ডাক্তারী ডিপ্লোমা নেয়ার সিদ্ধান্ত নেন।\nপেশাগত জীবন সংগ্রামের জন্য কাদম্বিনী সংসারজীবনের দায়িত্ব পালনে কোন কার্পণ্য করেননি। বিলেত যাওয়ার জন্য টাকার সংস্থান, বিদেশে থাকার ব্যবস্থা ও দেশে নিজের আট সন্তানের দেখাশোনার ব্যবস্থা করে তিনি বিদেশ গিয়েছিলেন। স্বামী দ্বারকানাথের প্রথম পক্ষের মেয়ে বিধুমুখী ও তাঁর স্বামী উপেন্দ্রকিশোরের দায়িত্বে বাকি সন্তানদের রেখে তিনি বিদেশে গিয়েছিলেন।\nবিলেত যাওয়ার পাথেয় সংগ্রহ করেছিলেন শিকাগো মহাসম্মেলনের প্রদর্শনীতে ভারতীয় মহিলাদের শিল্পকর্ম পৌঁছে দেওয়ার কাজ নিয়ে। কাদম্বিনীর কাঙ্ক্ষিত ডিপ্লোমাগুলি ছিল এলআরসিপি, এলআরসিএস এবং এলএফপিসি। ক্লাস করতেন এডিনবরায়। ১৮৯৩ সালের জুলাই মাসে স্কটিশ কলেজের তিনটি ডিপ্লোমা লাভ করেছিলেন। কলকাতায় ফেরার পরে ‘বামাবোধিনী’ বা ‘ইন্ডিয়ান মেসেঞ্জার’-এর মতো কাগজগুলি তাঁর তুমুল প্রশংসা করেছিল। কিন্তু বিরোধিতায় ইতি পড়েনি তখনও। চিকিৎসক কাদম্বিনী তাঁর যোগ্যতার পদ বা চাকরি পাননি। কিছু দিন ডাফরিন হাসপাতালে সিনিয়র ডাক্তারের চাকরি করে ইস্তফা দিয়ে নিজের বাড়িতে চেম্বার খুলে পুরোপুরি প্রাইভেট প্র্যাকটিস শুরু করেছিলেন। পরে পসার জমে উঠেছিল দ্রুত।\nএক অসামান্যা মুক্তিপ্রেমী নারী যখন স্নেহময়ী জননী\nকথায় বলে ‘ যিনি রাধেন তিনি চুলও বাঁধেন’। কাদম্বিনী এই প্রবাদবাক্যকে ছাড়িয়ে গিয়ে নারীর যোগ্যতাকে আরো অনেক উপর স্তরে প্রমান করেছিলেন। শিক্ষাজীবনের পাশাপাশি পারিবারির জীবনেও তিনি ছিলেন সমুজ্জ্বল। দ্বারকানাথের প্রথম পক্ষের মেয়ে বিধুমুখীর ছেলে সতীশচন্দ্র রিকেটরোগী ও মানসিক প্রতিবন্ধী ছিল। শোনা যায়, এই ছেলের চিকিৎসার যাবতীয় ভার নিয়েছিলেন বিমাতা কাদম্বিনী। সুস্থ করতে নিজের হাতে সোনা ব্যাঙের ঝোল রেঁধে সতীশকে খাওয়াতেন। এছাড়া কাদম্বিনী-দ্বারকানাথ দম্পতির ঘরে আরো আট সন্তানের আগমন ঘটেছিল। ব্রাহ্মসমাজের রামানন্দ চট্টোপাধ্যায়ের মেয়ে শান্তাদেবী লিখেছিলেন,\n‘‘তিনি ব্রাহ্মসমাজের উৎসবাদিতে আমাদের বাড়িতে আসতেন। …কাদম্বিনী ভাল ডাক্তার ছিলেন এবং খুব কড়া কড়া কথা বলতেন, অপ্রিয় সত্য বলতে ভয় পেতেন না। নিজের ছেলেমেয়েদেরও বাদ দিতেন না।’’\nআবার একই সঙ্গে ছিলেন স্নেহময়ী, যত্নশীলা মা ও দিদিমা। স্নেহময়ী, ব্যক্তিত্বসম্পন্না, রুচিশীলা কাদম্বিনী পারিবারিক জীবনে ক্যারিয়ারকে কখনোই অন্তরায় হয়ে দাঁড়াতে দেননি।\nসামাজিক প্রেক্ষাপটে কাদম্বিনীর অবদান\nজীবনের প্রতিটি ক্ষেত্রে যে নারী সমাজের সকল বাধাকে বুড়ো আঙ্গুল দেখিয়ে উপমহাদেশে নারী স্বাধীনতার পথ দেখিয়েছেন সমাজে তাঁর অশেষ অবদান আলাদাভাবে স্বীকার করার আর প্রয়োজন হয় না। কাদম্বিনী ভারতের জাতীয়তাবাদী আন্দোলনেও জড়িয়েছিলেন। জাতীয় কংগ্রেসের প্রথম মহিলা প্রতিনিধিদের মধ্যে তিনি ছিলেন অন্যতম। কলকাতায় টিভোলি গার্ডেনে কংগ্রেসের ষষ্ঠ অধিবেশনে অংশ নিয়ে ধন্যবাদজ্ঞাপক বক্তৃতা দিয়েছিলেন। সত্যাগ্রহ আন্দোলন, বঙ্গভঙ্গ-বয়কট আন্দোলনেও অংশ নেন তিনি।\nসেসময়কার নেপালের রাজা জং বাহাদুরের মাকে সুস্থ করে পুরস্কার হিসেবে প্রচুর অর্থ, দামি পাথর বসানো সোনার গহনা, মুক্তোর মালা, রুপোর বাসন, তামা-পিতল-হাতির দাঁতের জিনিস আর একটি সাদা রঙের গোলগাল, জ্যান্ত টাট্টু ঘোড়া পেয়েছিলেন। সেই ঘোড়ায় টানা গাড়িতে চেপেই তিনি কলকাতার এক প্রান্ত থেকে অন্য প্রান্তে রোগী দেখতে ছুটতেন। রাস্তায় যাওয়ার সময়টুকু অনবরত লেস বুনে যেতেন! ১৯২৩ সালের ৩ অক্টোবর এই ব্যতিক্রমী পথপ্রদর্শকের অভূতপূর্ব জীবনের অবসান ঘটে। মৃত্যুর পরে তাঁর ব্যাগে পাওয়া গিয়েছিল ভিজ়িটের ৫০ টাকা। ইতিহাস সৃষ্টিকারী এই চিকিৎসকের নিজের ভিজিটের টাকা দিয়েই সম্পন্ন হয়েছিল তার শেষ কৃত্য। আজীবন সাবলম্বী এই কালজয়ী নারী আমাদের প্রেরণা এখনও।\nতথ্যসুত্রঃ আনন্দবাজার পত্রিকা, বঙ্গদর্শন, যুগান্তর, ইনকিলাব।\nগুগলে ইঞ্জিনিয়ার হিসেবে যোগ দিচ্ছেন বাংলাদেশের মেয়ে নাবিলা\nবিসিএসে প্রশাসন ক্যাডারে একসাথে দুই বোন সুপারিশপ্রাপ্ত


দুর্গম পাহাড় থেকে শহীদ সার্জেন্ট মহি আলমের কবর স্থানান্তরের দাবিতে স্মারকলিপি\nনিজস্ব প্রতিবেদক ৬ নভেম্বর ২০১৯ ১১:৩৮ অপরাহ্ন\nচট্টগ্রামের জেলা প্রশাসককে স্মারকলিপি দিয়েছেন মুক্তিযোদ্ধারা।\nচট্টগ্রামের বাঁশখালীর দুর্গম পাহাড় থেকে শহীদ সার্জেন্ট মহি আলম চৌধুরীর কবর স্থানান্তরের দাবিতে জেলা প্রশাসন ও জেলা পরিষদে স্মারকলিপি দিয়েছেন মুক্তিযোদ্ধারা। বুধবার (৬ নভেম্বর) জেলা প্রশাসক মো. ইলিয়াস হোসেন ও জেলা পরিষদের প্রধান নির্বাহী কর্মকর্তা খন্দকার জহিরুল ইসলাম এই স্মারকলিপি গ্রহণ করেন। এ সময় জেলা প্রশাসক মো. ইলিয়াস হোসেন এ ব্যাপারে যথাযথ ব্যবস্থা গ্রহণের আশ্বাস দিয়েছেন।\nপ্রসঙ্গত, ১৯৭১ সালে মহান মুক্তিযুদ্ধে বাঁশখালী উপজেলার সাধনপুর বোর্ড অফিস রাজাকার ক্যাম্প আক্রমণে পাক হানাদার বাহিনীর গুলিতে ১৭ নভেম্বর শহীদ হন ফ্লাইট সার্জেন্ট মহি আলম চৌধুরী। ফ্লাইট সার্জেন্ট মহি আলম চৌধুরীর গ্রামের বাড়ি ছিল বরিশাল জেলার মেহেন্দীগঞ্জ উপজেলার উলানিয়া গ্রামে।\nস্মারকলিপি প্রদানের সময় উপস্থিত ছিলেন মুক্তিযোদ্ধা মো. নুরুল ইসলাম, মো. ইসমাইল, ফয়েজ আহমদ, আজিমুল ইসলাম ভেদু, কবির আহমদ, নরেন মিত্র চৌধুরী, রাখাল দাশ, আসেফ উদ্দৌলা মিয়াজি, সুখেন্দু ধর ও মুক্তিযোদ্ধা সন্তান কেএম সালাহ উদ্দিন কামাল।\nবাড়ি ফিরলেও মরণ থেকে ফেরেনি রাউজানের স্কুলছাত্রী রুনা\nরাজকোটেও রাজত্ব করতে চায় বাংলাদেশ\nউজ্জ্বল বিশ্বাস বলেছেন 8 মাস আগে\nখুনির ছেলে কী দাবী জানানো যুক্তিযুক্তি ? খুনির ছেলের ছবি ছাপানো কী যুক্তিযুক্ত ? সম্মানিত মুক্তিযোদ্বারা কিভাবে সার্জেন্ট মহি উল আলমের খুনির ছেলেকে নিয়ে স্বারকলিপি দিলেন ?


Virat Kohli And Test: ফেয়ারওয়েল ম্যাচের প্রস্তাব ফিরিয়ে বোর্ডকে জবাব কোহলির! » Najarbandi 24X7\nHome খেলা Virat Kohli and Test: ফেয়ারওয়েল ম্যাচের প্রস্তাব ফিরিয়ে বোর্ডকে জবাব কোহলির!\nVirat Kohli and Test: ফেয়ারওয়েল ম্যাচের প্রস্তাব ফিরিয়ে বোর্ডকে জবাব কোহলির!\nwhen he gets that vibe that his captaincy is under threat, he tends to quit: Sanjay Manjrekar\nনজরবন্দি ব্যুরোঃ বোর্ডের ক্রমাগত বাউন্সার তো ছিলই, সঙ্গে তিনি নিজেও সম্ভবত তীব্র মানসিক অশান্তিতে ভুগছিলেন। তাতে ক্ষতি হচ্ছিল তাঁর ক্রিকেটের। হয়তো সেই কারনেই শনিবার টেস্ট ক্রিকেট দলের ক্যাপ্টেন্সি থেকে সরে এসেছেন বিরাট কোহলি। এই সিদ্ধান্তে গোটা দেশের ক্রিকেটমহল কার্যত টালমাটাল হয়ে উঠেছে। বলা হচ্ছে, অধিনায়ক বিরাট কোহলি ‘স্টাম্প্‌ড’ বাই ভারতীয় ক্রিকেট বোর্ড?\nআরও পড়ুনঃ মাত্র ৬ টাকার টিকিট, জ্যাকপট জিতে নিলেন অনুব্রত!\nক্রিকেট দুনিয়া ঘিরে এই যখন চলছে ঠিক তখনই কিং কোহলির পাশে দাঁড়ালেন সহধর্মিনি অনুষ্কা শর্মা। রবিবার ফেসবুকে একটি পোস্ট করেছেন তিনি। সেখানে অনুষ্কা লিখেছেন, ‘পদ আঁকড়ে পড়ে থাকার বান্দা তুমি নও। একথা আমি খুব ভালো করেই জানি।’ তবে এখানেই শেষ করেননি অনুষ্কা। লম্বা পোস্টের ছত্রে ছত্রে ঝরে পড়েছে তাঁর ক্ষোভ আর বিরাট কোহলির প্রতি ভালবাসা। সব মিলিয়ে ক্রিকেট বিশ্বের আলোচনার শিরোনামে এখন কিং কোহলি।\nসাত বছর ভারতীয় দলকে নেতৃত্ব দিয়েছেন বিরাট কোহলি। তাঁর নেতৃত্বে টেস্টে ভারত উন্নতি করেছে। ভারতীয় ক্রিকেটের অন্যতম শ্রেষ্ঠ অধিনায়ক বিরাট কোহলির আচমকা টেস্ট অধিনায়কত্ব ছাড়ায় চমকে গেছেন সবাই। তাঁর টেস্ট ক্যাপ্টেন্সি কেরিয়ার ঈর্শ্বনীয়। মাত্র ৬৮ টি টেস্টে অধিনায়কত্ব করে ৪০ টি টেস্ট জেতার শিরোপা রয়েছে তাঁর মুকুটে।\nজানা গিয়েছে, বিরাট যখন বোর্ডকে তাঁর অধিনায়কত্ব ছাড়ার কথা জানিয়েছিলেন তখন বোর্ডের পক্ষ থেকে তাঁকে বলা হয়েছিল ফেয়ারওয়েল টেস্ট খেলতে। সেক্ষেত্রে শ্রীলঙ্কার বিরুদ্ধে ঘরের মাঠে বিরাটের ১০০ তম টেস্ট হত অধিনায়ক হিসেবে তাঁর ফেয়ারওয়েল টেস্ট। কিন্তু সেই টেস্ট খেলতে সাফ না করে দিয়েছেন বিরাট কোহলি। কার্যত ফেয়ারওয়েল ম্যাচের প্রস্তাব ফিরিয়ে বোর্ডকে জবাব কোহলির! টেস্ট খেলার প্রস্তাব ফিরিয়ে দিয়ে তাঁর মন্তব্য, ‘একটা টেস্ট কোনও পার্থক্য তৈরি করবে না। আমি সেরকম নই।’\nফেয়ারওয়েল ম্যাচের প্রস্তাব ফিরিয়ে বোর্ডকে জবাব কোহলির!\nফেয়ারওয়েল ম্যাচের প্রস্তাব ফিরিয়ে বোর্ডকে জবাব কোহলির\nউল্লেখ্য, বিরাটের অধিনায়কত্ব ছাড়া নিয়ে বোর্ড প্রেসিডেন্ট সৌরভ গঙ্গোপাধ্যায় বলেছেন, ‘আমার ব্যক্তিগতভাবে মনে হয়, বিরাট ভারতীয় ক্রিকেট দলকে অনেক দিয়েছে। ওর নেতৃত্বে, ভারতীয় ক্রিকেট দল অনেক সাফল্য পেয়েছে। ওর সিদ্ধান্ত ব্যক্তিগত ও BCCI তা শ্রদ্ধা করে।’\nPrevious articleBikaner-Guwahati Express Derailment: ইঞ্জিনে গোলমাল থাকা সত্ত্বেও চালানো হল ট্রেন, কেন?\nNext articleAbu Dhabi Blast: আবু ধাবীর জোড়ালো বিস্ফোরণে ৩ জনের মৃত্যু, এর মধ্যে দুই ভারতীয়


২ সেপ্টেম্বর, ২০১৯ / ৪৬ জন দেখেছেন\nআগস্ট জাতীয় শোক দিবসের অনুষ্ঠানে জাতীয় সঙ্গীত না গাওয়ার কারণে স্বাস্থ্য ও পরিবার কল্যাণ মন্ত্রণালয়ের মন্ত্রী জাহিদ মালেক, ঢাকা ন্যাশনাল মেডিকেল বিশ্ববিদ্যালয় কলেজ গভর্নিংবডির সভাপতি ও জাতীয় পার্টির সিনিয়র নেতা কাজী ফিরোজ রশিদ, জগন্নাথ বিশ্ববিদ্যালয়ের উপাচার্য ড. মিজানুর রহমানসহ ৬ জনকে লিগ্যাল নোটিশ পাঠানো হয়েছে।\nসোমবার দুপুরে ডাক ও রেজিস্ট্রিযোগে সুপ্রিমকোর্টের আইনজীবী অ্যাডভোকেট ইউনুছ আলী আকন্দ এই নোটিশ পাঠান বলে তিনি নিজেই জানিয়েছেন।\nআরও যে তিনজনকে নোটিশ পাঠানো হয়েছে তারা হলেন- ঢাকা ন্যাশনাল মেডিকেল বিশ্ববিদ্যালয় কলেজের ভারপ্রাপ্ত অধ্যক্ষ ডা. এ কে এম আমিনুল হক, ঢাকা ন্যাশনাল মেডিকেল বিশ্ববিদ্যালয় কলেজের পরিচালক ব্রি. জেনারেল (অব.) ডা. ইফফাত আরা ও প্রভাষক ডা. শ্বাশত ধর সম্রাট।\nনোটিশে ঢাকা ন্যাশনাল মেডিকেল বিশ্ববিদ্যালয় কলেজে ২৮ আগস্ট বিকাল ৩টায় একটি অনুষ্ঠানের কথা উল্লেখ করা হয়েছে; যেখানে স্বাস্থ্যমন্ত্রী জাহিদ মালেক প্রধান অতিথি, অধ্যাপক ড. মিজানুর রহমান বিশেষ অতিথি, কাজী ফিরোজ রশিদ সভাপতি হিসেবে বক্তব্য রাখেন। এ ছাড়া ডা. এ কে এম আমিনুল হক এবং ব্রি. জেনারেল (অব.) ডা. ইফফাত আরাও বক্তব্য রাখেন।\nনোটিশে অভিযোগ করা হয়েছে, অনুষ্ঠানটি শোক দিবসের হলেও তাতে জাতীয় সঙ্গীত গাওয়া হয়নি। ইউনুছ আলী নোটিশে আরও বলেছেন, তিনি জাতীয় সঙ্গীতে গাওয়ার বিষয়টি তুলে ধরতে চাইলেও তাকে সে সুযোগ দেয়া হয়নি।\nনোটিশে বলা হয়েছে, জাতীয় শোক দিবস পালনের সময় আপনারা জাতীয় সঙ্গীত পরিবেশেন না করে আইন লংঘন করেছেন এবং সর্বোপরি জাতির পিতা বঙ্গবন্ধু শেখ মুজিবুর রহমানকে অবমূল্যায়ন করে উক্ত আইনে শাস্তিযোগ্য অপরাধ করেছেন এবং আপনারা আপনাদের পদে থাকতে পারেন না।\nনোটিশে আরও বলা হয়, সুপ্রিমকোর্ট আইনজীবী সমিতির আয়োজনে ২৯ আগস্ট বিকাল ৪টার পরে জাতির পিতার স্মরণে শোক দিবস পালন করা হয়েছে। সেখানে প্রধান বিচারপতি সৈয়দ মাহমুদ হোসেন, আপিল বিভাগের বিচারপতি ও হাইকোর্ট বিভাগের বিচারপতিরা উপস্থিত থেকে বক্তব্য দেন। সেখানেও জাতীয় সঙ্গীত পরিবেশন করে জাতির পিতার প্রতি সম্মান প্রদর্শন করা হয়। কিন্তু আপনারা জাতীয় শোক দিবসে জাতির পিতার প্রতি অশ্রদ্ধা করেছেন।\nনোটিশের বিষয়ে অবহিত করার জন্য রাষ্ট্রপতি ও প্রধানমন্ত্রীর কার্যালয়ে পাঠানো হয়েছে বলেও জানান আইনজীবী।


পটসডাম সম্মেলন কি এবং কেন অনুষ্ঠিত হয়েছিল?\nHomeWWIIপটসডাম সম্মেলন কি এবং কেন অনুষ্ঠিত হয়েছিল?\nRashtrakutas January 11, 2020\nরুজভেল্টের মৃত্যুর পরেই মার্কিন যুক্তরাষ্ট্রের সঙ্গে সােভিয়েত রাশিয়ার সম্পর্কের অবনতি ঘটে। নব নিযুক্ত প্রেসিডেন্ট হ্যারি টুম্যান রুমানিয়া ও পােল্যান্ডে সােভিয়েত নীতি লক্ষ্য করে এই ধারণা করেন যে, সােভিয়েত রাশিয়া ইয়াল্টা চুক্তির শর্তগুলি পালন করছে না। ইয়াল্টা চুক্তি সম্পাদনের পর স্বদেশে ফিরে এসে রুজভেল্ট আক্ষেপ করেন যে, রাশিয়া ইয়াল্টার সদিচ্ছার দাম দিচ্ছে না। ইতিমধ্যে রুজভেল্ট দেহত্যাগ করেন। মার্কিন উপরাষ্ট্রপতি হ্যারি টুম্যান রাষ্ট্রপতির পদে বসেন। ১৯৪৫ খ্রীঃ ফেব্রুয়ারী মাসে ইয়াল্টা সম্মেলন এর চুক্তির সময়কাল হতে জুলাই মাস পর্যন্ত মার্শাল ষ্ট্যালিন এমন কতকগুলি কাজ করেন যে, তার ফলে পূর্ব-পশ্চিম সম্পর্কে ফাটল ধরে।\nপ্রথমত, পােল্যান্ডে লুবলিন সরকারকে লাল ফৌজের ছাতার নীচে শুধু আশ্রয় দেওয়া হয়নি, পােল্যান্ডে অ-কমিউনিষ্ট নেতাদের বন্দী করা হয়। স্বাধীন মত প্রকাশের অধিকার খর্বিত হয়। দ্বিতীয়ত, হাঙ্গেরীর কাছ থেকে সােভিয়েত রাশিয়া এক বিরাট অঙ্কের ক্ষতিপূরণ দাবী করে এবং ১৯৪৪ খ্রীঃ মস্কোপন্থী কমিউনিষ্ট ইমরেনাগির মাধ্যমে ভূমিসংস্কার করা হয়, যাতে কমিউনিষ্টদের জনপ্রিয়তা বাড়ে। তৃতীয়ত, রুমানিয়ায় ১৯৪৪ সালে কমিউনিষ্ট পার্টির মাত্র ৪০০ সদস্য ছিল। ১৯৪৪ এর মার্চ মাসে রুশ মন্ত্রী ভিসিনিস্কির হস্তক্ষেপে কুমানিয়ায় কমিউনিষ্ট শাসন স্থাপিত হয়। চতুর্থত, বুলগেরিয়ায় লাল ফৌজ ঢােকার সঙ্গে সঙ্গে কমিউনিষ্টরা ক্ষমতা দখল করে এবং অকমিউনিষ্টদের দমন করে। পঞ্চমত, চেকোশ্লোভাকিয়ায় কোয়ালিশন সরকার গঠিত হলেও গুরুত্বপূর্ণ পদগুলি কমিউনিষ্টরা অধিকার করে নেয়। ষষ্ঠতঃ, যুগােশ্লাভিয়াতে স্থানীয় কমিউনিষ্ট দল মার্শাল টিটোর নেতৃত্বে জার্মানদের হাত থেকে দেশকে মুক্ত করে। ষ্ট্যালিন যুগােশ্লাভ কমিউনিষ্টদের নিজ পছন্দমত কমিউনিষ্ট শাসন গঠনের অধিকার দেন। সপ্তম, আলবানিয়ায় কমিউনিষ্ট গেরিলাগণ সরকার দখল করে নেয়। অষ্টমত, এছাড়া পূর্ব জার্মানী ও পূর্ব অষ্ট্রিয়া লাল ফৌজ দখল করায় এই স্থানগুলিতেও লাল ফৌজের ছত্রছায়ায় কমিউনিষ্ট শাসন গড়ে ওঠে।\nমােট কথা ইয়াল্টা চুক্তি কয়েক মাসের মধ্যেই পূর্ব জার্মানী সহ গােটা পূর্ব ইওরােপে রুশ তাবেদার কমিউনিষ্ট শাসন স্থাপিত হয়। এই সকল স্থানে রুশ লালফৌজ দখলদারী থাকায় কমিউনিষ্ট দলগুলি তার সুযােগ নিয়ে অ-কমিউনিষ্টদের উৎখাত করে দেয়। ইয়াল্টা চুক্তিতে আটলান্টিক চার্টারের ভাবধারা অনুযায়ী এই সকল স্থানে অবাধ নির্বাচনের মাধ্যমে সরকার গঠনের কোন ব্যবস্থা হয়নি। এর ফলে একদা যারা ইয়াল্টা চুক্তির ফলে আনন্দে আত্মহারা হয়, তারা এখন মুষড়ে পড়ে। রুজভেল্ট ইয়ান্টা চুক্তির পরিণাম দেখে অনুতপ্ত হন এবং জার্মানীতে ইঙ্গ-মার্কিন শান্তি চুক্তির শর্ত নমনীয় করতে সঙ্কল্প নেন। এজন্য ষ্ট্যালিন রুজভেল্টকে ভৎসনা করেন। রুজভেল্ট তদুত্তরে ষ্ট্যালিনকে আমেরিকার জার্মান নীতিকে “ন্যক্কারজনক ভ্রান্ত ব্যাখ্যা” বলে তিরস্কার করেন। এদিকে ইয়াল্টা চুক্তি অনুযায়ী জাপান আক্রমণের জন্যে রাশিয়া মাঞ্চুরিয়ায় সেনা সমাবেশ করে। কিন্তু মার্কিন সমরবিভাগ জাপানের হিরােসিমা ও নাগাসাকি শহরে এ্যাটম বােমা নিক্ষেপের সিদ্ধান্ত নিলে, রাশিয়াকে আর জাপানের ভূখণ্ডে নামার সুযােগ দেওয়া হয়নি। এজন্য রুশ নেতারা বিরক্তি বােধ করেন। এইভাবে ইয়াল্টা চুক্তির অব্যবহিত পরেই পূর্ব-পশ্চিমের মধ্যে মন কষাকষি শুরু হয়। আপাততঃ প্রধান সমস্যাগুলি যথা জার্মানী ও তার মিত্রদেশের সঙ্গে সন্ধি স্থাপন, ইওরােপের পুনর্গঠন প্রভৃতি সমস্যার সমাধানের জন্যে ১৯৪৫ সালে ১৭ জুলাই পটসডামের সম্মেলন অনুষ্ঠিত হয়।\nপটসডাম সম্মেলনের সিদ্ধান্ত সমূহ: এই সম্মেলনে যুদ্ধকালীন নেতাদের মধ্যে একমাত্র ষ্ট্যালিন ছিলেন। চার্চিল নির্বাচনে পরাস্ত হওয়ায় এই সম্মেলন ত্যাগ করেন। তার স্থলে বিজয়ী শ্রমিকদলের নবনিযুক্ত প্রধানমন্ত্রী সময় ক্লিমেন্ট এটলী যােগ দেন। মার্কিন প্রেসিডেন্ট রুজভেল্টের মৃত্যু হওয়ায় তার পদের উত্তরাধিকারী রূপে হ্যারী টুম্যান পটসডাম সম্মেলনে যােগ দেন। এই সম্মেলনে গৃহীত নীতি গুলি হল আলোচনা করা হল।\n(১) জার্মানীর সঙ্গে শান্তি চুক্তি রচনার ব্যাপারে ইঙ্গ মার্কিন নেতাদের মধ্যে বিস্তর মতপার্থক্য দেখা দেয়। শেষ পর্যন্ত ঘােষণা করে যে, বিজয়ী শক্তিদের পররাষ্ট্র মন্ত্রীদের সম্মেলনে শান্তি চুক্তির খসড়া রচনা করা হবে।\n(২) পটসডাম সম্মেলনে জার্মানীকে আশ্বাস দেওয়া হয় যে, জার্মান জাতির স্বাধীনতা রক্ষা করা হবে।\n(৩) জার্মানীর অনাৎসীকরণ, অসামরিকীকরণ, গণতান্ত্রিকরণ ও জার্মান শিল্প কোম্পানী বা কার্টেলগুলিকে ধ্বংস করার সিদ্ধান্ত নেওয়া হয়। এই কথাগুলির ব্যাঞ্জনা বেশ ব্যাপক ছিল। (ক) অনাৎসীকরণের অর্থ ছিল জার্মানী থেকে নাৎসী সমবাদ, নাৎসী সংস্কৃতি, জাতিগত অহমিকাবােধ, নাৎসীবাদী ইতিহাস প্রভৃতি নির্মূল করা হবে। যাতে ভবিষ্যতে পুনরায় এই ক্ষতিকারক আদর্শবাদ জার্মানীতে শিকড় বিস্তার না করতে পারে। (খ) জার্মানীতে গণতান্ত্রিক মূল্যবােধ, সহনশীলতা, বিভিন্ন রাজনৈতিক দলের অস্তিত্ব, অবাধ নির্বাচন, নাগরিক স্বাধীনতা প্রভৃতির পুনঃপ্রতিষ্ঠা করা হবে। (গ) অসামরিকীকরণ অর্থাৎ জার্মানীকে নিরস্ত্র করা, সামরিক কলেজগুলিকে উৎখাত করা, অস্ত্রনির্মাণ কারখানাগুলি ভেঙে ফেলা হবে। (ঘ) অ-কার্টেলকরণ অর্থাৎ জার্মানীর দানবাকৃতি মূলধনীদের পরিচালিত বিবিধমুখী শিল্প কারখানাগুলিকে ধ্বংস করা হবে।\n(৪) জার্মানীর পূর্ণ নিরস্ত্রীকরণ নীতি ঘােষণা করা হয় এবং জার্মান সামরিক বাহিনী ভেঙে দেওয়ার সিদ্ধান্ত ঘােষণা করা হয়। জার্মানীতে ভবিষ্যতে কোন সমরাস্ত্র নির্মাণ করা নিষিদ্ধ করা হয়।\n(৫) জার্মানীর সােভিয়েত অধিকৃত অঞ্চল থেকে শিল্পকেন্দ্র ও যন্ত্রপাতি রাশিয়াকে তুলে নিয়ে যুদ্ধের ক্ষতিপূরণ নিতে সম্মতি দেওয়া হয়।\n(৬) পূর্ব প্রাশিয়ার একাংশ ও ডানজিগ বন্দর পােল্যান্ডকে এবং কোনিগসাস শহর রাশিয়াকে হস্তান্তরের সিদ্ধান্ত নেওয়া হয়।\n(৭) জার্মানীকে মিত্রপক্ষের দখলদারী সেনার অধীনে রাখার জন্যে ৫টি অঞ্চলে ভাগ করা হয়। জার্মানীর পূর্বাংশ রাশিয়ার এবং পশ্চিমাংশ ব্রিটেন, ফ্রান্স ও মার্কিন যুক্তরাষ্ট্রের অধীনে রাখার ব্যবস্থা হয়। প্রতি অঞ্চল সেই অঞ্চলের ভারপ্রাপ্ত সেনাপতির শাসনে থাকে। চারজন সেনাপতি একত্রে মিত্রপক্ষীয় নিয়ন্ত্রণ পরিষদ গঠন করেন।\n(৮) বার্লিন নগর যদিও সােভিয়েত এলাকার ভেতর ছিল, বার্লিনকে ৪ ভাগে ভাগ করে অধিকার করা হয়।\n(৯) যতদিন না জার্মানীর সঙ্গে সন্ধি হয় ততদিন অস্থায়ীভাবে পােল-জার্মান ভৌগােলিক সীমানা ওডার-নাইসী নদী বরাবর ধার্য করা হয়।\n(১০) পােল্যান্ডকে ডানজিগ, আপার ও লােয়ার সাইলেশিয়া, পূর্ব ব্র্যান্ডেনবার্গ, পােমির্যানিয়া এবং পূর্ব প্রাশিয়ার দক্ষিণ ভাগ দেওয়া হয়।\n(১১) ফ্রান্সকে আলসাস-লােরেন দেওয়া হয়।\n(১২) বেলজিয়াম ইউপেন ও ম্যালমেডি পায়।\n(১৩) সুদেতান জেলা পুনরায় চেকোশ্লোভাকিয়াকে দেওয়া হয়।\n(১৪) অস্ট্রিয়াকে দখলে রাখার জন্যে কয়েকটি সামরিক অঞ্চলে ভাগ করা হয়।\n(১৫) অস্ট্রিয়াকে জার্মানী থেকে বিচ্ছিন্ন করা হয়।\nএইভাবে পটসডাম সম্মেলনের সমাপ্তি হয়। ফ্লেমিং এর মতে, পটসডাম সম্মেলনের বাহ্যিক মতৈক্যের আড়ালে লুকিয়েছিল ইঙ্গ-মার্কিন জোট বনাম রাশিয়ার গভীর মতানৈক্য। এর ফলে পটসডাম সম্মেলন থেকেই পূর্ব-পশ্চিম ঠাণ্ডা লড়াই প্রকাশ্যে এসে পড়ে। পরবর্তী পররাষ্ট্র মন্ত্রীদের সম্মেলনে শান্তি চুক্তি রচনার ক্ষেত্রে তীব্র মত বিরােধ দেখা দেয়। এই মত বিরােধের প্রধান ক্ষেত্র ছিল জার্মানী।


মানবদেহ - হৃৎপিন্ড\nAuthor Topic: মানবদেহ - হৃৎপিন্ড (Read 506 times)\n« on: October 21, 2011, 08:44:09 PM »\nবুকের বাঁ দিকে সারাক্ষণ ধুকপুক করে যে যন্ত্রটি আপনাকে প্রতিক্ষণে আপনার ভেতরের প্রাণের অস্তিত্বের কথা জানিয়ে দেয় তার নাম হৃদপিণ্ড৷ খুব সম্ভবত এটি মানবদেহের সবচেয়ে গুরুত্বপূণᐂঅংশ৷ এই যন্ত্রটি যদি মাত্র দু মিনিটের জন্যও আপনার সঙ্গে বিদ্রোহ করে তবেই সব শেষ৷ তাই মানুষের বাঁ দিকে হৃদপিণ্ড নামের এই যন্ত্রটি আজীবন মানুষের সঙ্গে খেলে যায় জীবন মৃত্যুর গোপন খেলা৷\nআমরা যাকে হৃদপিণ্ড বলি তা আসলে একটি পেশিবহুল পাম্প৷ হৃদপিণ্ডের দুই তৃতীয়াংশ থাকে বুকের বাঁ দিকে আর এক তৃতীয়াংশ থাকে বুকের ডান দিকে৷ একজন স্বাভাবিক মানুষের হৃদপিণ্ড গড়ে ১২ সেন্টিমিটার লম্বা এবং ৮ সেন্টিমিটার চওড়া৷ এই যন্ত্রটির গড় ওজন পুরুষের বেলায় ৩০০ গ্রাম এবং মেয়েদের বেলায় ২৫০ গ্রাম৷ হৃদপিণ্ডের ভেতরে থাকে ৪টি প্রকোষ্ঠ৷ ওপরের প্রকোষ্ঠ দুটোকে বলা হয় অ্যাট্রিয়াম বা অলিন্দ আর নিচের প্রকোষ্ঠ দুটোকে বলা হয় ভেন্টিকেল বা নিলয়৷ এই অলিন্দ আর নিলয় আবার তাদের ভেতরে পাটিᐂশন দিয়ে ডান এবং বাঁ প্রকোষ্ঠে বিভক্ত৷ হৃদপিণ্ডের বাঁ প্রকোষ্ঠে বিশুদ্ধ রক্ত এবং ডান প্রকোষ্ঠে থাকে দূষিত রক্ত৷ হৃদযন্ত্রের প্রধান কাজ হল ডান প্রকোষ্ঠ দিয়ে শরীরের বিভিন্ন জায়গা থেকে দূষিত রক্ত গ্রহণ করে তা বিশুদ্ধ করণের জন্য ফুসফুসে প্রেরণ করা আর বাঁ দিকের প্রকোষ্ঠ থেকে বিশুদ্ধ রক্ত ধমনির মাধ্যমে সারা শরীরে প্রেরণ করা৷ বিশুদ্ধ রক্ত বলতে অক্সিজেনেটেড রক্তকে বুঝানো হয়৷ অক্সিজেন শরীরের প্রতিটি কোষের জন্য অত্যন্ত দরকারি৷ হৃদপিণ্ড যদি শরীরকে ঠিকমতো অক্সিজেন যোগান দিতে না পারে তবে কোষগুলো অক্সিজেন স্বল্পতায় ভুগতে থাকে৷ যে কোনো কোষের বেঁচে থাকার জন্য অক্সিজেন অত্যন্ত প্রয়োজনীয়৷\nহৃপিন্ডের বিভিন্ন রোগের নাম নিম্নে দেওয়া হলো -\n১. উচ্চ রক্ত চাপ\n৩. বাত জ্বর\n৪. হৃদপিন্ডের যত্ন


Viral Video: স্যুইম স্যুটে জলে ঝাঁপ মহিলার, পরচুলা খুলে উড়ে এল ডাঙায়! ভিডিও সুপার ভাইরাল| Woman Wig Falls Off As She Jumps Into Swimming Pool Viral Video– News18 Bangla\nWOMAN WIG FALLS OFF AS SHE JUMPS INTO SWIMMING POOL VIRAL VIDEO PBD\nViral Video: স্যুইম স্যুটে জলে ঝাঁপ মহিলার, পরচুলা খুলে উড়ে এল ডাঙায়! ভিডিও সুপার ভাইরাল\nমুহূর্তে তাঁর মাথার চুল উড়ে গেল আকাশে (Viral Video of Women with wig)!\nLast Updated : September 03, 2021, 19:55 IST\n#জর্জিয়া: দারুণ আনন্দে স্যুইমিং পুলে ঝাঁপ দিতে গিয়ে বেজায় বিপাকে পড়লেন এক মহিলা (Women in swimming pool)৷ স্যুইম স্যুটে তিনি ঝাঁপিয়ে পড়তে গেলেন জলে৷ আর তখনই সকলের সামনে ফুটে উঠল তাঁর আসল রূপ! অনেকে প্রথমে বিশ্বাস করতে পারলেন না, তারপর উঠল হাসির রোল৷ আর সেই ভিডিওটি সোশ্যাল মিডিয়ায় (social media viral) পোস্ট হতেই নিমেষে হল ভাইরাল (women wig)৷ মহিলা নিজে জলে পড়লেন ঠিকই, কিন্তু তাঁর পরচুলা রয়ে গেল ডাঙায়! আর লজ্জায় যেন আরও জোর করে মহিলা মুখ লুকোলেন জলে! কারণ আগে থেকে কেউই জানতেন না যে নকল চুল লাগিয়ে ঘুরছেন তিনি৷ সকলের সামনে তা ফাঁস হল হাতেনাতে৷ খুব স্বাভাবিক, এই দৃশ্য দেখে আশপাশের কেউই হাসি চেপে রাখতে পরলেন না (Viral video) ৷\nআরও পড়ুন Viral Video: মুহুর্মুহু পড়ছে শিল! তার মধ্যেই সাহসী পোশাকে হেঁটে চলেছেন বিদেশি মডেলরা, ভাইরাল ভিডিও\nঘটনা জর্জিয়ার (Georgia) ৷ স্যুইম স্যুটে একেবারে তৈরি হয়ে জলে নামতে প্রস্তুত এক মহিলা৷ ভিডিও দেখে মনে হচ্ছে যে বন্ধুদের সঙ্গে ছুটি কাটাচ্ছেন তিনি৷ সেখানেই নিজেকে রিল্যাক্স করতে স্যুইমিং পুলে গা ভাসানোর চেষ্টা৷ কিছুটা দূর থেকে তিনি দৌড়ে গিয়ে পুলে ঝাঁপ দিলেন৷ মুহূর্তে তাঁর মাথার চুল উড়ে গেল আকাশে! সকলে কিছু বোঝার আগেই ঘটনাটি ঘটে গেল৷ মহিলার পরচুলা হাওয়ায় উড়ে এসে আটকে গেল পুলের ধারে৷ মহিলা তখন জলে ভাসছেন, আর ডাঙায় ভাসছে তাঁর চুল! নকল চুল৷ এই দেখে সকলে হো হো করে হেসে ফেললেন৷\nআর সেই দেখে সকলে বলতে লাগল যে চুল ভেজাতে চাইছিলেন না তিনি, তাই এভাবে খুলে রেখে গেলেন নকল চুল! মজা করে আরও নানা কমেন্ট উঠে এল সোশ্যাল মিডিয়ায়৷ যদিও পরবর্তীতে মহিলার কোনও প্রতিক্রিয়া পাওয়া যায়নি৷\nআরও পড়ুন Wedding Viral Video: নতুন বউ-এর চাঁদপানা মুখ দেখে ঠিক থাকতে পারলেন না বর, সকলের সামনেই যা করে বসলেন! ভাইরাল ভিডিও\nইতিমধ্যেই প্রচুর মানুষ ভিডিওটি দেখেছেন এবং ১৮০০ বার শেয়ার হয়েছে৷ অর্থাৎ ভিডিওটি খুব জনপ্রিয় হয়েছে৷ নিখাদ আনন্দের জন্য এমন ভিডিও দেখছেন দেশ-বিদেশের অনেকেই৷ অনেক আবার দাবি জানাচ্ছেন যে ভিডিওটি খুব অল্প সময়ের জন্য রয়েছে, আরও একটু বেশি হতে পারত! অর্থাৎ আরও হাসতে চাইছেন সকলে৷\nFirst published: September 03, 2021, 19:55 IST